****

EGYESÍTETT ÓVODA

GYERMEKKERT TAGÓVODÁJÁNAK

HELYI NEVELÉSI PROGRAMRA ÉPÜLŐ

GYAKORLATI ÚTMUTATÓJA

Készítette:

Szekeres Erika tagintézmény vezető

A tagintézmény nevelőtestülete

Tartalom

[1. Helyzetkép 3](#_Toc530150980)

[1.1 Az intézmény adatai 3](#_Toc530150981)

[2. Gyermekkép, óvodakép 5](#_Toc530150982)

[2.1 Nevelésfilozófiánk 5](#_Toc530150983)

[2.2 Gyermekképünk 5](#_Toc530150984)

[2.3 Óvodaképünk 5](#_Toc530150985)

[2.4 Pedagógiai elveink 6](#_Toc530150986)

[2.5 Nevelési célunk 6](#_Toc530150987)

[2.6 Egészségnevelési és környezeti nevelési elveink: 6](#_Toc530150988)

[3. Az óvodai nevelés feladatai 7](#_Toc530150989)

[3.1 Az egészséges életmód alakítása 7](#_Toc530150990)

[Tagóvodánk sajátos céljaiból következő nevelési feladatai: 8](#_Toc530150991)

[3.2 Az érzelmi, az erkölcsi és az értékorientált közösségi nevelés megvalósítása 11](#_Toc530150992)

[3.3 Az anyanyelvi, az értelmi fejlesztés és nevelés megvalósítása 14](#_Toc530150993)

[3.3.1 Az anyanyelvi kommunikációs nevelés 14](#_Toc530150994)

[3.3.2 Értelmi fejlesztés és nevelés 17](#_Toc530150995)

[4. Az óvodai élet megszervezésének elvei 19](#_Toc530150996)

[4.1 Személyi feltételek 19](#_Toc530150997)

[4.2 Tárgyi feltételek. A program végrehajtásához szükséges, a nevelőmunkát segítő eszközök, felszerelések 20](#_Toc530150998)

[4.3 Az óvodai élet megszervezése 21](#_Toc530150999)

[4.3.1 Hetirend 21](#_Toc530151000)

[4.3.2 Napirend 22](#_Toc530151001)

[4.4. Az óvoda kapcsolatrendszere 25](#_Toc530151002)

[4.4.1 Az óvoda és a család kapcsolata 25](#_Toc530151003)

[4.4.2 Kapcsolat a társintézményekkel 27](#_Toc530151004)

[5. Az óvodai élet tevékenységformái 32](#_Toc530151005)

[5.1 A játék 32](#_Toc530151006)

[5.2 Munka jellegű tevékenységek 35](#_Toc530151007)

[5.3 A tevékenységekben megvalósuló tanulás 38](#_Toc530151008)

[5.3.1 Művészeti nevelés 41](#_Toc530151009)

[5.3.2 Mozgás, edzés, szervezett mozgás 48](#_Toc530151010)

[5.3.3 A külső világ tevékeny megismerésére nevelés 51](#_Toc530151011)

[6. Integráció , kiemelt figyelmet igénylő gyermekek 55](#_Toc530151012)

[6.1 Részképesség-zavarok 56](#_Toc530151013)

[6.2 Sajátos nevelési igényű gyermek 58](#_Toc530151014)

[6.2.1 Sérülésspecifikus feladatok szakfejlesztéssel 59](#_Toc530151015)

[6.2.2 Az integrált óvodai nevelés előnyei 60](#_Toc530151016)

[6.3 A nemzetiségi feladatok 61](#_Toc530151017)

[6.4 Migráció 62](#_Toc530151018)

[6.5 Tehetséggondozás 62](#_Toc530151019)

[7. Gyermekvédelemi feladatok 64](#_Toc530151020)

[8. Az óvodába lépés, iskolába lépés feltételei 67](#_Toc530151021)

[9. Pedagógiai dokumentáció 68](#_Toc530151022)

[10. Érvényességi rendelkezések 70](#_Toc530151023)

[Legitimációs záradék 71](#_Toc530151024)

[Bibliográfia 72](#_Toc530151025)

*„Az a mód, ahogyan egy társadalom a gyerekeket kezeli, nemcsak törődésének és együttműködésének fokát jelzi, hanem jól tükrözi az adott társadalom igazságérzetét, jövő iránti elkötelezettségét, valamint azt is, mennyire fontos számára az eljövendő generációk emberi feltételeinek javítása.”*

*(Javier Peres de Cuéllar ENSZ főtitkár)*

A XIII. kerület a főváros egyik legdinamikusabban fejlődő városrésze. A tervszerű és tudatos oktatáspolitika eredményeként jól működő intézményhálózatban a szülői igényeket kielégítő, kiszámítható és tervezhető minőségi közszolgáltatás valósul meg. Programunkban a közös értékek megfogalmazása egységet teremt pedagógiai szemléletünkben, az egyes tagóvodák helyi sajátosságaiból adódó egyéni arculat megjelenítése színesebbé, változatosabbá teszi intézményünk egészét.

# Helyzetkép

A tagóvoda rövid bemutatása:

Tagóvodánk Angyalföld szívében, a Gidófalvy utcai lakótelep szélén helyezkedik el. Udvarunk, kertünk, üde zöld színfolt a lakótelepi övezetben, gyermekeink számára a természetben végbemenő változások megfigyelésének elsődleges színtere.Sziklakert, gyógynövényes kert, virágoskertek és zöld füves területek mellett gumitéglás borítású felületen egyedi, modern játszóeszközök biztosítják gyermekeink számára a mozgásfejlődés és az örömteli udvari játék lehetőségét.

Az óvoda épülete a 2016/17-es nevelési év során teljes felújításon esett át. Két szinten tíz csoport kapott helyet, ezáltal 250 kisgyermek fogadására elegendő férőhelyünk van.

Két tornaszobánk felszereltsége egyedülálló a kerületben, így a gyermekek mozgásigényének kielégítését, mozgásuk fejlesztését nagyon jó körülmények között tudjuk megvalósítani. Helyet0020kapott az új épületben egy fényterápiás sóbarlang is, valamint kisudvarunkon egy különleges madár les, a Mynest, ill. a hozzá tartozó három interaktív tábla.

Tagintézményünkben az életkor szerinti homogén, valamint vegyes csoportok is megtalálhatóak, ill. három csoportunk a BGC nyelviskola angol-magyar nyelvi programja szerint működik. Óvodánk kiemelt nevelési területe a környezeti nevelés, amely a környezet megismerését, szeretetét és védelmét tartja fontosnak. Ezen a téren elért legfontosabb eredményünk az ÖRÖKÖS ZÖLD ÓVODA és a MADÁRBARÁT KERT cím elnyerése. Programjainkat, tevékenységeinket ezeknek a célkitűzéseknek megfelelően tervezzük és szervezzük.

Fontosnak tartjuk a családokkal való jó kapcsolat kialakítását és a szoros együttműködést. Arra törekszünk hogy a hozzánk járó gyermekeket nyugodt, szeretetteljes légkörben tudjuk nevelni.

## 1.1 Az intézmény adatai

A tagóvoda neve: Gyermekkert tagóvoda

Címe: 1134 Budapest Tüzér u.62.

Telefon/fax: 349-7399 fax: 340-3179

E-mail: gyermekkertovoda@ovoda.bp13.hu

Honlap: http://ovodak.bp13

**Az Egyesített Óvoda világnézeti nevelés tekintetében semleges, egyetlen vallás vagy világnézet mellett sem elkötelezett.** Tiszteletben tartja a szülőknek azt a jogát, hogy gyermekük vallási és világnézeti meggyőződésüknek megfelelő nevelésben részesülhessenek. Egyházi jogi személy a hit- és vallásoktatást az óvodában a szülők igénye alapján szervezheti, elkülönülve az óvodai foglalkozásoktól, az óvodai életrendet figyelembe véve.

**Ingyenesen igénybe vehető szolgáltatások**:

* a gyerekek óvodai nevelése, a gyerekek napközbeni ellátása
* óvodai foglalkozások
* logopédiai, dyslexia - megelőző foglalkozások
* a sajátos nevelési igényű gyerekek felzárkóztató foglalkozásai
* a gyerekek rendszeres egészségügyi felügyelete
* az óvoda létesítményeinek és eszközeinek használata a fenti szolgáltatások igénybevételéhez.

**Egyéb szolgáltatások:**

Az óvodát fenntartó önkormányzat – évenként döntést hozva, meghatározott módon – többféle, a XIII. kerületi Önkormányzat által finanszírozott, a felhasználók számára térítésmentes lehetőséget biztosít a gyermekek fejlődésének további elősegítése érdekében:

* normál IQ-övezetbe tartozó, korrekciós beavatkozást igénylő (részképesség-gyengeségekkel küzdő) gyermekek fejlesztő támogatására,
* az egészséges életmód, az edzettség elősegítése érdekében biztosított sporttevékenységek felkínálása a kerületünkben működő sportlétesítményekben.

Nevelési évenként - mérlegelve a szülői igényeket - **önköltséges szolgáltatásokkal** lehetőség nyílik olyan egyéb tanfolyamok szervezésére is, amelyek beilleszthetőek az óvoda pedagógiai célkitűzéseibe. A szolgáltatáshoz való hozzáférés lehetőségét a jogszabályok előírásainak figyelembe vételével alakítjuk ki évenkénti felülvizsgálattal.

A Gyermekkert Tagóvoda önköltséges szolgáltatásai:

- a szolgáltatás kiválasztásának elvei, szempontjai: feleljen meg a gyermekek életkori sajátosságainak, építsen a gyermekek fő tevékenységeire a játékra és a mozgásra

- a gyermekek legfeljebb heti 2 szolgáltatást vegyenek igénybe

- preferált területek: mozgást és mozgás koordinációt fejlesztő tevékenységek: foci és táncos mozgás, valamint labdás mozgás

Önköltséges, délutáni foglalkozásaink középső - és nagycsoportos gyermekeink számára:

* balett
* foci
* Kicsi Bors játékos mozgásfejlesztés
* Zene Kuckó
* dzsúdó
* szivacs kézilabda

# 2. Gyermekkép, óvodakép

## 2.1 Nevelésfilozófiánk

Nevelésfilozófiánkat meghatározza az a szemlélet, hogy a gyermek nevelése a család joga és kötelessége, melyben az óvoda sajátos eszközeivel kiegészítő szerepet tölt be. Óvodai nevelésünk a hazai óvodai neveléstörténet hagyományaira támaszkodik.

Tiszteletben tartjuk a gyermekeket megillető jogokat. A gyermeki személyiség kibontakoztatására, a testi, lelki, szociális szükségletek kielégítésére törekszünk, biztosítva minden gyermek számára az egyenlő hozzáférést az óvodai neveléshez.

Pedagógiai hitvallásunkban a fejlődés alapja a féltő, óvó, gondoskodó szeretet, stabil biztonság, differenciált, személyre szóló bánásmód. Az óvodás gyermek alapvető tevékenysége a játék, élményeit, tapasztalatait ezen keresztül éli meg, általa fejlődnek képességei, bővülnek ismeretei. Az óvodában komplex nevelés folyik, építünk a gyermeki aktivitásra, kíváncsiságra, kreativitásra. A társadalmi együttélés normáinak alapjait rakjuk le sokszínű együttes tevékenységekkel és követhető viselkedésmintákkal.

Szeretetteljes, biztonságérzetet adó, érzelmekben gazdag környezetben az egyéni érdeklődésre alapozva támogatjuk a gyermekek fejlődését. Arra törekszünk, hogy a gyermekek egyéni készségei, képességei kibontakozhassanak, érzelmileg, erkölcsileg és értelmileg gazdagodjanak. A sokféleség gazdagítja a közösséget, az inkluzív-, az integrált-, a multikulturális nevelést támogató szemléletet képviseljük.

## 

## 2.2 Gyermekképünk

A kisgyermek fejlődő személyiség, fejlődését genetikai adottságok, az érés sajátos törvényszerűségei, a spontán és tervszerűen alkalmazott környezeti hatások együttesen határozzák meg. E tényezők együttes hatásának következtében a kisgyermekeknek sajátos, életkoronként és egyénenként változó testi és lelki szükségletei vannak.

Az óvodáskorú gyermek aktív befogadója a világnak. Kíváncsi, érdeklődő az őt körülvevő világ és a társai iránt. Felfedez, kérdez – felel, megfigyel, kipróbál, és folyamatosan tapasztal.

## 

## 2.3 Óvodaképünk

Az óvoda a közoktatási rendszer szakmailag önálló nevelési intézménye, a családi nevelés kiegészítője a gyermek harmadik életévétől az iskolába lépésig. Biztosítja az óvodáskorú gyermek fejlődésének és nevelésének optimális feltételeit.

Az óvoda funkciói:

* óvó-védő
* szociális
* nevelő-személyiségfejlesztő.

Az óvoda funkciói teljesítésével segíti az iskolai közösségbe történő beilleszkedéshez szükséges gyermeki személyiségvonások fejlődését. Pedagógiai tevékenységrendszere és tárgyi környezete segíti a gyermek környezettudatos magatartásának kialakulását.

Az óvodai nevelés gyermekközpontú. Gondoskodunk:

* az egészséges fejlődéshez és fejlesztéshez szükséges tárgyi és személyi környezetről
* a gyermeki szükségletek kielégítéséről
* az érzelmi biztonságot nyújtó derűs, szeretetteljes óvodai légkör megteremtéséről
* a gyermeki közösségben végezhető sokszínű – az életkornak és fejlettségnek megfelelő – tevékenységekről, különös tekintettel a mással nem helyettesíthető játékról
* a gyermek személyiségfejlődését , életkor specifikus és egyéni készségeinek és képességeinek kibontakoztatását segítő pedagógiai hatások, műveltségtartalmak közvetítéséről.

## 2.4 Pedagógiai elveink

* A gyermekek mindenekfelett álló érdekét képviseljük
* A gyermeki személyiség iránt tiszteletet, bizalmat, elfogadást, szeretetet és megbecsülést tanúsítunk, biztosítjuk a különleges védelmet és gondoskodást, a különbözőség elfogadását
* A gyermeket a béke, az emberi méltóság, a türelmesség, a szabadság, az egyenlőség, a szolidaritás szellemében neveljük
* A hátrányos megkülönböztetés minden formáját elutasítjuk
* Az óvodai nevelésben alkalmazott pedagógiai hatásokat a gyermek személyiségéhez igazítjuk
* Elkötelezettséget, igényességet, kulturált stílust képviselünk és várunk el minden munkatársunktól
* Korrekt, partneri együttműködésre törekszünk a szülőkkel, a nevelésben résztvevőkkel.
* Óvodai programunk sajátosságaiból kiindulva a természet tiszteletére, védelmére és szeretetére nevelünk, a környezettudatos magatartás megalapozására törekszünk.

## 2.5 Nevelési célunk

Óvodai nevelésünk célja az óvodáskorú gyermekek életkori és egyéni sajátosságainak, eltérő fejlődési ütemének, érési jellemzőinek szem előtt tartásával:

* a sokoldalú, harmonikus személyiségfejlesztés, a sikeres iskolai beilleszkedéshez szükséges testi, lelki és szociális érettség elérésének támogatása
* az egészséges életvitellel és a környezettudatossággal összefüggő magatartás megalapozása a gyermekekben
* a kiemelt figyelmet igénylő:
* lassabban fejlődő, lemaradó, hátrányos és halmozottan hátrányos helyzetű,

beilleszkedési, magatartási és tanulási zavarral küzdő, speciális nevelési

igényű  gyermekek fejlesztése, integrált nevelése, esélyegyenlőségük

biztosítása

* kiemelkedő képességű gyermekek speciális szükségleteinek megismerése, a

tehetség kibontakozásának elősegítése

* a hazájukat elhagyni kényszerülő családok gyermekei részére az önazonosság megőrzésének, ápolásának, erősítésének biztosítása, társadalmi integrációjuk elősegítése, az emberi jogok és az alapvető szabadságjogok védelme.

**Célunk,** hogy gyermekeink:

- tevőlegesen is gondozzák és védjék közvetlen környezetüket,

- alakuljon ki környezetvédő szemléletük, megalapozódjon a helyes viselkedési minta

- érzelmileg kötődjenek az őket körülvevő természeti és társadalmi környezethez.

## 2.6 Egészségnevelési és környezeti nevelési elveink:

* **testi – lelki egészség elve** Távlati célunk: annak tudatosítása, hogy az egészség érték, tenni kell érte
* **társas készségek fejlesztésének elve** Távlati célunk: gyermekeinkben a társas környezetükre és önmagukra irányuló helyes, cselekvésre és aktivitásra késztető érzelmek kialakítása; a konfliktuskezelés, együttműködési készség, döntési képesség, érzelmi, indulati állapot, kapcsolati zavarok megfelelő kezelésére irányuló tapasztalatok elsajátítása
* **rendszerszemléletre nevelés elve** Távlati célunk: képessé tenni a gyermekeket arra, hogy a megszerzett, ismereteiket össze tudják kapcsolni az életben tapasztalt valós dolgokkal, lássák meg a problémákat és az azok közötti összefüggéseket, keressenek választ, megoldást azokra
* **a természet és társadalom harmóniájának elve** Távlati célunk: a természet, az épített és társadalmi környezet (benne az ember) harmóniájának megőrzését szolgáló szokásrendszer (értelmi,érzelmi, erkölcsi, esztétikai) megalapozása
* **fenntarthatóság elve** Távlati célunk: a jövőre, fenntarthatóságra irányuló személyes attitűdök, a szűkebb és tágabb környezetért felelős, aktív, együttműködésre alapozott magatartásformák kialakítása
* **hitelesség elve** Célunk és feladatunk: az intézmény minden dolgozója személyes magatartásával törekedjen a komplex testi – lelki – szociális értékek megteremtésére és azok védelmére.

# 3. Az óvodai nevelés feladatai

**Az óvodai nevelés általános feladatai:**

1. Az egészséges életmódra nevelés szokásainak kialakítása

2. Az érzelmi, az erkölcsi és közösségi nevelés

3. Az anyanyelvi, az értelmi fejlesztés és nevelés megvalósítása

## 3.1 Az egészséges életmód alakítása

Magába foglalja a

* a szomatikus
* a mentális
* és a szociális nevelést.

**Célunk**

* + kiegyensúlyozott, egészséges gyermekek nevelése
  + az egészséges életmód, a testápolás, az étkezés, különösen a magas cukortartalmú ételek és italok, a magas só- és telítetlen zsírtartalmú ételek fogyasztásának csökkentése, a zöldségek és gyümölcsök, illetve tejtermékek fogyasztásának ösztönzése, a fogmosás, az öltözködés, a betegségmegelőzés és az egészségmegőrzés, szokásainak alakítása, belső igénnyé fejlesztése
  + **A tömeges megbetegedést okozó humánjárvány elleni védekezés és mindenki egészségének megóvása**

Távlati célunk, hogy felnőtt életükben váljanak képessé egészséges, harmonikus életvitel kialakítására, életmódjukra vonatkozóan helyes döntések meghozatalára, konfliktusaik, problémáik megfelelő kezelésére.

**Feladatunk**

* a gyermekek szükségleteinek kielégítése, egészségük, testi, lelki, mentálhigiéniai és szociális fejlődésük elősegítése
* hiteles, követésre méltó, modell értékű felnőtt viselkedési minta nyújtása (pl. személyi és környezet higiénia, pozitív személyiségjegyek, egészséges életvitel, kulturált beszéd és viselkedés stílus, stb.)
* a környezet védelméhez és megóvásához kapcsolódó szokások alakítása, a környezettudatos magatartás megalapozása
* az egészséges életvitel igényének kialakítása, a rendszeres fogmosás feltételeinek megteremtése
* a gyermekek fejlődése és jó közérzetük megteremtése érdekében a gyermekekkel foglalkozó felnőttek ismerjék meg az egyes gyermekek étkezési szokásait, kedvelt ételeit, érzékenységét, esetleges ellenérzését bizonyos ételekkel szemben. Nagy tapintattal segítsék, szoktassák őket a kívánt táplálkozási elvárásokhoz
* a gyermekek fejlődéséhez szükséges stresszmentes, biztonságos környezet megteremtése
* a gyermekek környezetében csak annyi tisztítószer és egyéb vegyszer alkalmazása, amennyi feltétlen szükséges
* környezetbarát tisztítószerek előtérbe helyezése a környezetre káros vegyszerekkel szemben
* egészségpropaganda alkalmazása (a szülők körében is), az „egészségesebb” választására való törekvés képességének fejlesztése
* a gyermekek harmonikus, összerendezett mozgásfejlődésének elősegítése
* rendszeres, játékos tevékenységek szervezésével az egészségmegőrzés, az egészségvédelem biztosítása, a gyermekek életkori és egyéni adottságaihoz igazodó optimális edzettség elérése
* a speciális igényű gyerekek korrekciós testi, lelki nevelési feladatainak ellátása, a fejlődéshez szükséges feltételek megteremtése (speciális szakemberekkel, a szülőkkel együttműködve)
* balesetek megelőzésére, a környezeti veszélyek felismerésére történő nevelés (képességek kialakítása, pl. esés, testi épség védelmére szoktatás).
* **az Egyesített Óvoda által kiadott, a vírushelyzetre vonatkozó intézkedési terv betartása, betartatása (fertőtlenítő lábtörlő, lázmérés, kézfertőtlenítés, távolságtartás, maszkviselés, helyiségek, eszközök, tárgyak fokozott fertőtlenítése)**
* **a fennálló helyzet miatt fokozottan figyelünk a gyermekek lelki egészségére**
* **a csoportokat az épületben és az udvaron is elszeparáljuk**
* **érkezéskor, távozáskor az óvoda mindkét bejáratánál zsiliprendszer alakítása (a szülők csak indokolt esetben és maszkban léphetnek az óvoda területére)**
* **minden gyermek saját ivókulacsból igyon, melyet mindennap hazaadunk fertőtlenítésre**
* **Óvodában megbetegedő, lázas gyermek elkülönítése, szülő értesítése, szülő érkezéséig, ha szükséges lázcsillapítás, a gyermek gyógyulásáról orvosi igazolást kérünk a betegség jelzését követő minimum 72 óra után**
* **amennyiben a családban a koronavírusos megbetegedés felmerül illetve igazolódik, akkor azonnali jelzést kérünk**

## Tagóvodánk sajátos céljaiból következő nevelési feladatai:

A nevelés fő színtere a család, „a gyermek nevelése elsősorban a család joga és kötelessége, s ebben az óvodák kiegészítő, esetenként hátránycsökkentő szerepet töltenek be…”

( Alapprogram 363/2012. Kormányrendelet)

Óvodánk programja célkitűzéseivel és feladataival, a családokkal összhangban lévő nevelés megvalósítását tartja elsődlegesnek.

Mindemellett **a környezeti nevelésnek** – más nevelési területekkel összekapcsolódva – kiemelkedő szerepe van nevelési folyamatunkban. Személyes példamutatással, - a szülőket is bevonva – olyan természet- és környezetbarát szemlélet megalapozására törekszünk, amely a későbbiekben is meghatározó szerepet tölt majd be gyermekeink életében.

A környezeti (tárgyi és személyi) feltételek folyamatos javításával törekszünk az egészséges és biztonságos környezet megvalósítására. A csoportszoba berendezésénél ügyelünk arra, hogy elegendő természetes (ha szükséges mesterséges) fény áradjon a szobába, a fényvédő függönyök elhelyezése tegye lehetővé a szabad kilátást a „külvilágba”. A bútorok mennyisége ne akadályozza a gyermekeket a közlekedésben, mozgásban, mérete alkalmazkodjon a gyermekek szükségleteihez, többségük mobilizálható legyen. Az alkalmazott dekoráció a gyermekek látókörébe essen, esztétikája formálja ízlésvilágukat.

A gyermekek igényeinek, a családból vagy a bölcsődéből hozott szokásainak ismerete a nevelésünk alapját képezi. Erősítjük, alakítjuk azokat a pozitív beállítódásokat, magatartásformákat, szokásokat, amelyek a kisgyermekek egészségi állapotát javítják.

A feltételekhez alakított napi- és hetirend, a biztonságot és rendszert nyújtó életritmus kereteinek alakítása a gyermekek egészséges fejlődését szolgálja.

A gyermekek alapvető szükségleteinek kielégítésére, az igényes gondozására hangsúlyt fektetünk. Megismertetjük és gyakoroltatjuk az egészségvédő szokásokat, különös tekintettel a személyi higiénés szokásokra, ennek eredményeként képessé váljanak szükségleteik önálló kielégítésére.

Az önállóságot a fokozatosság és az egyéni bánásmód elvének megfelelően a bemutatás, gyakoroltatás, segítségnyújtás, ellenőrzés és értékelés módszereivel érjük el. A gyerekek tevékenységeit úgy szervezzük, hogy érvényesüljön a folyamatosság, és a várakozási idő a lehető legkevesebb legyen.

Az időjárásnak megfelelő réteges öltözködés, a kényelmes ruházat, a csoportban használatos, a sarkakat is tartó váltócipő a gyermekek egészségét védi, ehhez a szülők együttműködését igényeljük. A gyermekek ruháját jellel, névvel ellátott öltözőfiókban/szekrényben tároljuk.

A gyerekek ízlésében, étvágyában, táplálkozási szokásaiban megjelenő egyéni különbségeket a szülők segítségével megismerjük. Az ételek elfogyasztását nem kényszerítjük, de tapintatosan ösztönözzük a gyerekeket a megkóstolására. Az étvágyra pozitív hatása van a kellemes hangulatnak, az esztétikus környezetnek. Táplálékallergiás gyermek részére szakorvosi javaslat alapján összeállított étkezést biztosítunk. A gyermekek számára az egész nap folyamán lehetővé tesszük az ivóvíz fogyasztását (szükségletüknek megfelelően) a csoportszobában és az udvaron egyaránt.

Megismertetjük és gyakoroltatjuk a kulturált étkezés szokásait: a tiszta étkezést, a mennyiség önálló megítélését, az evőeszközök megfelelő használatát, az udvariassági szokásokat. Ebéd után saját fogmosó eszközeikkel tisztítják fogaikat.

Gondoskodunk az életkorra jellemző, nagyfokú mozgásszükségletük kielégítésére szolgáló feltételekről (csoportban, tornaszobában, szabadban egyaránt). Fejlesztjük szép mozgásukat, testi képességeiket. A mozgáskoordináció fejlesztését segíti elő a mindennapos testnevelés is. A gyerekek mozgásszükségletének kielégítéséről kedvezőtlen időjárás esetében is gondoskodunk. A szabad levegőn való tartózkodásra minden évszakban biztosítunk elegendő időt. A sokféle udvari eszköz és az óvónők által kezdeményezett szervezett mozgásos játékok motiválnak az aktív mozgásra.

A napirendben az ebéd utáni pihenő nem jelent feltétlen alvást. A pihenés hangulati feltételeit is megteremtve(esztétikus rendben elhelyezett ágyak, pihenésre motiváló csendes, bensőséges hangulat) a kiszellőztetett csoportszobában a gyermekeknek altatómesét mondunk, vagy/és éneket dúdolunk. Ha igénylik, személyes tárgyaikkal pihennek le. Általában egy órai nyugodt pihenés után a nem alvó gyerekek csendes tevékenységet folytathatnak, lehetőség szerint felkelhetnek.

A cseppfertőzés megelőzésére gyakori szellőztetést, fokozott személyi és környezeti higiéniát alkalmazunk. A betegségből visszatérő gyermeket különleges védelemmel óvjuk a visszaeséstől (megfelelő öltözet, fokozatos terhelés).

Ügyelünk arra, hogy a gyerekek leginkább a friss levegőn, kedvezőtlen időjárás esetén a zárt térben folyamatos levegőcsere biztosításával végezzék a mozgásos tevékenységeket. Fűtési idényben a száraz levegő enyhítésére párologtatót használunk. Nyáron a gyermekek fejét sapkával védjük az erős napsugárzás ártalmaitól, magas faktorú fényvédelemmel ellátott naptej használatát szorgalmazzuk.

A gyerekek fejlődéséhez szükséges egészséges környezetet folyamatosan karban kell tartanunk és kontrollálnunk, hogy a szokások alakításához elegendő helyet, időt és megfelelő eszközt biztosítsunk. Magatartásunkkal helyes és követésre méltó modellt nyújtunk a gyerekeknek.

Az egészséges életmód alakításának területei, feltételek biztosítása:

* A heti illetve napirend folyamatos és rugalmas  
  - a helyes életritmus, nyugodt, kiegyensúlyozott élettempó megalapozása, elegendő idő biztosítása valamennyi tevékenységhez.
* A gyermekeink gondozása, szükségleteik kielégítése: a komfortérzet biztosítása, a tisztaság iránti igény megalapozása, önkiszolgálás, önállóságra nevelés  
  - a testápolási szokások megalapozása korcsoportonként és személyre szabottan; feladatok rögzítése a nevelési tervben, a gyakorlatban: folyamatos segítségnyújtás, gyakorlás, ellenőrzés. (kéz és arcmosás, kéz, arc szárazra törlése, WC használat, fogmosás, fésülködés, orrfújás, zsebkendő használata)  
  - a kezdeti segítségnyújtástól a gyakorláson keresztül az önkiszolgálás gyakorlása, a gyermekek fokozatos önállóságának elérése, tisztálkodás és szükségleteik kielégítése terén.  
  Feltételek: két csoport használ egy mosdóhelyiséget (a napirendben szükségszerűen jelenjen meg időbeli eltolódás a használatra vonatkozóan), tisztálkodási eszközöket a fenntartó folyamatosan biztosítja.
* A kulturált étkezés szokásának megalapozása  
  - az étkezések rendje: a tízórai folyamatos, az ebéd és az uzsonna kötött  
  - a helyes táplálkozási szokások megalapozása korcsoportonkénti feladatoknak vagy fejlettségi szintnek megfelelően  
  - az evőeszközök előkészítése, azok használatának megismertetése, folyamatos segítségnyújtás, önkiszolgálás gyakorlása az étkezés során  
  - kellő folyadék biztosítása az egész nap folyamán  
  - az étrend változatossá tétele a mindennapos zöldség-gyümölcs fogyasztással, amit szintén a fenntartó és a konyha biztosít
* Az öltözködési szokások fejlesztése  
  - minden gyermeknek saját öltözőszekrény biztosítása  
  - az időjárásnak megfelelő (réteges) öltözék, váltóruha, pihenéshez kényelmes ruházat  
  - az önálló öltözködés megalapozása, az öltözködés sorrendjének fokozatos rögzítése folyamatos gyakorlással, segítségnyújtással
* Mozgás, a szervezet ellenálló képességének, edzettségének növelése:
* 20-30 perc aktív mozgás, korosztálytól függően (kényelmes öltözet, biztonságos,

rögzíthető cipő)

* Sokféle mozgáslehetőség biztosítása a csoportszobában is
* Sokféle, szabadban végzett tevékenység (játék, mindennapos szervezett mozgás, séta, kirándulás)
* Óvodán kívüli alkalmak kihasználása: vízhez szoktatás, úszás, labdás és tartásjavító torna, dzsúdó
* Nyáron edzés zuhanyozással, (időjárástól függően többször is), védjük a nap káros hatásaitól (naptej, sapka, napernyő, folyamatos folyadékpótlás)
* Helyes testtartás elsajátítása, lúdtalp megelőzése mezítlábas tornával
* A gyermekek egészségének védelme, a betegségek megelőzése:
* Mindennapos szellőztetés, megfelelő páratartalom a szobában (párologtató)
* Tiszta rendezett csoportszoba, higiénikus gondozott mellékhelyiségek
* Higiéniai szabályok betartása, betegségek esetén folyamatos fertőtlenítés
* Testi épségük védelme, balesetek megelőzése: a veszélyhelyzetekben követendő magatartási minta ismertetése, felelevenítése balesetvédelmi oktatás keretében gyermekeink részére korcsoportnak megfelelő szinten, illetve nem szokványos tevékenységek alkalmával (pl. ugrálóvár, gyermeknapi rendezvények)
* Differenciált odafigyelés, speciális eszközöket és ellátást igénylő gyerekek estén (szemüveg, érzékenység ételre, gyógyszerre, allergia, asztma stb.)
* Ősztől tavaszig a fényterápiás sóbarlang rendszeres használata
* Elegendő időtartam biztosítása a levegőzésre, korcsoportnak és időjárásnak megfelelően
* Legalább napi fél - egy óra, időjárástól és korcsoporttól függően -10°C-igKülönös figyelmet igényel a levegőztetés megszervezése szeles, esős idő illetve magasabb légszennyezettség esetén
* Pihenés
* A nyugodt pihenés biztosítása (besötétítés, szellőztetés, mesélés, alvóka)
* Az alvás és a pihenés szükségleteinek kielégítése (az aludni nem tudó gyerekek, másokat nem zavaró tevékenységre szoktatása – rajzolás, könyvnézegetés, kirakózás)
* Környezetünk védelme, rendben tartása, korcsoporttól függően felnőtt példamutatásával,

kezdetben segítséggel, nagycsoportra önállóan végezve ügyeljenek a rend fenntartására

* Helyi egészség megőrző programokban való részvétel, szülők bevonása

**A fejlődés várható jellemzői óvodáskor végére:** a gyermek

* + önállóan végzi személyes tisztálkodását
  + testi szükségletei kielégítését szükség esetén késleltetni tudja
  + önállóan öltözik, vetkőzik megfelelő sorrendben, korának megfelelő tempóban. Saját ruháját összehajtvaelteszi a helyére
  + a kulturált étkezés szokásait gyakorolja
  + mozgása adottságának megfelelően harmonikus, összerendezett
  + ismeri és betartja a balesetvédelmi magatartásformákat
  + életkorának megfelelően edzett.

## 3.2 Az érzelmi, az erkölcsi és az értékorientált közösségi nevelés megvalósítása

Az óvodáskorú gyermek egyik jellemző sajátossága a magatartás érzelmi vezéreltsége. A személyiségen belül az érzelmek dominálnak, ezért elengedhetetlen, hogy a gyermeket az óvodában érzelmi biztonság, otthonosság, derűs, kiegyensúlyozott, szeretetteli légkör vegye körül. Az óvoda a gyermek nyitottságára épít, és ahhoz segíti a gyermeket, hogy megismerje szűkebb és tágabb környezetét, amely a nemzeti identitástudat, a keresztény kulturális értékek, a hazaszeretet, a szülőföldhöz és családhoz való kötődés alapja, hogy rá tudjon csodálkozni a természetben, az emberi környezetben megmutatkozó jóra és szépre, mindazok megbecsülésére. **Az Egyesített Óvoda világnézeti nevelés tekintetében semleges, egyetlen vallás vagy világnézet mellett sem elkötelezett.** Tiszteletben tartja a szülőknek azt a jogát, hogy gyermekük vallási és világnézeti meggyőződésüknek megfelelő nevelésben részesülhessenek.

**Célunk**

* Szívesen kommunikáló, környezetében jól eligazodó, érzelmekben gazdag, segítőkész gyermekek nevelése, akik képesek a konfliktusok önálló kezelésére, a különbözőség elfogadására
* Az önérvényesítő, énes magatartástól a kezdeményező, kooperatív viselkedésig eljutó gyermekek nevelése
* Optimista szemléletű, a természeti és közvetlen környezetét szerető, védő gyermekek nevelése
* A gyermekeket körülvevő szűkebb és tágabb környezet megismertetése, a szülőföldhöz való kötődés megalapozása.

**Feladatunk**

* + már az óvodába lépéskor kedvező érzelmi hatások biztosítása
  + a gyermek erkölcsi és akarati tulajdonságainak sokoldalú fejlődése érdekében (az óvodai élet komplex szervezésével) a szokás és normarendszer megalapozásának elősegítése
  + a közösen átélt pozitív érzelmekre és élményekre épülő, szeretetteljes, biztonságot sugárzó légkör megteremtése
  + az együttjátszás, az együttműködés és együttdolgozás során a különböző szituációkban megjelenő viselkedési szokások folyamatos alakítása, gyakoroltatása
  + a gyermekekben a szociális érzékenység és az éntudat kialakulásának segítése, valamint önkifejező és önérvényesítő törekvéseik támogatása
  + lehetőség teremtése a gyermekek természetes társas szükségleteinek kielégítéséhez a különbözőségek elfogadására, tiszteletére nevelés megvalósítása modell értékű, elfogadó, támaszt nyújtó óvónői magatartással
  + a különböző szociokulturális helyzetű családokból érkező gyermekek fejlődésének, a változásoknak figyelemmel kísérése
  + az átlagostól – pozitív vagy negatív irányban – eltérő képességű, illetve eltérő személyiségvonásokkal rendelkező, kiemelt figyelmet igénylő gyerekek szocializálódásának segítése (ha szükséges együttműködés a speciális felkészültséggel rendelkező szakemberekkel)
  + esélyteremtés a külföldről érkezett gyermekek számára.
  + az interperszonális kapcsolatok (óvodapedagógus – gyermek, gyermek – dajka, gyermek – gyermek) kialakulásában a pozitív attitűd elősegítése
  + a felnőttekkel, társakkal való kapcsolatfelvétel igényének, a pozitív felnőtt- és társas kapcsolatok alakulásának erősítése
  + a társakért, a csoportért érzett felelősségtudat kialakítása
  + a gyermekek szemléletének alakítása, hogy képessé váljanak a természetben és az emberi környezetben megmutatkozó jó és szép, valamint a veszélyek felismerésre is.

Biztosítjuk a szűk és tágabb környezet sokoldalú, élményszintű megtapasztalásának lehetőségét. A bizalomra és elfogadásra épülő, szeretetteljes kapcsolatban fejlődnek a kisgyermek szociális érzelmei (együttérzés, segítőkészség, részvét, bizalom, bánat átélése stb.) és kialakulhatnak erkölcsi érzései (igazságosság, lelkiismeretesség, őszinteség, igazmondás, felelősség érzésének megtapasztalása stb.).

A kortársak, az óvoda dolgozói jelzéseikkel, értékeléseikkel alakítják a gyermek önmagáról kialakított képét. Megtanulja megismerni önmagát, az együttélés, a társas élet szabályait. Alakítjuk a felnőttekkel szembeni viselkedésmódokat (udvariasság, előzékenység, figyelmesség). A gyermeki magatartás alakulása szempontjából modell értékű az óvodapedagógus és az óvoda más dolgozóinak kommunikációja, bánásmódja és viselkedése.

Formáljuk és bővítjük a társakhoz fűződő kapcsolatok lehetőségeit, módjait (türelem, megértés, tapintat, segítőkészség, igazságosság). Kialakítjuk, erősítjük a valahová, valakihez tartozás örömét (együttműködés, alá-, fölé-, mellérendeltségi viszony elfogadása, tolerancia). Segítjük abban, hogy a gyermek, mint egyén megtalálja helyét a közösségben. Ösztönözzük a csoporttal való együttműködést, ugyanakkor, ha erre igénye van, egyedül is tevékenykedhet. A társas kapcsolatok alakulásának legfőbb színtere a játék, a közösen végzett tevékenységek.

Igényeljük és támogatjuk a családok együttműködési szándékát. Lehetőséget biztosítunk a szülővel való együttlétre, a fokozatos elszakadásra.

A nehezen szocializálható, lassabban fejlődő, érzékszervi, értelmi vagy mozgássérült, hátrányos helyzetű, halmozottan hátrányos helyzetű, az elhanyagolt, valamint a kiemelkedő képességű gyermekek nevelése speciális ismereteket, sajátos törődést igényel, szükség esetén megfelelő szakemberek (pszichológus, logopédus gyógypedagógus, konduktor stb.) közreműködését kérjük.

Érzelmi , erkölcsi és közösségi nevelés

* Testi, lelki harmónia megteremtésére törekszünk a napi életritmus kialakításával, a családokkal közösen együttműködve.
* Célunk a napirend szerinti tevékenységek – gondozási teendők, játék, tanulás, munkajellegű tevékenységek – összhangjának megvalósítása, a biztonságos, harmonikus, családias légkör biztosítása.
* Odafigyelünk a családból hozott, és a családdal kapcsolatos pozitív érzelmek erősítésére.
* A szülőkkel közösen tárjuk fel a gyerek viselkedésében zavart okozó körülményeket, konfliktushelyzeteket, esetleges lelki sérüléseket (haláleset, válás, kistestvér születése), hatásuknak enyhítését, feldolgozását szakember részvételével is segítjük.
* Az egyéni adottságokból fakadó érzelmi megnyilvánulásokra személyes példát mutatva empátiával reagálunk, szükség esetén törekszünk azok fel – illetve megoldására, segítséget nyújtunk minden helyzetben, bevonva szükség esetén a szülőket is.
* Tilalom helyett választási lehetőséget kínálunk fel a gyerekeknek, hogy önálló döntéseket hozhassanak, és képessé váljanak a változtatásra.
* Pozitív értékrendet közvetítünk, erősítjük önbizalmukat, alakítjuk önértékelésüket, megalapozzuk döntési képességeiket.
* Személyes példamutatással alakítjuk környezetvédő magatartásukat, közvetlen és tágabb környezetükben a természeti és emberi értékek bemutatására, megtapasztaltatására törekszünk, biztosítjuk az ezzel kapcsolatos élményeket és tevékenységeket. Ugyanakkor félelemkeltés nélkül felhívjuk figyelmüket a negatívumokra és a veszélyhelyzetekre.
* Segítjük a kapcsolatteremtést, a kapcsolattartást, egymás iránti megértésre, a másáság elfogadására, segítőkészségre, tiszteletre nevelünk, folyamatosan gyakoroljuk az udvarias viselkedést, a felnőtt kérésének teljesítését, a közösségi élet szabályainak elfogadását.
* Lehetővé tesszük az otthoni kedvenc játékszer óvodai használatát.
* Közösen készülődünk az ünnepekre, a különböző ünnepekhez kapcsolódó tevékenységekkel, az élmények közös átélésével biztosítjuk a közösséghez tartozás érzésének megalapozását (születésnapok, kirándulások, csoporthagyományok: hagyományos – és zöldünnepek, családokkal közös események: játszódélutánok, kirándulások).
* Lehetőség biztosítása az **anyás (szülős) befogadásra:**
* már az óvodába jelentkezést megelőző nyitott napon való részvétel alkalmával lehetőség nyílik az ismerkedésre (óvónők, csoport, óvoda udvara, helyiségei)
* az első, tájékoztató jellegű szülői értekezleten a szülőkkel történő megbeszélés alapján megtörténik az óvodai jelek kiválasztása, a befogadás beütemezése gyerekenként
* az új gyerekek a szüleikkel együtt töltik az óvodába lépés első időszakát és együtt élik át a napi tevékenységeket
* a biztonság megtapasztalását követően, egyéni sajátosságoktól függően, a szülő nélkül a csoportban töltött idő fokozatosan hosszabbodik.
* a szülőket folyamatosan tájékoztatjuk a befogadás eredményéről, a csoportban történő eseményekről (egyéni fogadó óra, szülői értekezlet, faliújság, facebook zárt csoport), szükség esetén szakember segítségét is igénybe vesszük (logopédus, pszichológus).
* a befogadás egész évben folyamatos, **egyénre szabott**
* már a befogadás alatt támogatjuk, erősítjük az egymást segítő baráti kapcsolatokat (pl. egy bölcsődei csoportba járók, játszótéri barátságok) a **beilleszkedés érdekében.**
* a közösségi élet szabályainak **fokozatos** elfogadására, az alá-, fölé-, mellérendeltségi kapcsolatok fokozatos elfogadására nevelünk folyamatos odafigyeléssel, személyes példamutatással, segítségnyújtással.

A fejlődés jellemzői az óvodáskor végére

Célunkat akkor érjük el, ha a gyermek:

* nyugodt, kiegyensúlyozott, harmonikus viselkedés jellemzi, nyitott és érzékeny a pozitív dolgok befogadására
* képes felmérni a saját helyzetét a társai közözött, elfogadja mások kezdeményezését (esetenként a saját akaratát is képes alárendelni, késleltetni igényeinek teljesítését)
* ismeri és alkalmazza a csoport szokás- és szabályrendszerét, ezért képes az önálló helyzetmegoldásra, a konfliktusos helyzet megoldására viszonylag önállóan, szükség szerint a felnőtt segítségét kérve
* igényli a közös tevékenységekben való részvételt
* érti és alkalmazza az egyszerű metakommunikatív jelzéseket
* elfogadja és megérti a sajátjától eltérő tulajdonságokkal bíró társak jelenlétét
* viselkedésében fellelhetőek az önfegyelem és udvariasság jelei
* észreveszi és segíti rászoruló társait
* ismeri és alkalmazza a kulturált udvariassági szokásokat a felnőttekkel és társaival
* van fogalma különböző kultúrák létezéséről, ismeri a nemzeti jelképeket, saját kultúrájához kötődik.

## 3.3 Az anyanyelvi, az értelmi fejlesztés és nevelés megvalósítása

## 

### 3.3.1 Az anyanyelvi kommunikációs nevelés

Az anyanyelvi kommunikációs nevelés átfogja az óvodai nevelőmunka minden területét, ezért valamennyi tevékenységi forma keretében megvalósítandó feladatunk. Az anyanyelv ismeretére, megbecsülésére, szeretetére nevelés közben a gyermek természetes beszéd és kommunikációs kedvének fenntartására, fokozására, a gyermek meghallgatására, a gyermeki kérdések támogatására és a válaszok igénylésére figyelmet fordítunk.

Önképzéssel és közművelődési lehetőségek felhasználásával fejlesztjük az anyanyelvi kultúránkat.

Felhívjuk a szülők figyelmét a beszélgetéseknek, a beszélgetéssel kísért együttes tevékenységeknek a gyermekek értelmi és érzelmi fejlődését serkentő, a szülő – gyerek kapcsolatot erősítő hatására.

Célunk

* Bátran és helyesen, a magyar nyelv ritmusának, hangsúlyozásának, szabályainak megfelelően beszélő, érzelmeiket, gondolataikat kifejezni tudó gyermekek nevelése, akik megfelelő hangerővel, helyesen ejtett hangokkal beszélnek.

Feladatunk

* olyan biztonságos, elfogadó, szeretetteljes légkör megteremtése, ahol bátran elmondhatják a gyermekek a gondolataikat
* nevelői tevékenységünk egészében – beszélő környezettel, helyes minta és szabályközvetítéssel (a javítgatás elkerülésével), a kommunikáció különböző formáinak alkalmazásával – az anyanyelvi kifejezőkészség fejlesztése
* az anyanyelv ismeretére, megbecsülésére, szeretetére nevelés megvalósítása, mely során figyelmet fordítunk a gyermekek természetes beszéd és kommunikációs kedvének felkeltésére, fenntartására, megnyilvánulásaik, kérdéseik támogatására, és a válaszok megfogalmazására
* a természet és a társadalmi környezet jelzéseinek, nonverbális közléseinek észre véttetése, megismertetése
* kérdések feltevésével a gyermekek gondolkodásának fejlesztése, párbeszédhelyzetek kialakítása
* az óvodába lépéstől kezdve a gyerekek egyéni beszédsajátosságainak és beszédfejlődésének figyelemmel kísérése, szükség esetén szakmai kapcsolat tartása a logopédussal, fejlesztő pedagógussal
* az idegen nyelvű gyermekek beszédfejlődésének hangsúlyozott segítése.
* Az anyanyelvi nevelés komplex fejlesztése mindennapos feladatunk. Ennek érdekében a naplókban tudatosan – havonkénti lebontásban – megtervezzük az anyanyelvi feladatokat és játékokat.
* Kihasználjuk az anyanyelvi nevelés fejlesztésére, a napi tevékenységek során adódó spontán beszélgetéseket.
* Fontosnak tartjuk a versek, mesék, mondókák elsajátításánál a beszéd és mozgás összekapcsolásával azok eljátszását, ezáltal is az érzelmek kifejezését.
* Célunk, hogy változatos módszerekkel, anyanyelvi játékokkal, különböző tevékenységformákkal és spontán beszédhelyzetekkel a gyermekek nyelvi és kommunikációs képességeit kibontakoztassuk.

**Gondozás**

A gondozási feladatok végzése közben beszélgetünk a gyerekekkel. Bátorítjuk őket szükségleteik, kívánságaik szóbeli kifejezésére.

Megnevezzük a ruhadarabokat, tisztálkodási eszközöket, ételeket stb. A folyamatos beszélgetéssel serkentjük a gondolkodásukat, az illeszkedő nyelvi formák választékát felkínálva segítjük a gyermekek szocializációját.

**Érzelmi nevelés**

Az együttes tevékenységeken alapuló jó légkörben megnyilvánul a gyermekek kapcsolatteremtési vágya, megnyilatkozási szándéka, érdeklődése, alkalmazkodási képessége. Elsajátíttatjuk a gyermekekkel a párbeszéd különböző, az együttműködést segítő fordulatait, kifejezéseit, az udvariassági formákat (megszólítás, felszólítás, kérés, figyelmeztetés stb.) és mindezek metakommunikációs jelzéseit.

Megtanítjuk a konfliktushelyzetek egymást tiszteletben tartó megoldását, az ehhez tartozó nyelvi fordulatokkal együtt.

**Játék**

A társas kapcsolatok kialakításával segítjük a beszédfejlődést, a nyelvi és metakommunikációs megnyilvánulások bemutatásával, fejlesztésével színesítjük a gyermekek beszédét. Segítjük a szerepjátékok kialakulását, fejlődését, mert jó lehetőséget nyújtanak az utánzásra, az alkalmazkodásra, a beszédmódok, nyelvi eszközök használatára (szóbeli kapcsolatok helyzeti sajátosságainak elsajátítására a családban, óvodában, üzletben, vendégségben stb.).

Fejlesztőeszközként alkalmazzuk a bábozást. A báb segítségével megszólaltatjuk, beszéltetjük a hallgatag, visszahúzódó gyermekeket. Fejlesztjük a gyermekek érzelmi kifejezőképességét, gyakoroltatjuk az elbeszélő és párbeszédes beszédformákat, felismertetjük velük, miképpen tudnak bánni a hangjukkal, hangmagasságukkal, hangszínükkel. Hangfejlesztő játékokat kezdeményezünk (állatok, természeti jelenségek, járművek hangjának utánzása). Anyanyelvi játékokat játszunk a gyerekekkel, melyek mozgásra, cselekvésre, érzelmi meghatározottságra építve szolgálnak az összefüggő beszéd és a párbeszéd fejlesztésére.

**Munka jellegű tevékenységek**

Lényege a jól összehangolt, közös cselekvés, ezért folyamatos nyelvi kapcsolatot tartunk a gyermekekkel. Megtanítjuk őket erre a kapcsolattartásra egymás között is (munka elosztása, egymás utáni tevékenységek megbeszélése). Segítjük a beszédfejlődést a tevékenységek, teendők, tárgyak, szabályok, az eszközhasználat és a munkaszervezés módjának a közlésével, az utasítás megértésének ellenőrzésével. Ezekkel bővítjük a nyelvhasználat területeit. A beszédkapcsolatokon alapuló együttműködés kialakítására törekszünk.

**A tevékenységekben megvalósuló tanulás**

* **Verselés, mesélés:** az anyanyelvi nevelés legfontosabb területe. Az irodalmi szövegek

gyarapítják a szókészletet. Kifejezések, szólások, nyelvi fordulatok megismertetésével, különféle stiláris eszközök használatával gazdagítjuk a gyermekek kifejezőkészségét.

* **Rajzolás, mintázás, kézi munka:** felismertetjük a gyermekekkel, hogy valamely

élményt, eseményt, érzést többféle úton kifejezhetünk. Érzékeltetjük, hogy a közös élmény ábrázolása mindenkiben más-más élményeket, érzéseket, gondolatokat vált ki. Gyakoroltatjuk a téri érzékelést, az arányok, irányok nyelvi kifejezését.

* + **Ének, zene, énekes játék, gyermektánc:** az élőbeszéd érzelmeket tükröző, jelentést hordozó elemeit gazdagítjuk a hangképzés, a tiszta ejtés, a hangsúly, a hangerő, a hanglejtés, a beszéddallam, a szabályos ritmus, a tempó, tempóváltás gyakoroltatásával.

Gazdagítjuk a gyermekek szókincsét a zenében használt fogalmak megismertetésével (magas – mély, halk – hangos stb.). Segítjük a helyes beszédritmus, artikuláció, hangképzés kialakulását a mondókázással, énekléssel, ritmikus mozgáselemekkel.

* **A külső világ tevékeny megismerése:** A gyermekek környezetének a család, az óvoda személyeinek, tárgyainak megismerésével, megnevezésével segítjük az anyanyelv fejlődését. Gyarapítjuk a szókincsüket az élő és élettelen világ megismerésével kapcsolatban.

Segítjük a gondolkodás fejlődését a kérdésekkel-válaszokkal, az ok-okozati összefüggések megfogalmazására ösztönözzük őket.

A beszédet és gondolkodást együttesen fejlesztjük a matematikai tevékenységek révén.

Megtanítjuk a gyermekeket a szóban közölt matematikai feladatok pontos megértésére.

Végiggondoltatjuk, majd megfogalmaztatjuk velük a megoldáshoz vezető utakat.

Elmondatjuk velük a hasonlóságról és különbözőségekről gyűjtött tapasztalataikat. Pontos nyelvi kifejezésekre bíztatjuk és tanítjuk őket. Alkalmaztatjuk velük a konkrét tapasztalatok során szerzett nyelvi ismereteiket (viszonyfogalmak használata, melléknévfokozás, névutók használata stb.)

* **Mozgás**: Megismertetjük őket a mindennapos mozgás során használt kifejezések jelentésével, a felszólító mód használatával. Bővítjük a szókincsünket a testrészek, a mozgások, a foglalkozásokon használt tárgyak, eszközök megnevezésével.

A fejlődés jellemzői az óvodáskor végére

Célunkat akkor érjük el, ha

* a gyermekek aktívan használják a tapasztalatok során bővült szókincsüket
* bátran szólalnak meg, megfogalmazzák gondolataikat, érzéseiket. Képesek folyamatos elbeszélésre, próbálkoznak a történések logikai és időbeli sorrendjének követésével
* képesek a párbeszédre, használják a megfelelő beszédfordulatokat
* kialakul a beszédfegyelmük, kíváncsiak a felnőttek és társaik mondanivalójára
* meghallgatják a kérdéseket és válaszolnak rájuk
* a beszédhelyzetnek megfelelően, jól érthetően, megfelelő hangsúllyal, hanglejtéssel, hangerővel és sebességgel beszélnek
* beszédüket a személyiségüknek megfelelő, az aktuális helyzet által kiváltott érzelmeknek megfelelően természetes gesztusokkal arcjátékkal kísérik
* tisztán ejtik a hangokat.

### 3.3.2 Értelmi fejlesztés és nevelés

**Célunk**

* A gyermek értelmi képességeinek (érzékelés, észlelés, emlékezet, figyelem, képzelet, gondolkodás) és a kreativitásának fejlesztése
* A gyermek érdeklődésére, kíváncsiságára, valamint meglévő tapasztalataira, élményeire és ismereteire építve változatos tevékenységek biztosítása, amelyeken keresztül továbbiakat szerezhet az őt körülvevő természeti és társadalmi környezetről.

**Feladatunk**

* valamennyi értelmi képesség, különösen a képzelet és a kreativitás fejlődését elősegítő ösztönző környezet biztosítása
* a gyermekek spontán szerzett tapasztalatainak, ismereteinek rendszerezése, bővítése,különböző tevékenységekben és élethelyzetekben történő gyakoroltatása
* változatos, sokoldalú tevékenységek felkínálása - építve érdeklődésükre, kíváncsiságukra, mint életkori sajátosságra -, melyeken keresztül a gyermekek tapasztalatokat szerezhetnek a természeti és társadalmi környezetről
* a gyermeki aktivitás fenntartása, kíváncsiságuk kielégítése
* olyan élethelyzetek, lehetőségek teremtése, ahol a gyerekek maguk vizsgálódhatnak, megbeszélhetik a jelenségeket, gondolkodásra, magyarázatok keresésre indulhatnak a világ felfedezése közben
* bizonyos tevékenységek állandóságának és az ehhez kapcsolódó pozitív attitűd biztosítása
* a ránk bízott gyermek egyéni sajátosságainak, értelmi funkcióinak, mozgásfejlettségének, egyéb képességeinek megismerése, személyére szóló fejlesztése
* a motivációs helyzeteket átgondolásakor, a tevékenységek szervezésénél ügyelni kell a gyermekeket ért ingermotiváció megválasztására, megtartására
* a gyermekek önbizalmának növelése pozitív megerősítés alkalmazásával
* a sajátos nevelési igényű gyermek számára is a fejlesztő, másságot elfogadó környezet biztosítása
* szakmai kapcsolat tartása és együttműködés a nevelést segítő szakemberekkel (fejlesztőpedagógus, logopédus, gyógypedagógus, stb.)

Az értelmi fejlődést elősegítendő, rendszeresen tervezünk és játszunk értelemfejlesztő játékokat. Erre játékgyűjteményünk van, melyből válogatva alkalmazunk többet is gyakran a mindennapok során.

Jellemző gyakorlat még, hogy:

* rendszeresen járunk színházba, könyvtárba, különböző óvodáskorúaknak szervezett kulturális vagy egyéb programokra
* helyi bábszínházunk működik a Báb Munkacsoport irányításával évente négyszer
* az óvónők kórusa évente négy alkalommal szintén az aktualitásnak megfelelő dalanyag előadásával fejleszti a gyermekek értelmét, ezzel alapozva meg a kultúra iránti fogékonyságukat.

Az anyanyelv használata szerves része az óvodai élet minden mozzanatának, a nevelés egész folyamatának. Az anyanyelvi nevelésben jól használható a báb, a bábjáték.

Már befogadás alatt megkönnyítheti a szülőktől való elválást, az óvónő könnyebben kapcsolatot tud teremteni a gyermekkel, ill. a visszahúzódó, szorongó gyermek is szívesebben „beszélget” a bábbal.

Óvodában a bábot irodalmi foglalkozáson és játékidőben is használjuk, sőt környezet, vizuális, ének és matematika foglalkozáson is elővesszük. Így nem a feladat megoldása lesz a fő cél, hanem a mese, ami mozgósítja a képzeletet és közben a feladatot is sikerül elvégezni.

Óvodánkban működik a Művészeti Szakami Műhely, ezen belül a Bábműhely és az Énekkar. Minden évben rendszeresen tartunk előadást, ezáltal a gyermekek nagy örömére még színesebbé tudjuk tenni az ünnepeket.

**A fejlődés jellemzői az óvodáskor végére**

Célunkat akkor érjük el, ha életkoruknak megfelelően:

* a gyermekek a kapott feladatokat megértik, önállóan teljesítik
* kialakul a szándékos figyelmük, megbízható az emlékezetük
* felismerik az elemi ok-okozati összefüggéseket, rész-egész viszonyát, tevékenységeikben

gyakorolják

* a jelenségeket globálisan szemlélik
* képesek a rugalmas tevékenység váltásra
* problémamegoldó gondolkodásuk kialakul
* gondolkodásuk fejlettségi szintje közelít az elvont gondolkodásig
* képesek a hibák észrevételére, javítására
* kialakul a szabálytudatuk
* a tevékenységekben eszközhasználatuk kreatív, önálló
* kialakul a felelősségtudatuk
* képesek a munkájuk eredményét előre látni
* képesek a figyelemmegosztásra
* kialakul formaállandóságuk, a részletek pontos észlelése
* alkotásaikban megjelennek az egyéni fantáziára utaló jelek
* jól tájékozódnak síkban, ügyelnek az arányosságra
* a közös élményeket megjelenítik rajzaikban, szóban is meg tudják fogalmazni azokat
* képesek változó tempójú, irányú, ritmusú mozgásra
* mozgásuk harmonikus, rendezett
* jól tájékozódnak az őket körülvevő környezetben

**3.3.3 IKT eszközök használata**

**Célunk:**

* A 3-7 éves korosztály informatikai műveltségének megalapozása, kommunikációs kultúrájának fejlesztése.
* Az IKT eszközök készségszintű alkalmazásának kialakítása a lehetőségekhez mérten.
* Az IKT eszközök felhasználása az óvoda-iskola átmenet hatékonyabbá tételéhez.

**Feladatunk:**

* a gyermeki érdeklődésre kíváncsiságra építve, az IKT eszközök használatával a gyermekek ismereteinek bővítése, játéktevékenységük gazdagítása, értelmi képességeik, kreativitásuk fejlesztése
* a szabad játék túlsúlyának megtartása mellett, lehetőség biztosítása az egyes tevékenységek új játékként való megélésének elősegítésére
* a kognitív, szociális képességek fejlesztése, a technikai eszközök használatában való jártasság elérése, az információk befogadásának elősegítése saját élményű tapasztalatszerzéssel
* az informatikai eszközök használatával, a személyre szabott differenciált feladatadás és az egyéni ütemű tapasztalatszerzés lehetőségének megteremtése
* az eszközök célszerű, hatékony, életkori sajátosságokhoz alkalmazkodó, biztonságos, tervszerű használatához a feltételek megteremtése.

**A fejlődés jellemzői óvodáskor végére**

célunkat akkor érjük el, ha életkoruknak megfelelően

* a gyermekek készségei a digitális eszközök alkalmazásában kialakulnak, fejlődnek
* a tehetséges, és lemaradó gyerekek az IKT eszközök használatával megfelelően fejleszthetők
* a gyerekek képessé válnak az IKT kompetenciák befogadására.

# 4. Az óvodai élet megszervezésének elvei

## 4.1 Személyi feltételek

A Pedagógiai Programunkban megfogalmazott célok és feladatok, a jogszabályban előírt személyi feltételek biztosításával megvalósíthatóak.

Az óvodában a nevelőmunka középpontjában a gyermek áll.

A nevelőmunka kulcs-szereplőjének az óvodapedagógust tekintjük, jelenléte a nevelés egész időtartamában fontos feltétele az óvodai nevelésnek. Az óvodapedagógus (és valamennyi segítő munkatársa) modellt, mintát jelent a gyermekek számára; személyisége az elfogadó és szeretetteljes, támogató attitűdön alapszik.

A sajátos nevelési igényű gyermek fejlesztése speciálisan képzett szakember közreműködését igényli.

**Alapvető elvárásaink az óvodával jogviszonyban álló alkalmazottak felé:**

* a munkaköri leírásban foglaltakat maradéktalanul teljesítse
* az intézmény etikai kódexének megfelelő magatartást tanúsítson
* személyiségjegyeivel és külső ápoltságával, megjelenésével a gyermekintézmény értékrendjét képviselje
* a pedagógiai programunk szellemiségét képviselje
* rendelkezzen nyitottsággal és toleranciával a különbözőségek elfogadására
* legyen képessége és hajlandósága az összehangolt, tudatos munkára

**Elvárásaink az óvodapedagógus felé különösen:**

* rendelkezzen a hatályos jogszabály által előírt szakirányú végzettséggel

(az óvodapedagógiára vonatkozó szakmai ismeretek, a nevelőtestület jogköréhez tartozó intézményi dokumentumok, belső szabályzatok ismerete)

* folyamatos önképzési igény jellemezze
* legyen képes a különböző szakmai ismeretek anyagát összekapcsoló, harmonizáló pedagógiai módszerek alkalmazására,
* az előírt dokumentációkat (pedagógiai programban előírt, Egyesített Óvoda által szabályozott, és a tagóvodai plusz megállapodások szerinti) megfelelő szakmaisággal vezesse
* nevelői alkalmasságát jellemezze: jó kapcsolatteremtő képesség, empátia, kedves nyílt személyiség, jó szervezőképesség
* legyen elhivatott a pedagógus pálya felé

Az óvoda minden dolgozója

* köteles a csoportban – munkarendjének megfelelő időben, munkára képes állapotban megjelenni, munkaidejét munkában tölteni,
* munkáját elvárható szakértelemmel és gondossággal végzi, a rá vonatkozó munkaköri előírásokat, balesetvédelmi utasításokat köteles betartani,
* munkája során legjobb szakmai tudását felhasználva látja el a gyermekek fejlesztését, nevelését, felügyeletét,
* nem enged a játéktevékenység elsődlegességét veszélyeztető kívánságoknak,
* a nevelői tevékenység során szerzett magántermészetű információkkal kapcsolatban titoktartási kötelezettsége van.

## 4.2 Tárgyi feltételek. A program végrehajtásához szükséges, a nevelőmunkát segítő eszközök, felszerelések

Az óvoda épületét, udvarát, kertjét, berendezését oly módon alakítjuk ki, hogy a gyermekek biztonságát, kényelmét szolgálja, megfeleljen testméreteiknek, biztosítsa egészségük megőrzését fejlődését, valamint, hogy lehetővé tegye a mozgás- és játékigényük kielégítését. A gyermekeket harmóniát árasztó színekkel, formákkal, anyagokkal vesszük körül. Egyidejűleg megfelelő munkakörnyezetet biztosítunk az óvodapedagógusoknak, az óvodai munkatársaknak, lehetőséget teremtünk a szülők fogadására.

**Célunk**

Pedagógiai programunk megvalósításához a tárgyi, környezeti feltételek megfelelőségének elérése.

**Feladatunk**

* korszerű, az európai normáknak megfelelő minőségű eszközök beszerzése
* a játék és egyéb fejlesztő eszközök kiválasztásánál a tudatos, életkornak megfelelő képességfejlesztés szempontjainak érvényesítése
* az inkluzív neveléshez szükséges speciális kötelező eszközök beszerzése
* az elhasználódott eszközök, berendezési tárgyak folyamatos cseréje, baleset és munkavédelmi szempontból évenkénti felülvizsgálata, a szükséges intézkedések megtétele
* a gyermekek által használt eszközök, berendezési tárgyak könnyen elérhető, biztonságot nem veszélyeztető elhelyezése.
* a gyermekek IKT kompetenciáinak fejlesztéséhez a megfelelő eszközök beszerzése

A programunk megvalósításához szükséges tárgyi erőforrások biztosításában, beszerzésében a következő **alapelveket érvényesítjük:**

* az eszközök feleljenek meg a minőségügyi szabványnak
* a gyermekbútorok alkalmazkodjanak a gyermekek testméretéhez
* a játékeszközök beszerzésénél elsődleges szempont a minőség, a balesetmentes

környezeti tényezők biztosítása.

Az Egyesített Óvoda intézményei rendelkeznek a 20/2012.(VIII.31.) EMMI rendelet 2.sz mellékletében meghatározott minimális eszköz és felszerelésjegyzékben előírtakkal. Ez alól kivételt képez az integrációs nevelés tárgyi szükségletei, melyek folyamatos beszerzése, fejlesztése a sérülés típusának megfelelően történik. Állandó feladatunk. az eszközök karbantartása, az elhasználódottak pótlása. (A tagóvodánkénti eszközlista a pedagógiai program 2. sz. melléklete.)

## 4.3 Az óvodai élet megszervezése

Az Egyesített Óvoda pedagógiai programja megvalósítható életkor szerint szervezett és osztatlan csoportban egyaránt.

A nevelésünk alapja a közös pedagógiai programunk, amely a teljes óvodai életet magába foglaló tevékenységek keretében szervezhető meg, az óvodapedagógus feltétlen jelenlétében és közreműködésével.

A gyermek egészséges, tevékenységekben megnyilvánuló fejlődéséhez, fejlesztéséhez a napirend és a hetirend biztosítja a feltételeket. A fejlesztés feladatai megfelelő időtartamú, párhuzamosan végezhető, differenciált tevékenységek, valamint a gyermek együttműködő képességét, feladattudatát fejlesztő, növekvő időtartamú (5-35 perces) csoportos foglalkozások tervezésével, szervezésével valósulnak meg.

A tagóvodák óvodapedagógusai hagyományaikra, eddigi bevált gyakorlatukra építve választják ki a számukra megfelelő szervezeti és időkeretet a fenti szempontok figyelembevételével.

Az óvodai élet szervezésében a gondozásnak is kiemelt szerepe van. Az óvodapedagógus és a gondozásban is résztvevő - nevelőmunkát segítő - munkatársak, ebben a folyamatban is nevelik, építik kapcsolataikat a gyermekekkel, egyúttal segítik önállóságuk fejlődését.

A tagóvoda csoportszervezési elvei, gyakorlata:

Tagóvodánkban mind életkor szerint szervezett, mind vegyes életkorú csoportok működnek. Egyrészt a szülők igénye (testvérpárok elhelyezése egy csoportban) másrészt az óvodapedagógusok szakmai elhivatottsága és meggyőződése alapján szervezünk vegyes csoportokat is.

### 4.3.1 Hetirend

A hetirend elsősorban az óvodapedagógust segíti abban, hogy nevelőmunkáját a folyamatosság, a rendszeresség, a tudatosság és a fokozatosság elve szerint végezhesse.

* a ciklusokban a tartalmi egység elvei alapján komplex módon jelenítjük meg a tevékenységi formákat
* naponta lehetőséget teremtünk az éneklésre, vizuális tevékenységre, verselésre, mesélésre a választhatóság elve szerint
* a gyermekeknek naponta biztosítjuk a szervezett játékos mozgást az életkori és egyéni sajátosságokhoz igazítva (lehetőleg a szabadban), kihasználjuk a fenntartó által felkínált rendszeres, térítésmentes sportolási lehetőségeket (úszás, labdás torna, testtartást javító torna)
* heti egy-két alkalommal minden csoportban kötelező testnevelést szervezünk (tornateremben, vagy udvaron)
* a gyermekeknek lehetőséget adunk arra, hogy a megkezdett témát, tevékenységet kedvük szerint folytathassák a nap, a hét folyamán.

### 4.3.2 Napirend

A napirend biztosítja a gyermek gazdag, változatos tevékenységét, az aktív és passzív pihenés életkornak és egyéni szükségletének megfelelő váltakozását. A közel azonos időpontban, rendszeresen visszatérő, ismétlődő tevékenységek érzelmi biztonságot teremtenek a gyermeknek. A napirendet a különböző tevékenységekhez és a gyermek egyéni szükségleteihez igazítjuk, valamint figyelembe vesszük a helyi szokásokat, igényeket.

* a napirendet folyamatosság és rugalmasság jellemzi, a tevékenységek közötti harmonikus arányok kialakítását szem előtt tartjuk
* a napirend rugalmassága lehetővé teszi az előre nem tervezett események beillesztését is
* a napirendben kitüntetett helyet foglal el a gyermek legfőbb tevékenysége, alapvető szükséglete: a játék. Elsődlegességét az összefüggő játékidővel biztosítjuk a napirendben.
* a napirendet áthatja a gyermek folyamatos, testi-lelki szükségletei szerinti gondozása
* a napirendben alkalmazkodunk az évszakokhoz, hogy a természeti hatások is szolgálják a gyermek fejlődését
* a pihenés előtti mesét, a szervezett játékos mozgást a napirendben tervezzük.
* A tagóvodában javasolt napirend- korcsoport szerint, ill. osztatlan csoportra szeptember 1-től-május 31-ig, ill. június 1-től- augusztus 31-ig.

Napirend szeptember 1-től május 31-ig

|  |  |  |  |
| --- | --- | --- | --- |
| **Tevékenység** | **3-4 évesek**  **Vegyes csoport** | **4-5 évesek** | **5-7 évesek** |
| Gyülekezés , játék | 6h-7h  Összevont csoportban | 6h-7h  Összevont csoportban | 6h-7h  Összevont csoportban |
| Játék, gondozási feladatok , folyamatos reggelizés | 7h-9h | 7h-9h | 7h-9h |
| Tervszerű kötetlen és kötött foglalkozások,  mindennapos testnevelés 20-30 perc  levegőzés/ játék az udvaron / séta | 9h-1130 | 9h-1145 | 9h-12h |
| Gondozási feladatok ,  ebéd | 1130- 1230 | 1145- 1245 | 12h-13h |
| Gondozási feladatok ,mese pihenés | 1230- 15h | 1245- 1445 | 13h-1430 |
| Gondozási feladatok, uzsonnázás | 15h-1530 | 1445-1515 | 1430-15h |
| Játék, szabadon választott tevékenység | 1545-17h | 1530-17h | 15h-17h |
| Játék, szabadon választott tevékenység | 17h-1730  Összevont csoportban | 17h-1730  Összevont csoportban | 17h-1730  Összevont csoportban |

Napirend június1-től augusztus 31-ig

|  |  |
| --- | --- |
| **Tevékenység** | **Vegyes csoport** |
| Gyülekezés, játék, gondozási feladatok, folyamatos reggelizés | 6h-9h  Összevont csoportban |
| Tervszerű kötetlen tevékenységek,  mindennapos testnevelés 20-30 perc,levegőzés / játék az udvaron / , zuhanyozás | 9h -1145 |
| Gondozási feladatok ,  ebéd | 1145- 1230 |
| Gondozási feladatok ,mese pihenés | 1230- 15h |
| Gondozási feladatok, uzsonnázás | 15h-1530 |
| Játék, szabadon választott tevékenység | 1530-17h |
| Játék, szabadon választott tevékenység | 17h-1730  Összevont csoportban |

**4.3.3 A tagóvoda jeles napjai, hagyományai**

|  |  |  |  |
| --- | --- | --- | --- |
| **A tagóvoda saját ünnepei és hagyományai:** | **célok** | **feladatok** | **előkészületek** |
| Állatok világnapja | Környezet tudatos magatartás meg-alapozása | Állatok megismerése , megszerettetése | Állatkerti belépő vásárlása  Tervezés csoport naplóba / 5-7 éveseknek/ |
| Márton nap | Környezeti nevelés  Közösségi nevelés, élmény nyújtás | Évszakok váltakozása, összetartozás érzésének erősítése, család összetartozásának erősítése | Plakát, meghívó  csoport naplók, barkácsoláshoz eszközök beszerzése  táncház szervezése, |
| Mikulás | Közösségi nevelés | Élmény nyújtás  Óvoda díszítése | Szülői tájékoztató |
| Adventi készülődés | Környezeti nevelés  Közösségi nevelés, élmény nyújtás | Élmény nyújtás, család, óvoda összetartozásának erősítése | Plakát, meghívó,  csoportok szervezési feladatai,  eszközök beszerzése |
| Karácsony | Közösségi nevelés | Család összetartozásának erősítése | Szülői tájékoztató, meghívó  Csoportok szervezési feladatai |
| Egészség hét | Egészséges életmódra nevelés, egészségtudatos magatartás megalapozása | Egészséges életmóddal kapcsolatos ismeretek szerzése (egészséges ételek, mozgás) | Szülői tájékoztató, csoportok szervezési feladatai, tagóvodai programok szervezési feladatai |
| Farsang | Közösségi nevelés | Élmény nyújtás | Szülői tájékoztató, meghívó  Plakát  Óvoda és csoport  díszítése |
| Víz világnapja | Környezettudatos magatartás megalapozása | A víz jelentősége életünkben | Plakát  Csoport naplók |
| Húsvét | Közösségi nevelés | Élmény nyújtás | Óvoda díszítése |
| Föld napja | Környezettudatos magatartás megalapozása | Környezet gondozása, ápolása | Plakát  Kiskertek előkészítése |
| Madarak és fák napja | Környezettudatos magatartás megalapozása | Állatok szeretetére, védelmére nevelés | Plakát  Csoport naplók  Séta, kirándulás szervezése |
| Anyák napja | Családi nevelés fontossága | Szülők szeretetére nevelés | Meghívók |
| Évzáró és ballagás ünnepség nagycsoportosoknak | Közösségi nevelés | Összetartozás erősítése az óvodai társakkal | Meghívók  Ünnepi dekoráció |
| Gyermekkert hét | Közösségi nevelés  Összetartozás érzésének erősítése | Élmény nyújtás | Plakátok  Szülői tájékoztatók  Kirándulás szervezése |
| Gyermeknap | Közösségi nevelés  Összetartozás érzésének erősítése | Élmény nyújtás | Plakát  Udvar előkészítése  Programok szervezése |
| Gyermekmunka és rajz kiállítás | Az óvoda hírnevének erősítése | Gyermekmunkák megbecsülése | Meghívók vendégkönyv  Kiállítási falak felújítása  Gyermek munkák gyűjtése |

## 4.4. Az óvoda kapcsolatrendszere

Nevelőmunkánkban a gyermekek személyiségfejlődését folyamatnak tekintjük, melyben az óvodába lépést megelőző és az azt követő időszak egyaránt fontos szerepet tölt be.

Az óvodát szociális és nevelési funkciója összekapcsolja a családdal, és azokkal az intézményekkel, amelyek az óvodába lépés előtt (bölcsődék és egyéb szociális intézmények), az óvodai élet során (pedagógiai szakszolgálat intézményei, gyermekjóléti szolgálatok, gyermekotthonok, egészségügyi, illetve közművelődési intézmények) és az óvodai élet után (iskolák) meghatározó szerepet töltenek be a gyermek életében. A kapcsolattartás formái, módszerei alkalmazkodnak a feladatokhoz és a szükségletekhez. A kapcsolatok kialakításában és fenntartásában az óvoda nyitott és kezdeményező.

**Célunk**

A partnerekkel való folyamatos, korrekt együttműködés.

**Feladatunk**

A partnerkapcsolatok tervszerű működtetése

**Sikerkritérium**

Célunkat akkor érjük el, ha:

* partnereinkkel az együttműködés a tervezettnek megfelelően működik
* az együttműködés alapelvei érvényesülnek
* a partneri elégedettségi mutatók pozitívak.

### 4.4.1 Az óvoda és a család kapcsolata

Minden óvodás gyermek fejlesztésének alapja a gyermek személyiségállapotának megismerése. A személyiség fejlődésének támogatásához törekszünk a szülők, nevelésben közreműködők nevelési szokásait, elvárásait megismerni, és az együtthatás érdekében egyeztetni nevelési céljainkat, feladatainkat.

**Célunk**

A családi nevelés erősítése, a család és az óvoda együttműködésének elősegítése a gyermekek

összehangolt nevelése érdekében.

Korrekt, kölcsönös bizalom, kölcsönös segítségnyújtás kialakítása és fenntartása, az óvoda pozitív szerepének kialakítása, a szülők megnyerése a közös nevelés érdekében. Az óvodakezdéstől az óvoda befejezéséig különböző szintű kapcsolattartási, tájékoztatási formák működtetése, melyeken keresztül a **szülők betekintést nyerhetnek, tapasztalatot szerezhetnek és meggyőződhetnek** az óvoda környezeti jellemzőiről, pedagógiai tevékenységéről, a gyermekcsoportok életéről és gyermekeik fejlődéséről.

**Az együttműködés alapelvei**

* a gyermek nevelése elsősorban a család joga és kötelessége, az óvoda kiegészítő, segítő szerepet tölt be
* az együttműködést jó partnerkapcsolatban valósítjuk meg
* figyelembe vesszük a családok sajátosságait, szokásait. Az együttműködés, a segítségnyújtás módját a családokhoz illesztjük
* az együttnevelésben a kezdeményező, elfogadó szerepet vállaljuk fel
* a szülők kéréseit, javaslatait igényeljük, megfontoljuk
* biztosítjuk a családi és az óvodai élet közötti folyamatosságot, az átmenetet
* a kapcsolatfelvétel és - tartás legmegfelelőbb módját családonként keressük meg
* megértő, bizalmat ébresztő magatartással kezdeményezünk kapcsolatot minden családdal
* a családdal kapcsolatos információkat diszkréten kezeljük.

**Feladatunk**

* az óvoda nyitottságát biztosítjuk
* a szülőket tájékoztatjuk arról, hogy a különböző szintű és tartalmú információhoz hogyan juthatnak hozzá (faliújságok, dokumentumok, honlapok)
* a szülőket megismertetjük azokkal a formákkal és lehetőségekkel
* amelyekben saját gyerekükről
* a gyerekük csoportjáról
* az óvoda életéről, tartalmi munkájáról kaphatnak tájékoztatást
* arra törekszünk, hogy az óvodába lépéstől az óvoda befejezéséig a kapcsolattartást jellemezze
* az együttműködési készség
* a kölcsönösség
* a tisztelet
* az odafigyelés, nyitottság
* a korrekt partneri viszony
* a kapcsolattartási formákat, lehetőségeket megismertetjük a szülőkkel.
* **a vírushelyzet idején a szülőkkel való kapcsolattartás online módon történik (szülői értekezlet, fogadóra, mindennapos információk, csoportos élet dokumentálása)**

**A fejlesztés lehetőségei:**

* szülők bizalmának elnyerése magas szintű szakmaisággal, emberséggel
* a szülők megfelelő motiválása az együttműködési formák működtetésére
* a különböző kapcsolattartási formák eredményességi, részvételi mutatói alapján megerősítés vagy változtatás
* a gyermekek fejlődésével kapcsolatos tájékoztatás rendszeres, objektív, szakmailag megalapozott, dokumentumokkal alátámasztott alkalmazása
* a szülők véleményeinek, igényeinek évenkénti megismerésével, felmérésével a kapcsolattartás ésszerű és működőképes változtatása, fejlesztése
* az óvoda részéről megnyilvánuló nyitottsággal a szülők jogos kérésének figyelembe vétele.

**Az együttműködés formái**

A szülők folyamatos, reális, rendszeres tájékoztatást kapnak gyermekük fejlődéséről, óvodai életéről.

* A gyermekek óvodába kerülése előtt családlátogatást kezdeményezünk, valamint ismerkedési lehetőséget szervezünk az óvodában. Mindkét együttműködési formát a tájékozódás és az ismerkedés fontos eszközének tekintjük.
* A szülőtől való elválás megkönnyítése érdekében a „szülős beszoktatást” szorgalmazzuk,

ezzel a lehetőséggel hosszantartó hiányzás esetén ismét élhetnek a családok.

* Naponkénti párbeszéd - rövid ideig tart, de alkalmat adunk a szülőknek betekinteni a gyermekcsoport életébe, naprakész információkkal szolgálunk.
* Szülő jelenléte a csoportban: főként az átmeneti, „befogadási” időszakban alkalmazzuk, de esetenként célzottan, megbeszélt időpontban megfigyelheti gyermekét a közösségben akár szülői, akár óvónői kezdeményezésre.
* Időpont egyeztetéssel (nyílt nap – nyílt hét) lehetőséget adunk a szülők számára, hogy betekintést nyerjenek gyermekük óvodai életébe. Esetenként videó felvételt is készítünk, hogy megismerhessenek különböző tevékenységformákat a csoportban.
* Fogadóórán a „négyszemközti” beszélgetés, a közös megoldáskeresés lehetőségét teremtjük meg, korrekt tájékoztatást adunk a gyermekek fejlődéséről.
* Szülői értekezleten alkalmat adunk arra, hogy a szülők megismerkedhessenek az óvoda célkitűzéseivel, s az általánosan érdeklődésre számot tartó témákban eszmecsere alakuljon ki.
* Egyes programok, ünnepélyek, az ezzel összefüggő „munka és játszó délutánok” szervezésével szintén az óvoda és a szülők együttműködését erősítjük.
* A szülői közösség a választott tagjai által képviseli a szülők jogait, érdekeit, véleményét a törvényben meghatározott módon és esetekben. Elnökük a szülői képviseletet biztosítja az Egyesített Óvoda szintjén.

Törekszünk a családokkal való jó kapcsolat kialakítására, szoros együttműködésre, a velük összhangban történő nevelés megvalósítására. Ennek érdekében lehetőséget biztosítunk az anyás (szülős) befogadásra, ahol a szülő együtt töltheti gyermekével az óvodába lépés első napjait, valamint igyekszünk olyan alkalmakat teremteni, ahol lehetőség nyílik a nevelőpartneri viszony kialakítására. Ilyen lehetőségek pl.

* napi rövid beszélgetések
* szülői értekezletek
* fogadóórák
* családlátogatások
* kirándulások
* játszó – és munkadélutánok

**Az óvoda és a család együttműködése eredményes, ha**

* a szülők és az óvoda értékrendje közel azonos, és együttműködő partnerként támogatják a gyermek fejlődését
* aktívan részt vesznek az óvoda közösségformáló rendezvényein
* részt vesznek az óvónő által kezdeményezett fórumokon (pl. szülői értekezletek,

csoportra vonatkozó tervek ismertetése, stb.)

* a szülők és a pedagógusok kapcsolatára jellemző a konstruktív együttműködés.

### 4.4.2 Kapcsolat a társintézményekkel

#### 4.4.2.1 Kapcsolat a bölcsődékkel

**Az együttműködés alapelvei:**

* elősegítjük a bölcsődéből érkező gyermekek számára is az érzelmi biztonságuk megteremtését
* fokozatos ismerkedéssel igyekszünk az átmenetet zökkenőmentessé tenni
* kölcsönös nyitottságra törekszünk.

**Az együttműködés formái:**

* kezdeményezzük a két intézmény egymással szembeni elvárásainak megismerését, közelítését
* meglátogatjuk a körzethez tartozó bölcsődében a gyerekeket, gondozónőket
* lehetőséget teremtünk a környező bölcsődék számára, hogy a gondozónők betekintést nyerjenek az óvodai életbe, s hogy személyesen is megismerkedhessenek a leendő kiscsoportos óvónőkkel
* lehetővé tesszük a bölcsődés gyermekek számára is, hogy társaikkal/szüleikkel belátogathassanak az óvodába, találkozhassanak leendő óvónőjükkel, ismerkedhessenek az óvodai környezettel.

**Az együttműködés alapelvei:**

* zavartalan átmenetre törekszünk
* a kölcsönös nyitottságot szorgalmazzuk
* az együttműködésben hangsúlyt fektetünk a kölcsönös bizalomra.

**Az együttműködés formái:**

* tájékozódunk a közeli iskolák pedagógiai programjáról, nevelési alapelveiről, követelményeikről (első osztály)
* lehetőséget teremtünk a betekintésre az iskolák számára az óvodai életbe, pedagógiai programunkba
* lehetőséget teremtünk a leendő tanítók számára nagycsoportos óvodásaink megismerésére, s hogy a gyerekek még óvodai környezetükben ismerkedhessenek a tanítókkal
* lehetővé tesszük az iskolák számára a bemutatkozást a szülőknek készített szóróanyag közzétételével
* megszervezzük az iskolába lépés évében óvodásaink számára az iskolai tanóra látogatást,
* igényeljük az iskoláktól a visszajelzést volt óvodásaink beilleszkedéséről, tanulmányi eredményeikről.

#### 4.4.2.3 Kapcsolat a közművelődési intézményekkel

**Az együttműködés alapelvei:**

* a közművelődési intézmények (könyvtár, művelődési ház, múzeum, színház) sajátos lehetőségeit tudatosan használjuk fel a nevelőmunkánkban
* a kínálatból úgy válogatunk, hogy választásunk a nevelési feladatok sokoldalú megoldását segítse elő.

**Az együttműködés tartalma:**

* könyvtárlátogatást (néhány alkalommal évente) szervezünk annak érdekében, hogy felkeltsük a gyermekek érdeklődését a könyvek és a könyvtár iránt
* lehetőséget teremtünk arra, hogy a közeli művelődési házak gyermek és családi programjairól tájékozódhassanak intézményünkben a szülők, néhány óvodás programra látogatást szervezünk
* az 5-7 éves gyermekeink számára múzeumlátogatást szervezünk, megfelelő előkészítéssel (múzeumi szakemberek segítségével) a gyermekek számára érthető, hozzájuk közel álló élményt szerzünk
* színházi élményhez az óvoda épületében szervezett, és színházlátogatások alkalmával juttatjuk a gyermekeket.

#### 4.4.2.4 Kapcsolat az egészségügyi intézményekkel, a XIII. ker. Önkormányzat Szociális és Köznevelési Osztályával.

A kapcsolat intenzitását, rendszerességét elsősorban a törvényi szabályozások, ill. a fenntartói rendelkezések határozzák meg.

**A kapcsolattartás elvei:**

* az óvodában a gyermekek orvoshoz, védőnőhöz fűződő viszonyát pozitív attitűd erősítésével segítjük (rendszeres találkozás, barátságos légkör, az egészségügyi problémák tapintatos kezelése
* az esélyegyenlőség érvényesítése érdekében a védőnői hálózattal és a szociális osztály munkatársaival szoros együttműködés kialakítása a hátrányos helyzetű, valamint halmozottan hátrányos helyzetű családok gyermekeinek korai (3 éves kortól) óvodáztatásáért.

**A kapcsolattartás formái:**

* a hátrányos helyzetű családoknál családlátogatás megszervezése (védőnő, óvónő, vagy gyermekvédelmi felelős)
* hátrányos helyzetű családok életminőségének folyamatos figyelemmel kísérése kölcsönös tájékoztatással (védőnő, gyermekvédelmi felelős)
* a gyermekek rendszeres egészségügyi vizsgálatáról a gyermekorvos, ill. a védőnő gondoskodik, melynek helyéről, idejéről a védőnő informálja a szülőket a tagóvodák központi faliújságán, ill. a számukra szabályozott módon (hatályos EüM rendelet alapján)
* a különböző egészségügyi intézményekbe (gyermekorvosi rendelő, gyermekfogászat) csak ismerkedési céllal látogatnak el a gyerekek.

#### 4.4.2.5 Kapcsolat a közoktatás-irányítással és a szakmai szolgáltató szervezetekkel

**Az együttműködés intézményei**

* Budapest Főváros XIII. kerület Önkormányzat, Polgármesteri Hivatal
* Budapest XIII. Tanker PRIZMA Általános Iskola és Óvoda EGYMI
* Budapest XIII. Tanker PRIZMA Általános Iskola és Óvoda, EGYMI Fővárosi Pedagógiai Szakszolgálat XIII. Kerületi Tagintézménye
* XIII. ker. Egészségügyi Szolgálat Kht., iskola egészségügy - ifjúság egészségügyi ellátás
* Fővárosi 3. Számú Tanulási Képességet Vizsgáló Szakértői és Rehabilitációs Bizottság
* Heim Pál Mentálhigiénés Központ
* SNI-s gyermekek egyéni fejlesztéséhez szükséges speciális intézmények
* Gyermekjóléti Központ,
* Szociális és Köznevelési Osztály
* Gyámhivatal
* BRFK XIII. ker. Rendőrkapitányság
* HÍD Családsegítő Központ
* Fővárosi TEGYESZ (Területi Gyermekvédelmi Szakszolgálat)
* Vadaskert Kórház és Szakambulancia
* Vöröskereszt.

**Az együttműködés alapelvei:**

* A gyermek mindenekfelett álló érdekét képviseljük
* intézményeink zavartalan működése érdekében korrekt, a szükséges kompromisszumok

megkötésére kész, az alapvető célkitűzéseinket segítő együttműködésre törekszünk

* hangsúlyt fektetünk a kölcsönös bizalomra alapuló rendszeres kapcsolattartásra
* igényeljük a naprakész információk áramlását, törekszünk azok megszerzésére
* igényeljük a kerületi szakmai szolgáltatásokat (utazó gyógypedagógus, logopédus, pszichológus, stb.).

**4.4.2.6 Határon túli kapcsolatok**

A Kárpát-medence magyar nyelvű intézményei közötti oktatási tér kialakítása érdekében az

óvoda a külhoni magyar óvodákkal kapcsolatépítésre törekszik, és - lehetőségei szerint -szakmai kapcsolatot tart fenn.

**Az együttműködés alapelvei:**

* A kapcsolattartást az Egyesített Óvoda igazgatója koordinálja.
* A kapcsolattartás célja: egymás pedagógiai módszertani sajátosságainak megismerése, tapasztalatcsere, szakmai együttműködés (pályázatok).

**A kapcsolattartás formái:**

* Az intézményeinkbe érkező vendégek fogadása, részvételük biztosítása az Óvodapedagógiai Napokon, szakmai tapasztalatcsere.
* Intézményünk meghívása esetén, élünk a lehetőséggel, szakmai csoportot delegálunk a kapcsolatépítés érdekében.

**Az együttműködés akkor eredményes,** ha az óvodapedagógusok, a tagintézmény vezetők, az intézményvezető, a fenntartó, az egészségügyi dolgozók, a szakmai és szakszolgálatok az óvodai nevelés eredményessége, a gyermekek sikeres életútjának megalapozása és támogatása érdekében együtt munkálkodnak.

A Tagóvoda kapcsolatrendszere

|  |  |
| --- | --- |
| **Partner** | **Kapcsolat jellege** |
| Köznevelési referens | - Tanügyigazgatási, gazdasági ellenőrzés  - Szakmai tanácsadás |
| Bölcsőde | - Célunk, a bölcsődéből az óvodába kerülő gyermekek beilleszkedésének segítése  - Folyamatos kapcsolat tartása a Napraforgó bölcsődével /1134 Bp. Angyalföldi út 43./  Az együttműködés formái:  - meglátogatjuk tavasszal a bölcsődében a gyerekeket, gondozónőket  - ősszel meghívjuk a gondozónőket a kiscsoportokba volt bölcsődéseikhez |
| Ének – zene és Testnevelési Tagozatos /Dózsa György u./ és a Csata utcai Általános Iskolákkal | Az együttműködés formái:  - az iskolák játékos iskola előkészítő foglalkozásaira a nagycsoportos gyermekeket átkísérjük az iskolába, segítünk az iskoláknak a plakátok kihelyezésével a falitáblán, és a gyerekekhez, szülőkhöz eljuttatjuk a szórólapokat  - tavasszal megszervezzük a nagycsoportosok iskolai tanóra látogatását  - visszajelzést kérünk az iskoláktól volt óvodásaink beilleszkedéséről, tanulmányi előmeneteléről  - A Csata utcai Általános iskolában ismerkedünk az angol nyelvi program iskolai alkalmazásával  - Szülői Fórumot szervezünk az iskola tanítóinak közreműködésével az Óvoda-iskola átmenet témában |
| Óvodaigazgatóság | - Intézményünk gazdasági és ügyviteli működése  - Az Egyesített Óvoda tagintézményeinek pedagógiai, szakmai feladatainak megfelelő összehangolása  - Kerületi Pedagógiai Napok Szakmai Konferencia |
| Tagóvodák | - Közös rendezvények (munkaközösségi foglalkozások, bemutatók, Kerületi Pedagógiai Napok rendezvényei, Sportnap)  - Vezetők, pedagógiai asszisztensek tagóvodák közti hospitálása |
| Prizma Általános Iskola és Óvoda Egységes Gyógypedagógiai Módszertani Intézmény (EGYMI) | - Utazó gyógypedagógus (SNI gyermekekkel történő foglalkozás) |
| Pszichológus | - Gyermekeink pszichés fejlődésével kapcsolatos szakmai segítségnyújtás pedagógusok, ill. szülők számára  - Pályakezdő pedagógusok segítése |
| Fővárosi Pedagógiai Szakszolgálat Beszédvizsgáló, Gyógypedagógiai Tanácsadó, Korai Fejlesztő, Oktató és Gondozó Tagintézménye (Izabella u.) | Logopédus által javasolt beszédfogyatékosnak vélt gyermekek vizsgálata |
| Fővárosi Pedagógiai Szakszolgálat XIII. Kerületi Pedagógiai Szakszolgálat | - Rászoruló gyermekek logopédiai fejlesztése  - Szakértői vizsgálatok |
| Kerületi Gyermekorvosi és Védőnői Szolgálat | Gyermekeink folyamatos ellenőrzése, egészségi állapotuk figyelemmel kísérése  - Védőnő csoportos megbeszéléseken való részvétele gyermekeink fejlődésével, vagy esetlegesen olyan problémákkal kapcsolatban, melyek családsegítői, vagy védőnői segítséget igényelnek |
| Prevenciós Központ, HÍD Család- és Gyermekjóléti Szolgálat | - Egymás folyamatos tájékoztatása a hozzánk járó, általuk támogatott családok gyermekeiről |
| Délutáni óvodai külön foglalkozások  (Kicsi Bors, Foci, Szivacs kézilabda, Balett, Francia torna, Dzsúdó) | Gyermekek kognitív képességeinek, valamint mozgáskészségének fejlesztése |

# 5. Az óvodai élet tevékenységformái

## 5.1 A játék

A játék az óvodás gyermek legjellemzőbb életmegnyilvánulása, az iskola előtti kor legfontosabb, leginkább fejlesztő alaptevékenysége.

A játékban fejeződik ki legkorábban és legteljesebben a gyermeki személyiség. A kisgyermekek belső tartalmaik kifejezésére használják a hozzájuk legközelebb álló nyelvet, a játékot.

A játék – szabad képzettársításokat követő szabad játékfolyamat – a kisgyermek elemi pszichikus szükséglete, melynek mindennap ki kell elégülnie. A kisgyermek a külvilágból és saját belső világából származó tagolatlan benyomásait játékában tagolja. Így válik a játék kiemelt jelentőségű tájékozódó, kreativitásukat fejlesztő és erősítő, élményt adó tevékenységgé.

A kisgyermek első valódi játszótársa a családban, az óvodában is a felnőtt – a szülő és az óvodapedagógus. Utánozható mintát ad a játéktevékenységre, majd amikor a szabad játékfolyamat már kialakult, bevonható társ marad, illetve segítővé, kezdeményezővé lesz, ha a játékfolyamat elakad. A felnőtt jelenléte teszi lehetővé a gyermekek közötti játékkapcsolatok kialakulását is.

A játékhoz megfelelő helyre és egyszerű, alakítható, a gyermeki fantázia kibontakozását segítő anyagokra, játékszerekre van szükség.

A játék folyamatában az óvodapedagógus tudatos jelenléte biztosítja az élményszerű, elmélyült gyermeki játék kibontakozását - mindezt a feltételteremtő tevékenysége mellett a szükség és az igény szerinti együttjátszásával, támogató, serkentő, ösztönző magatartásával, indirekt reakcióival éri el. Az óvodában fontos a szabad játék túlsúlyának érvényesülése.

**Célunk**

Széles körű játéklehetőségek biztosítása, melyek módot adnak arra, hogy a gyermekek boldog, egészséges lelkű, kiegyensúlyozott, a világ dolgai iránt nyitott, eleven eszű, elevenen mozgó, önállóan kezdeményezők legyenek.

Olyan érzelmi-akarati tulajdonságok kialakítása a gyerekekben, melyek lehetővé teszik a közösségbe való beilleszkedésüket, együttműködésüket.

**Feladatunk**

* nyugodt, érzelmi biztonságot adó csoportlégkör megteremtése
* cselekvésre inspiráló, a gyermek kíváncsiságát felkeltő, esztétikus, harmóniát sugárzó környezet kialakítása
* megfelelő hely, idő, eszközök és élményszerzési lehetőségek biztosítása a különböző játékformákhoz, a mozgásos játékokhoz, a gyakorló játékokhoz, a szerepjátékokhoz, az építő, konstruáló játékokhoz, barkácsoláshoz, a szabályjátékokhoz, a dramatikus játékokhoz és a bábozáshoz
* a gyerekek képességeinek a lehető legalaposabb megismerése, elősegítése annak, hogy fejlődésük következő, magasabb szintjét fokozatosan elérhessék
* a gyermekcsoport társas kapcsolatainak megfigyelése, segítése
* a különböző játékfajták megjelenésének, differenciálódásának figyelemmel kísérése a gyerekek játékában
* modell értékű felnőtt viselkedési minta adása a játék közbeni magatartási, viselkedési, kommunikációs formákról
* a játék során kitárulkozó gyermeki személyiség tiszteletben tartása.

A napirendben biztosítjuk a viszonylag összefüggő játékidőt. Meleg, megértő, elfogadó légkört alakítunk ki. A személyiségfejlődésben jelentkező szükségletek játékban történő „átfordításához” segítséget adunk. Kisebb körülhatárolt játéktereket alakítunk ki, ahol 4-6 gyermek együttjátszhat,illetve lehetővé tesszük, hogy a gyermek maga is alakíthasson a rendelkezésre álló tárgyakból, eszközökből újabb tereket. Megteremtjük a szabad mozgás, szabad társválasztás feltételeit. A csoport összetételét és fejlettségét figyelembe véve biztosítjuk a kellő mennyiségű játékeszközt. Tudatosan és folyamatosan szervezzük az óvodán belüli és kívüli élmény- és tapasztalatszerzési lehetőségeket. Megteremtjük az élmények sokféle feldolgozásának, az újrajátszásnak lehetőségeit. Formáljuk és erősítjük a csoporton belüli társas kapcsolatokat. Körülményeinkből adódóan alakítjuk a más csoportok gyermekeivel, felnőttekkel való kapcsolataikat. Lehetővé tesszük a különböző játékfajták sokszínű jelenlétét a csoport játékában (gyakorló-, szerep-, építő-, konstruáló játék, dramatizálás, bábozás stb.).

Tiszteletben tartjuk:

- a játék önkéntességét, szabadságát

- a gyermekek önállóságát, kezdeményezését, aktivitását, kreativitását

- önálló téma- és szerepvállalását

- az egyén és a csoport közös döntéseit, konfliktusmegoldásait.

Figyelemmel kísérjük:

- a játékhelyzetek kialakulását, változását, kombinációit

- a szabályok betartását, amelyeken az egyén és a közösség együttélése alapul

- figyelemmel kísérjük, feltárjuk és követjük a gyermeki érdeklődést

- az egyének és játszócsoportok játékát támogatjuk

- támogatjuk a gyermekek egymástól „tanulását” a játékban.

Az egyes játékfajták kiemelt személyiségfejlesztő hatása

* gyakorló játék:
* ismeretek, tapasztalatok gyűjtése az eszközről
* fejlődik a mozgáskoordinációjuk/ nagymozgások, kézügyesség
* szöveg-, dallam-, mozgásismétlő játékok során fejlődik a ritmusérzékük, beszédük
* szerepjáték során fejlődik:
* figyelemkoncentrációjuk
* helyzet felismerési és döntési képességük
* kezdeményező és szervező készségük
* találékonyságuk
* kreatív problémamegoldó gondolkodásuk
* alkalmazkodó-, együttműködési készségük
* önbizalmuk / önállóság, kitartás, hozzáértés
* élmények feldolgozásával ismeretek, tapasztalatok gyűjtése
* akarati tulajdonságok fejlődése: rendszeresség, pontosság, megbízhatóság, önuralom, kezdeményező készség, fegyelmezettség, kollektív érzés, becsületesség
* érzelmi hatások következtében különféle erkölcsi tulajdonságok, jellemvonások kialakulása, erősödése: közösségi érzés, kötelességtudat és felelősségérzet, fegyelem, önuralom, akarat
* a szerepekhez kapcsolódó szabályok alkalmazásával és megtartásával fejlődik önfegyelmük
* társas kapcsolataik pozitív alakulása közben fejlődik nyelvi kifejező készségük
* térpercepciójuk
* konstruáló játék során fejlődik:
* figyelemkoncentrációjuk
* kreatív-, problémamegoldó gondolkodásuk
* mozgáskoordinációjuk / finom motorika és nagymozgások/
* térpercepciójuk
* alkalmazkodó és együttműködési készségük
* önbizalmuk, kitartásuk
* szabályjáték során fejlődik:
* figyelemkoncentrációjuk
* alkalmazkodó és együttműködési készségük
* önbizalmuk, kitartásuk, kudarctűrő képességük
* problémamegoldó gondolkodásuk
* mozgáskoordinációjuk /finom motorika és nagymozgások
* térpercepciójuk

A játékirányítás, játék támogatás ajánlott módszerei

* reflektív módszer: a gyermek optimális fejlődésének segítése, a gyermekhez igazodó tevékenység szervezéssel
* differenciált reagálás: a gyermek illetve a játékhelyzet ismeretének megfelelő beavatkozás

Van, amikor

* szemlélni kell a játékot
* hagyni kell a gyermekeket problémáik megoldásában
* segíteni kell
* együtt játszani velük
* közbe kell avatkozni
* új játék megismertetése
* szabályrendszer kialakítása a gyerekek bevonásával
* balesetveszélyes helyzetek

Óvónői szerep szerint a szabad játék értelmezése

* szabad játék feltételeit biztosítjuk: hely, idő, légkör, eszköz
* teret kell adni a gyermekek:
* önállóságának és szabadságának
* vágyainak, szükségleteinek, önállóságának
* egyéni fejlődési ütemük és különbözőségeik figyelembevételének, toleranciának, szolidaritásnak
* kooperációra s benne az egyén megvalósítására
* a szabad játék alakítása legyen interaktív, nem korlátozó, örömszerző, többféle megoldási lehetőségű, ötletgazdag, alkotó stb.
* az óvodapedagógus személyiségének jellemzői: közvetlen, nyugodt hangvételű, megengedő attitűd, empátia, a személyes bánásmód és készség az együttműködésre, pozitív beállítódás, a gyermekjáték érdeklődéséhez, játék igényéhez való alkalmazkodás

Informatika – számítógépes játékok

Támogatjuk az informatikát, számítógépes játékot a csoportokban. A játék szabadon választható, mint más játéktevékenység. Bevezetésének feltételei az egyéb szabályjátékokkal megegyeznek. A játékprogramok kiválasztása az óvodapedagógus részéről tudatos, gondos előkészületet igényel (csak jogtiszta, illetve az internetről szabadon letölthető programokat használunk). A játékban fejlődik a gyermekek különböző képessége: figyelem, koncentráció, gondolkodási funkciók, memória stb.

**A fejlődés várható jellemzői az óvodáskor végére**

Célunkat akkor érjük el, ha a gyermek

* örömmel, önfeledten játszik
* szükségleteinek és életkorának megfelelő játékot választ
* részt vesz közös játékban
* önálló, kezdeményező megnyilvánulásai vannak
* elfogadó, pozitív érzelmek kísérik a társakkal való játékban
* aktívan részt vesz az erőfeszítést, ügyességet igénylő játékokban is
* betartja és követi a megismert szabályokat
* képes kreatív együttműködésre, gondolkodásra
* megvalósítja egyéni ötleteit és azokat meri vállalni is
* helyesen választ az adott tevékenységhez anyagot, eszközt
* saját élményeit képes újrajátszani
* konfliktusait többnyire képes meg-, illetve feloldani
* kialakulnak olyan érzelmi-akarati tulajdonságaik, amelyek alkalmassá teszik a közösségben való sikeres eligazodásra (pl. türelem, együttérzés, segítőkészség, kitartás, küzdeni tudás stb.).

## 5.2 Munka jellegű tevékenységek

A gyermekek munka jellegű tevékenysége a játékkal sok vonatkozásban azonosságot mutat. A személyiségfejlesztés fontos eszköze. A gyermek utánzási vágyából fakad, hogy a környezetében látott felnőttek munkáját utánozza. Megfigyeli a rendszeresen visszatérő munkálatokat, és ráébred arra, hogy az emberi élet velejárója egy-egy adott cselekvéssor.

A játék és a munka jellegű feladatok integrálódása az egyén és a közösség együttműködését alakítja és erősíti.

A játék és a munka jellegű tevékenység önként és szívesen végzett aktív, cselekvő tapasztalás. A közösségi kapcsolatok alakításának fontos eszköze, a saját és a mások elismerésére nevelés egyik formája.

Tudatos pedagógiai szervezést és a gyermekkel való együttműködést igényel a pedagógustól.

A gyermek munka jellegű tevékenysége a közösségi kapcsolatok, a kötelességteljesítés alakításának eszköze, a saját és mások elismerésére nevelés egyik formája.

**Célunk**

A gyermekekben olyan tulajdonságok kialakítása, hogy szívesen és örömmel tevékenykedjenek és az elvégzett munkát meg is tudják becsülni.

* A gyermeki munka megszerettetésén keresztül olyan tapasztalatok, ismeretek szerzése, készségek, tulajdonságok kialakítása, amelyek pozitívan befolyásolják a gyerekek közösségi kapcsolatát, kötelességteljesítését, és közben megtanulják a legszükségesebb eszközök és szerszámok célszerű használatát.
* Ízlésformálással esztétikai érzékük megalapozása.

**Feladatunk**

* a munkafolyamatokat tudatos szervezése a gyermekekkel együttműködve
* a gyermekek eljuttatása a munkavégzéssel kapcsolatos jártasságok, készségek szintjére
* a személyiségfejlődésükhöz szükséges, attitűdök , képességek (pl. kitartás, önállóság, felelősségvállalás, céltudatosság) következetes alakítása és fejlesztése
* a gyermek egyéni képességeinek konkrét és reális értékelése
* a gyermek ösztönzése arra, hogy kezdeményezzen és többféleképpen próbálgasson egy-egy munkafolyamatot. Az önálló próbálkozás mellett a munkafogások megmutatása
* a tevékenységek során a kisebb gyermekek önállóságra törekvésének figyelemmel kísérése annak érdekében, hogy a nagyobb gyermekek segítőkészsége azt ne nyomja el
* a szülők támogatása abban, hogy a gyermek otthon is gyakorolhassa az önkiszolgálást, és a családért végzett tevékenységeket
* példamutatás a munkához való viszonyunkban és munkatársainkkal való együttműködésünkben.

**Tartalom**

* + **Önkiszolgálás**
  + **Közösségért végzett tevékenységek**

**Önkiszolgálás**

Szorosan összekapcsolódik az egészséges életmódra nevelés gondozási teendőivel (lásd egészséges életmód). Megismertetjük a gyermekeket egy-egy használati tárgy alkalmazásával, az önkiszolgálás különböző műveleteivel, azok sorrendjével.

Gyakorlás útján megszilárdítjuk az önkiszolgálás készségeit, kialakítjuk az önálló munkavégzés szokásait, ehhez egyéni fejlettség szerint segítséget nyújtunk.

3 – 4 éves korban:

* A gyerekek felnőtt segítségével ismerkednek meg az egyes használati tárgyak alkalmazásával, az önkiszolgálás különböző műveleteivel, azok sorrendjével: a tisztálkodás, WC használat, öltözködés, étkezés, környezetük rendben tartása területén.

4 – 5 éves korban

* Az önkiszolgálás készségeinek gyakorlás útján történő megszilárdítása, az önálló munkavégzés szokásainak kialakítása.

5 – 6 – 7 éves korban

* Az önkiszolgálást teljes önállósággal, biztonsággal, természetes teendőként látják el.

**Közösségért végzett tevékenységek:**

a) naposi munka

b) a mindennapi élettel kapcsolatos állandó, és alkalomszerű munkák(pl. segítés az óvónőnek és más felnőtteknek, alkalmi megbízatások )

c)környezet, növény és kisállat gondozás.

**a) Naposság**

A naposi feladatokkal fokozatosan ismertetjük meg a gyermekeket. A jelkép (kötény, napostábla vagy kitűző) nem csak a megbízást és a feladatvállalást jelzi, hanem vonzóvá teszi a tevékenységet, amire a gyermek büszke és örömmel, sikeresen teljesíti azt. Ügyeljünk arra, hogy a naposi munka elvégzése minél kevesebb időt vegyen el a gyermek játékidejéből.

A naposság időtartamában és feladataiban illeszkedik a folyamatos napirend kereteihez és formáihoz. A fokozatos feladatbővülés mindig a gyerekek fejlettségi szintjéhez kell, hogy alkalmazkodjon. A naposok munkáját az óvónő és a dajka segíti. Olyan légkört kell teremteni, amelyben a feladatokat a gyermekek örömmel végzik, társaikkal együttműködhetnek.

Minden csoportban önállóan alakítják ki a naposi munka rendszerét és a kiválasztás módját

* Középső csoporttól önkéntes vállalás alapján, nagycsoporttól asztalonként mindenkire sor kerül
* Az eszközöket a dadus nénik készítik elő
* Középső csoport: a terítést az óvónők, dadusok segítik ebédnél:
* napos kötény felvétele
* kezdetben segítségadás a terítő felhelyezésében
* majd fokozatosan bővül a feladatsor, poharak, tányérok, evőeszközök kiosztása, szalvétatartó, kistálka kihelyezése
* nagycsoportban ellenőrzés mellett önállóan végzik a feladatokat, bővíthető a feladatkör: asztal leszedése

**b) A mindennapi élettel kapcsolatos állandó és alkalomszerű munkák**

udvar és teremrendezés; játékelrakás; játékjavítás, tisztítás, készítés; egyéni megbízatások, üzenetek átadása; kerti munka; ünnepi készülődés (ajándékkészítés, szobadíszítés, csinosítás); házimunka jellegű tevékenységek.

* 3 – 4 éves korban az óvónő bemutatásával, magyarázatával, az óvónőkkel együtt végzik
* 4 – 5 éves korban megbízatások teljesítése önkéntesség alapján, rövid magyarázattal, a munkavégzés módjának megmutatásával
* 5 – 6 – 7 éves korban maguk is vegyék észre, hogy környezetükben mire van szükség, az óvónő bevonja őket az óvodával, csoporttal kapcsolatos tervezgetésbe, kikéri véleményüket, közösen megbeszéli velük a teendőket. Törekvés arra, hogy mindenki szívesen vállaljon munkát és azt önállóan elvégezzék.
* Rendszeresen szervezett munkák
* csoportszoba használati eszközeinek, a játékoknak a helyretétele, rendben tartása, a csoportszoba átrendezése
* az öltöző, mosdó rendjének fenntartása
* különféle eszközök kiosztása, összeszedése
* étkezések előkészületei, szalvétahajtogatás
* segítségadás kisebbeknek, kérésre és önálló indíttatásra
* Alkalmi megbízatások jellege
* ünnepi készülődések: ajándékkészítés, díszítőmunkák, a csoportszoba csinosítása
* zöld ünnepekre gyűjtőmunka szülőkkel közösen
* Házimunka jellegű tevékenységek…
* konyhai eszközök megismerése (reszelő, vágódeszka, kés, daráló, fakanál, merőkanál, citromcsavaró, süteményszaggató forma stb.)
* a munkaeszközök balesetmentes használatának megismerése
* munkaeszközök használatának gyakorlása

**c)környezet, növény, kisállat gondozás**

A környezet, növény és kisállat gondozás során a gyermekek megismerkednek az egyes munkafolyamatokkal. Megtapasztalják, hogy hatással vannak környezetükre, a gondoskodás, felelősség érzését pl. etetés, környezet tisztítása, ültetés, locsolás, gereblyézés, etetés, stb.

Alapvető szabályunk, hogy a növények és kisállatok beszerzése előtt körültekintően szabad csak eljárni. Ügyelni kell arra, hogy mérgezést, betegséget okozó növény ne kerüljön a gyermekek közelébe. Csak állatorvos által egészségesnek nyilvánított, rendszeresen vizsgált kisállat gondozására lehet vállalkozni, betartva a kisállat tartás szabályait.

Konkrét jellemző tevékenységek: élősarok átrendezése óvónői segédlettel, cserepes növények locsolása, udvarrendezés, falevélsöprés, hólapátolás

Kerti munka: virágoskert gondozása: virágültetés kiskertbe, balkonládába

Egyéb: kiskertrendezés, gyomtalanítás, gereblyézés, locsolás

Növénygondozással kapcsolatos tevékenységek: gyógy- és fűszernövények begyűjtése

Kisállat gondozás: akvárium: halak, teknős etetése

**A fejlődés várható jellemzői óvodáskor végére**

Célunkat akkor érjük el, ha

* a gyerekek a munka során képesek együttműködni
* örülnek, ha feladataikat teljesíthetik
* önállóan, igényesen végzik a naposi munkát
* észreveszik környezetükben a „beavatkozás” szükségességét
* koruknak megfelelő felelősséggel gondozzák a növényeket és kisállatokat
* szívesen vállalkoznak egyéni megbízatások teljesítésére
* segítenek a kisebbeknek, a környezetükben rászorultaknak
* szeretnek meglepetést készíteni a társuknak és a szüleiknek (pl. születésnapi ajándék).

## 5.3 A tevékenységekben megvalósuló tanulás

Az óvodai tanulás folyamatos, játékba integrált, önkéntes és cselekvéses tapasztalatszerzés. A teljes személyiség fejlődését, fejlesztését támogatja. Nem szűkül le az ismeretszerzésre, hanem az egész nap folyamán adódó helyzetekben, természetes és szimulált környezetben, az óvodapedagógus által kezdeményezett tevékenységi formákban, komplex módon történik. A tanulás a nevelési folyamat szerves része, A tanulási folyamatnak szociális, mozgáson alapuló és

értelmi képességeket mozgató összetevői vannak. Többnyire mindig, mindegyik összetevő jelen van. Az, hogy mikor, melyik dominál, mikor, melyik kap nagyobb hangsúlyt, az mindig az adott tanulási helyzettől, valamint a gyerek általános és pillanatnyi állapotától függ, konkrétan az egyenetlenül alakuló érési folyamat irányától és tempójától.

**Lehetséges formái:**

* utánzásos, minta- és modellkövetéses magatartás- és viselkedéstanulás, szokások alakítása
* játékos, cselekvéses tanulás
* spontán játékos tapasztalatszerzés
* gyermeki kérdésekre és válaszokra épülő ismeretszerzés
* az óvodapedagógus által irányított megfigyelés, tapasztalatszerzés, felfedezés
* gyakorlati problémamegoldás

**Célunk**

* A gyerekek képességeinek fejlesztése, tapasztalatainak bővítése, rendezése, differenciált személyiségfejlődésük segítése, hogy képessé váljanak az iskolai tanulásra.
* Az óvodás gyermek kompetenciáinak fejlesztése, az ismeretek adekvát alkalmazására, felhasználására felkészítés.
* A gyermeki kíváncsiságra, érdeklődésre alapozva a tudás, tanulási utáni vágy felkeltése.
* A holisztikus szemléletmód kialakítása.

**Feladatunk**

* gyermekek örömteli tevékenységi, megismerési vágyának kielégítése
* a tanulást támogató környezet megteremtése során a gyermekek előzetes tapasztalatainak, ismereteinek a figyelembe vétele
* változatos, a gyermekek cselekvő aktivitására épülő, sok érzékszervet foglalkoztató tapasztalás lehetőségének biztosítása
* tanulást támogató környezet megteremtése
* személyre szabott, pozitív értékeléssel a gyermekek személyiségének kibontakoztatása
* a különböző képességek, készségek és a meglévő tudás egyenrangúságának biztosítása
* az ismeret, attitűd, képesség hármas egységének (kompetencia) érvényesítése
* a gyermekek értelmi képességeinek (érzékelés, észlelés, emlékezet, figyelem, képzelet, gondolkodás) fejlesztése
* érzelmi-akarati tulajdonságaiknak edzése (folyamatosság és fokozatosság) feladattudatuk és feladattartásuk erősítése érdekében
* a több érzékszervvel, változatos módon történő megtapasztalás lehetőségének biztosítása
* a gyermekek egyéni képességeinek nyomon követése, az ehhez igazodó differenciált fejlesztés megvalósítása
* a gyermekek tanulás iránti vágyának felébresztése, kíváncsiságuk, érdeklődésük fenntartása (életkoruknak megfelelő ideig)
* a természeti és társadalmi környezetben szerzett tapasztalataik rendszerezésének tudatos szervezése
* a kiemelkedő képességű, tehetséges gyermekek felismerése és fejlesztése
* részképesség lemaradás, illetve egyéb potenciális tanulási zavar időbeni kiszűrése, jelzés a megfelelő szakembernek és a tagóvoda vezetőjének.
* korszerű pedagógiai módszerek alkalmazása

Munkánk során a kötetlen- és kötött foglalkoztatási formákat egyaránt alkalmazzuk. A kötött foglalkoztatásnál a gyermekek motiváltságának fenntartása ugyan olyan fontos, nélkülözhetetlen tényező, mint a kötetlen formánál.

A kétféle foglalkoztatási formán belül mód nyílik a különböző munkaformákban történő tevékenykedésre: egyéni, páros, mikrocsoportos, frontális.

Párhuzamosan végezhető differenciált tevékenységeket is tervezünk, melyek során sokoldalú cselekedtetéssel, a gyermekek érzékszerveinek bevonásával bővítjük ismereteiket, felfedeztetjük az összefüggéseket, fejlesztjük a kognitív képességeiket.

**A tanulás szervezésének elvei**

* az objektív feltételek megteremtése, a tevékenységek felkínálása mellett, a döntés szabadságának biztosítása
* a cselekvéses ismeret és tapasztalatszerzéshez, információ feldolgozáshoz megfelelő idő biztosítása
* Az óvodapedagógus vegye figyelembe:
* az előzetesen megszerzett tapasztalat, ismeret (tudásanyag) bőségét és mélységét
* a gyermekcsoport összetételét, értelmi, érzelmi érettségét
* az egyénileg haladó gyermekek tempóját (a gyermekhez igazodó tanulásszervezés, egyéni módszerek alkalmazása)
* a megfelelő eszközök alkalmazását
* a közösen szerzett élményekből a gyermek által hasznosított tapasztalatokat a saját képességéhez mérten.

Az óvodapedagógus által kezdeményezett kötött tevékenységi formák időtartama középső csoportban maximum 20-25 perc, nagycsoportban 30 – 35 perc. Kiscsoportban a szervezett mozgás időtartama 20-25 perc.

|  |  |  |  |
| --- | --- | --- | --- |
| **Korosztály** | **3 – 4  évesek** | **4 – 5  évesek** | **5 – 7  évesek** |
| **Mozgásfejlesztés** | naponta 20-30 perc mozgás;  foglalkoztatási forma: kötött; munkaforma: frontális,  mikro csoportos | naponta 20-30 perc  mozgás;  foglalkoztatási forma:  kötött; munkaforma: frontális,  mikro csoportos | naponta 20-30 perc mozgás;  foglalkoztatási forma: kötött; munkaforma: frontális,  mikro csoportos |
| **A külső világ tevékeny megismerése** | heti 1 alkalom; foglalkoztatási forma: kötetlen; munkaforma: mikro csoportos | heti 1 alkalom; foglalkoztatási forma: kötött, kötetlen; munkaforma: mikro csoportos | heti 1 alkalom; foglalkoztatási forma: kötött, kötetlen; munkaforma: mikro csoportos |
| **Mese – vers** | heti 1 alkalom; foglalkoztatási forma: kötetlen; munkaforma: mikro csoportos | heti 2 alkalom; foglalkoztatási forma: kötetlen; munkaforma: mikro csoportos | heti 2 alkalom; foglalkoztatási forma: kötött, kötetlen; munkaforma: mikro csoportos |
| **Környező világ mennyiségi és formai viszonyai** | nincs | heti 1 alkalom; foglalkoztatási forma: kötött, kötetlen; munkaforma: mikro csoportos | heti 1 alkalom; foglalkoztatási forma: kötött; munkaforma: mikro csoportos |
| **Zenei nevelés** | heti 1 alkalom; foglalkoztatási forma: kötetlen; munkaforma: mikro csoportos | heti 1 alkalom; foglalkoztatási forma: kötött, kötetlen; munkaforma: mikro csoportos | heti 1 alkalom; foglalkoztatási forma: kötött, kötetlen; munkaforma: mikro csoportos |
| **Vizuális nevelés** | heti 1 alkalom; foglalkoztatási forma: kötetlen; munkaforma: mikro csoportos, egyéni | heti 1 alkalom; foglalkoztatási forma: kötetlen; munkaforma: mikro csoportos, egyéni | heti 1 alkalom; foglalkoztatási forma: kötetlen; munkaforma: mikro csoportos, egyéni |

**A fejlődés várható jellemzői az óvodáskor végére**

Célunkat akkor érjük el, ha

* értelmi képességeik koruknak megfelelő szinten vannak (észlelés, érzékelés, figyelem, gondolkodás, emlékezet)
* a tanuláshoz szükséges kompetenciáik koruknak megfelelően fejlettek
* kialakulnak az iskolába lépéshez szükséges készségek, képességek, kulcskompetenciák
* megjelenik feladattudatuk, kitartásuk, önállóságuk
* természetes módon, szorongás nélkül, érdeklődéssel tevékenykednek
* problémamegoldó képességük, kreatív gondolkodásuk, helyzetfelismerésük jó szintű
* nyitottak az őket körülvevő világra, kíváncsiságuk belső motivációvá alakul
* a tanulás eredményeként tudásuk, ismeretük gazdag, sokrétű
* a részképesség és tanulási zavaros gyermekek időben megfelelő szakemberhez kerülnek
* a tehetséges gyermekek is megtalálják a kiemelkedő képességüknek megfelelő tevékenységet.

### 5.3.1 Művészeti nevelés

#### 5.3.1.1 Verselés, mesélés

Szorosan összefonódik az anyanyelvi neveléssel, a zenével, a mozgásos játékokkal. Fontosnak tartjuk, hogy nyelvileg tiszta és értékes népi, klasszikus és kortárs irodalmi műveket halljanak a gyerekek. Az óvodában a 3–7 éves gyermekek életkori sajátosságaihoz igazodóan a népi - népmesék, népi hagyományokat felelevenítő mondókák, rigmusok, a magyarság történelmét feldolgozó mondavilág elemei, meséi -, a klasszikus és a kortárs, illetve más kultúrák irodalmi műveinek egyaránt helye van. A mindennapi mesélés, mondókázás és verselés a kisgyermek mentális higiénéjének elmaradhatatlan eleme kiegészítve a bábozás és dramatizálás eszközeivel.

**Célunk**

* A magyar nyelv szépségének, kifejezőerejének megismertetésével, a helyes nyelvhasználattal, mondatszerkesztéssel az ízlésformálás megalapozása.
* A gyermekek anyanyelvi kultúrájának, ízlésének fejlesztése, a népi a klasszikus és a kortárs irodalmi művek közvetítésével, a kultúra átörökítése, az irodalmi művek értékközvetítő hatásainak érvényesítése.
* A verselés, mesélés tanítson emberi kapcsolatokra, adjon alkalmat „belső képek” kialakításával az érzelmek feldolgozására, a feszültségek feloldására.
* A gyermekek pozitív személyiségjegyei alakuljanak, erősödjenek a csodákkal teli meseélmények segítségével és a versek zeneiségével, rímeinek csengésével. Szívesen hallgassanak mesét, verset, mondókát.

**Feladatunk**

* változatos irodalmi élmények közvetítése
* elsősorban a magyar népi, illetve műalkotásokból történő választás, valamint kortárs irodalmi művekből és a nemzeti és etnikai kisebbségek verseiből, meséiből, valamint a migráns gyermekek hazájának kulturális értékeiből történő merítés
* a gyerekek beszédkedvének felkeltése és beszédkultúrájuk alakítása
* nyugodt, kényelmes körülmények teremtése az irodalmi művek befogadására
* a mese-, versmondás, bábozás és dramatizálás szokásainak, szertartásainak kialakítása
* bábozás a gyerekeknek, közös bábszínházi élmények megszervezése
* az óvónői előadásmód tükrözze anyanyelvünk hangzásvilágát, ritmusát, dallamát
* metakommunikációs eszközökkel érzékletes, de ugyanakkor természetes alkalmazása
* a gyerekek számára az önkifejezés lehetőségeinek felkínálása, ösztönzése a saját vers- és mese alkotásra, annak mozgással és/vagy ábrázolással történő kombinálására
* a szülők figyelmének felhívása a beszélgetések, a beszélgetéssel kísért együttes tevékenységeknek a gyerekek értelmi és érzelmi fejlődését serkentő, a szülő-gyerek kapcsolat erősítő hatására
* az élő előadásban elhangzó mese-vers jelentőségének hangsúlyozása a szülőknek az audiovizuális eszközök által közvetítettekkel szemben
* a szülőknek segítségnyújtás az igényes gyermekirodalom kiválasztásához.

**A mesekiválasztás szempontjai:**

* nyelvileg tiszta legyen a szöveg
* pozitív emberi kapcsolatokat tanítson
* mélyítse az önismeretet
* segítse a világ megismerését
* tanítson az indulatok feldolgozására
* ne hiányozzon a humor
* alkalmazkodjon a gyermek életkori sajátosságaihoz
* oldja a szorongást
* a pihenés, alvás előtti mesélésre szánt művek segítsék a megnyugvást, ellazulást.

3 – 4 éves korban

* a gyerekek szívesen bekapcsolódnak a mondókák, versek mondogatásába
* az óvónőt utánozva ritmikus mozgással kísérik a verseket
* maguk is énekelgetnek, halandzsáznak
* figyelmesen, szívesen hallgatják a rövid meséket, örülnek azok gyakori ismétlésének
* képekről felismerik kedvelt meséik szereplőit, fel tudják idézni a cselekmény egy-egy mozzanatát
* észreveszik, hogy a felnőttek gondosan, vigyázva bánnak a könyvekkel

4 – 5 éves korban

* az óvónő kezdeményezésére vagy saját maguktól is fel tudnak idézni 6-7 mondókát
* tudnak 2-3 kiolvasót, hintázó, állathívogató, tréfás állat- és névcsúfoló rigmust
* a felnőtt által elmondott verset meghallgatják, kedvük szerint mozdulatokkal kísérik. 8-10 soros versek ismételgetésébe önként bekapcsolódnak
* várják és kérik a mesét. Van kedvenc meséjük és mesehősük
* mesehőssel vagy ellenfeleivel kapcsolatos érzelmeiket játékban, rajzban, esetleg szavakban is kinyilvánítják
* szívesen lapozgatnak mesekönyvet,, beszélgetnek a képekről

5 – 6 – 7 éves korban

* 10-12 mondókát, 6-8 verset megjegyeznek, 15-20 verset meghallgatnak az év folyamán
* várják, kérik a mesemondást. Figyelmesen, csendben végig hallgatják a mesét, és viselkedésükön, tekintetükön látszanak a belső képzeleti képek készítésének jelei
* folytatások mesék szálait össze tudják kötni
* az ismert mesei motívumok bábozása, dramatizálása, rajzolása kedvelt szórakozásaik közé tartozik
* a mesekönyvek képeit önállóan is hosszan nézegetik
* az olvasást utánozzák, egy-egy betű megfejtése iránt is érdeklődnek
* maguk is képesek önállóan mesét kitalálni és elmondani
* tartalmi jellemzők, a felhasznált irodalmi anyag igényes összeállítása

A központi könyvtárunkban megtalálhatóak gyermekirodalmi művek, mese kazetták, CD-ék, irodalmi hanganyagok, melyet folyamatosan bővítünk, újítunk.

**A fejlődés várható jellemzői az óvodáskor végére**

Célunkat akkor érjük el, ha

* a gyerekek játék közben is odaillő mondókákat, verseket, rigmusokat mondogatnak
* szívesen hallgatnak mesét, kérik a mesék ismétlését
* önálló verselésre, mesemondásra vállalkoznak
* segítenek a mesemondás, verselés helyének, feltételeinek kialakításában
* tevékenyen, aktívan vesznek részt a beszélgetésekben, felfogják, megértik a hallott irodalmi mű témáját, humorát, költői képeit, a hangzás, a hangulat, érzelem és alkalom egységében
* megszilárdulnak a mesehallgatáshoz kapcsolódó szokásaik, figyelmük fenntartásának és ellenőrzésének egyezményes jelzései,
* össze tudják kötni a folytatásos mesék, verses mesék, meseregények szálait
* vannak kedvenc mesehőseik, a velük történtek megjelennek a játékukban (bábozásban, dramatizálásban, szerepjátékban)
* beszélgetnek az elhangzottakról, megjegyzik az érdekes mese és szófordulatokat, furcsa, vagy szép hangzású neveket, s ez beépül aktív szókincsükbe
* kialakul a képességük a belső képteremtésre
* vigyáznak a könyvre.

#### 5.3.1.2 Ének, zene, énekes játék, gyermektánc

A zenei nevelés az óvodai élet mindennapjait áthatja, színesebbé teszi életünket, formálja mindannyiunk (gyermekek, felnőttek) személyiségét.

Fontosnak tartjuk a zenei műveltség megalapozását, az ízlés formálását, a magyar népi játékok, megismertetését, és megszerettetését.

Az óvodában, amikor a tánchoz kapcsolódó mozgáskultúráról beszélünk, a magyar nép mozdulatszokásaira gondolunk. Az életkort tiszteletben tartva a gyerekek fejlettségéhez, mozgáskoordinációjához, és értelmi képességeihez alkalmazkodunk. A járás, játékos mozdulatok, egyszerű ismétlődő mozdulatformák készítik elő az óvodában a 8-10 évesek táncát. Az óvodában használt játékok, részben a népi játékokban megőrzött hagyományos mozdulatok, részben az óvodapedagógus és a gyermek közös leleményei. A körjáték, azon belül a páros forgás, guggolás, taps kifordulós az, amit óvodáskorban „gyermektáncnak” nevezünk.

**Célunk:**

* A zene iránti érdeklődés felkeltése, befogadására való képesség megalapozása.
* A közös éneklés, a közös játék örömének megéreztetése, ami fejleszti a gyermekek zenei ízlését, esztétikai fogékonyságát, mozgáskultúráját.
* A gyermekek jussanak minél több olyan zenei élményhez, amely megalapozhatja zenei anyanyelvüket.
* A szülőföld értékeinek átörökítése énekes népszokások, népi mondókák, dalos játékok valamint a népzene megismertetése, megszerettetése által.
* Az énekes népi játékok és az igényesen válogatott kortárs művészeti alkotások segítségével a gyermek zenei képességeinek és zenei kreativitásának alakítása, a gyerek érzelmi, esztétikai világának gazdagítása.

Óvodánkban ének – zenei és báb szakmai közösség működik több éve.

* Sajátos célunk: óvónői kórusunkkal és a jó énekhangú gyermekekből alakult gyermekkórussal örömteli közös éneklés az óvoda hagyományos ünnepein (Őszbúcsúztató, Adventi délután, Farsang, Gyermekkert – hét)

**Feladatunk**

* igényes zenei kultúrát képviselő dalok, dalos játékok, mondókák kiválogatása, összeállítása az életkornak és az adott csoport képességszintjének megfelelően
* a nemzeti és etnikai kisebbségek és a migráns gyermekek hazájának kulturális értékeit is figyelembe vevő dal- és zenei anyag választás
* kellemes légkör biztosítása az énekes, táncos játékokhoz, sok zenei élményt nyújtása
* a zenei képességek, készségek(a ritmus, éneklés, hallás, mozgás) alakítása, fejlesztése
* a gyermek zenei kreativitásának és alkotókészségének a fejlesztése
* a gyermeki tehetség kibontakoztatása sokféle hangszer megismertetésével és használatával
* a gyermek zene, éneklés iránti érdeklődésének felkeltése
* a zene befogadására való képességek megalapozása
* különböző, változatos módszerekkel és eszközökkel a gyermek ritmusérzékének fejlesztése,
* egyszerű táncok és játékos mozdulatok élményszerű gyakorlása, a gyermekek motiválása újabb mozdulatok kitalálására
* a magyar népi kultúra kincseinek, a népszokások egyes elemeinek, az ünnepeinkhez kapcsolódó zenék, dalok megismertetése
* a gyermek tér és formaérzékének fejlesztése a játékok során alkalmazott különböző térformák gyakorlásával.

Sajátos célokhoz rendelt óvónői feladatok:

* az óvónők zenei képességeinek fejlesztése az ének munkaközösség alkalmain (munkaközösség vezető feladata)
* tehetséges gyermekek gondozása, felkarolása (jó zenei képességű, jó hallású gyermekkel való foglalkozás a gyermekkórus alkalmain)
* zenei anyag választása az óvoda saját összeállítású „Száll a dal” c. szemelvényfüzetéből illetve Gryllus Vilmos Dalok 1. és Dalok 2. kötetéből és CD-iről.

3 – 4 éves gyermek:

* az óvónő segítségével 2-3 alkalmi dalt, játékdalt, mondókát mond, tiszta kvint hangmagasság között (d’ és h’) énekel
* megkülönbözteti és térben mutatja a magas és mély hangokat
* felismeri, megnevezi a halk és hangos éneklést
* megkülönbözteti és felismeri az egymástól eltérő zörejeket (üveg, fém, fa, papír), emberi hangokat, 2-3 hangszer (furulya, metallofon) hangszínét, ritmusjátszó hangszerek hangját (dob, cintányér, háromszög)
* kifejezi az egyenletes lüktetést éneklés és mondóka közben játékos mozdulatokkal, tapssal, utánzással
* érdeklődéssel hallgatja az óvónő énekét (népdalokat, műdalokat)

4 – 5 éves gyermek:

* képes mondókát, játékdalt, 3-4 alkalmi dalt óvónői kezdés után csoportosan önállóan énekelni oktáv távolság között (c’ és c”)
* óvónői segítséggel a bátrabb gyermek egyedül is énekelhet
* felismeri és térben mutatja a magas és mély hangokat, beszédben, hangszeren, bemutatott dalon
* átveszi a dal kezdőhangját
* visszaénekel szöveges dallammotívumokat
* felismeri a hangos és halk közötti különbséget (létre is hozza)
* felismeri dúdolásról a tanult dalokat
* megkülönböztet zörejeket, beszédet, énekhangot
* felismeri többféle hangszer hangját, megfigyeli a természet és a környezet hangjait (szélzúgás, porszívó, közlekedési zajok)
* egyenletes lüktetést mondóka és ének közben természetes, szép mozgással követi
* jól ismert dalok, mondókák ritmusát változatos mozdulatokkal, tapssal is bemutatja
* óvónő által rögtönzött szöveges ritmusmotívumokat visszatapsolja
* felismeri a gyors és lassú különbségét (maga is képes rá járásban, beszédben)
* harmonikusan mozog (táncos mozdulatokban, egyszerű mozgással kísért dalok alkalmával)
* ismeri a ritmusjátszó hangszereket, tudja használni azokat (dob, háromszög, cintányér)
* óvónő énekét, hangszerjátékát figyelemmel hallgatja, a zenehallgatás öröm számára

5 – 6 – 7 éves gyermek:

* tud mondókákat, 6 hangterjedelmű dalokat, 5-6 alkalmi dalt tisztán, szép szövegkiejtéssel énekelni c’ és c” hangmagasság között (oktáv)
* 10 dalt tud biztonsággal énekelni egyedül elkezdve
* a mondókát egyenletes lüktetést kiemelve ritmusosan mondja
* ismert dalt szöveg nélkül is tud énekelni dúdolva
* felismeri a magas és mély éneklés közötti különbségeket, tud magasan és mélyen énekelni
* felelgetős játékokat két csoportban folyamatosan óvónő segítsége nélkül énekelnek
* ismeri a halk, hangos közötti különbséget, tud halkan, hangosan énekelni, tapsolni, beszélni
* felismeri a dallamot dúdolásról, hangszerről, belső vagy záró motívumról is
* tud hallható jelre dallambújtatást
* megkülönbözteti az egyenletes lüktetést a dal ritmusától, kifejezi cselekvéssel, énekléssel, mozgással
* összehasonlítja és bemutatja (énekkel, mozgással) a gyorsabbat, lassabbat
* egyöntetű szép testtartással jár körbe, egyszerű, játékos, táncos mozgásokat szépen megformálja, térformákat óvónő segítsége nélkül is tud alakítani társaival
* ütőhangszerekkel képes kísérni a csoport énekeit
* a bemutatott élőzenét, népdalokat szívesen hallgatják

**A fejlődés várható jellemzői az óvodáskor végére**

Célunkat akkor érjük el, ha

* örömmel énekelnek, csoportosan és egyénileg, önálló indítással életkoruknak megfelelően tisztán
* képesek az egyenletes lüktetés és ritmus együttes gyakorlására
* ismerik és megkülönböztetik a „tá” és „ti-ti” ritmusokat, tisztában vannak a szünet, mint zenei egység jelentésével
* megkülönböztetnek halk-hangos, magas-mély, gyors-lassú fogalompárokat énekes gyakorlatban is
* képesek dallamfelismerésre kezdő vagy belső motívumról
* ismernek néhány ütőhangszert, azokat önállóan és változatosan használják az egyenletes lüktetés és ritmus kifejezésére, valamint az éneklés kíséretére is
* egyszerű, játékos mozgásokkal kísért körjátékokat, táncokat, gyermekjátékokat egyöntetűen, esztétikusan játszanak.
* jól ismerik a különböző mozgásformák, térformák kialakítását (kör, csigavonal, hullámvonal, páros kör, mindenki párban, csillagforma, szűkülő és táguló kör, kaputartás, bújás)
* megfigyelnek és megkülönböztetnek finomabb hangszíneket a természetben, a környezetben hallható zörejekben, beszéd és énekhangokban, valamint hangszeren játszott zenében.

#### 5.3.1.3 Rajzolás, festés, mintázás, kézi munka

Az érzelmi kommunikálást, a gyermekek érzelmeinek, gondolatainak kifejezését a művészetek eszközeivel alakítjuk ki és fejlesztjük. A gyermeki alkotás a belső képek gazdagítására épül. Lehetőséget biztosítunk a gyermeki alkotások közösségi rendezvényen való bemutatására és a tehetségek bátorítására.

**Célunk**

* A gyermekek a családban és a közösségben szerzett élményeik hatására, belső fantáziaviláguk, érzelmeik segítségével, egyéni szabad önkifejezésre váljanak képessé.
* Esztétikai érzékenységük, a szép iránti fogékonyságuk alakítása.
* A helyes ceruzafogás elsajátíttatása.

**Feladatunk**

* a gyermekek megismertetése az eszközök használatával, a különböző anyagokkal, a rajzolás, mintázás és kézi munka különböző technikai alapelemeivel és eljárásaival
* a gyermekek megismertetése a műalkotásokkal, a népművészeti elemekkel, szokásokkal, hagyományokkal, nemzeti szimbólumokkal
* lehetőség teremtése a különböző technikák, változatos módon történő alkalmazásához, a megfelelő készségszint kialakításáig történő gyakorolásához, optimális körülmények megteremtése a gyermekek ábrázoló tevékenységének elősegítésére:elegendő hely és idő, az eszközök hozzáférhető helyen történő elhelyezése (elegendő mennyiségben, megfelelő minőségben)
* a gyerekek hozzásegítése a tevékenység funkcióörömének sokszori átéléséhez, türelmes kivárása, míg e tevékenykedés során felébred a „valamit létrehozás” vágya, a gyermekek eljutnak az alkotó tevékenység öröméig
* a gyermek differenciált segítése a saját szintjéhez képest történő fejlődésben
* a gyermekek önálló önkifejezésének segítése egész nap folyamán
* a gyermek érzékelésének, észlelésének és képzeletének, sík és térbeli tájékozódó képesség kialakulásának, fejlődésének segítése
* vizuális tapasztalatok nyújtása,
* képi, kommunikációs nyelv kialakulásának elősegítése,
* lehetőség biztosítása a környezet esztétikai alakítására és az esztétikai élmények befogadására.
* a gyermekek megismertetése a műalkotásokkal, népművészeti elemekkel, szokásokkal, hagyományokkal, nemzeti szimbólumokkal

Sajátos célokhoz rendelt óvónői feladatok:

* az óvónők zenei képességeinek fejlesztése az ének munkaközösség alkalmain (munkaközösség vezető feladata)
* tehetséges gyermekek gondozása, felkarolása (jó zenei képességű, jó hallású gyermekkel való foglalkozás a gyermekkórus alkalmain
* zenei anyag választása az óvoda saját összeállítású „Száll a dal” c. szemelvényfüzetéből illetve Gryllus Vilmos Dalok 1. és Dalok 2. kötetéből és CD-iről.

3 – 4 éves gyermek:

* az óvónő segítségével 2-3 alkalmi dalt, játékdalt, mondókát mond, tiszta kvint hangmagasság között (d’ és h’) énekel
* megkülönbözteti és térben mutatja a magas és mély hangokat
* felismeri, megnevezi a halk és hangos éneklést
* megkülönbözteti és felismeri az egymástól eltérő zörejeket (üveg, fém, fa, papír), emberi hangokat, 2-3 hangszer (furulya, metallofon) hangszínét, ritmusjátszó hangszerek hangját (dob, cintányér, háromszög)
* kifejezi az egyenletes lüktetést éneklés és mondóka közben játékos mozdulatokkal, tapssal, utánzással
* érdeklődéssel hallgatja az óvónő énekét (népdalokat, műdalokat)

4 – 5 éves gyermek:

* képes mondókát, játékdalt, 3-4 alkalmi dalt óvónői kezdés után csoportosan önállóan énekelni oktáv távolság között (c’ és c”)
* óvónői segítséggel a bátrabb gyermek egyedül is énekelhet
* felismeri és térben mutatja a magas és mély hangokat, beszédben, hangszeren, bemutatott dalon
* átveszi a dal kezdőhangját
* visszaénekel szöveges dallammotívumokat
* felismeri a hangos és halk közötti különbséget (létre is hozza)
* felismeri dúdolásról a tanult dalokat
* megkülönböztet zörejeket, beszédet, énekhangot
* felismeri többféle hangszer hangját, megfigyeli a természet és a környezet hangjait (szélzúgás, porszívó, közlekedési zajok)
* egyenletes lüktetést mondóka és ének közben természetes, szép mozgással követi
* jól ismert dalok, mondókák ritmusát változatos mozdulatokkal, tapssal is bemutatja
* óvónő által rögtönzött szöveges ritmusmotívumokat visszatapsolja
* felismeri a gyors és lassú különbségét (maga is képes rá járásban, beszédben)
* harmonikusan mozog (táncos mozdulatokban, egyszerű mozgással kísért dalok alkalmával)
* ismeri a ritmusjátszó hangszereket, tudja használni azokat (dob, háromszög, cintányér)
* óvónő énekét, hangszerjátékát figyelemmel hallgatja, a zenehallgatás öröm számára

5 – 6 – 7 éves gyermek:

* tud mondókákat, 6 hangterjedelmű dalokat, 5-6 alkalmi dalt tisztán, szép szövegkiejtéssel énekelni c’ és c” hangmagasság között (oktáv)
* 10 dalt tud biztonsággal énekelni egyedül elkezdve
* a mondókát egyenletes lüktetést kiemelve ritmusosan mondja
* ismert dalt szöveg nélkül is tud énekelni dúdolva
* felismeri a magas és mély éneklés közötti különbségeket, tud magasan és mélyen énekelni
* felelgetős játékokat két csoportban folyamatosan óvónő segítsége nélkül énekelnek
* ismeri a halk, hangos közötti különbséget, tud halkan, hangosan énekelni, tapsolni, beszélni
* felismeri a dallamot dúdolásról, hangszerről, belső vagy záró motívumról is
* tud hallható jelre dallambújtatást
* megkülönbözteti az egyenletes lüktetést a dal ritmusától, kifejezi cselekvéssel, énekléssel, mozgással
* összehasonlítja és bemutatja (énekkel, mozgással) a gyorsabbat, lassabbat
* egyöntetű szép testtartással jár körbe, egyszerű, játékos, táncos mozgásokat szépen megformálja, térformákat óvónő segítsége nélkül is tud alakítani társaival
* ütőhangszerekkel képes kísérni a csoport énekeit
* a bemutatott élőzenét, népdalokat szívesen hallgatják

**A fejlődés várható jellemzői óvodáskor végére**

Célunkat akkor érjük el, ha

* kialakul a gyermekekben egy sajátos képi kommunikációs nyelv
* bátrak, ötletesek az építésben, a téralakításban
* tevékenyen részt vesznek az őket körülvevő tér, valamint a térbeli makettek rendezésében
* képalakításaikban egyéni módon jelezni tudják az elemi térviszonylatokat. Élményeik, elképzeléseik, képzeteik megjelenítésében többnyire biztonsággal használják a képi kifejezés változatos eszközeit
* szín- és formaábrázolásuk változatos
* emberábrázolásaikban megjelennek a részformák, próbálkoznak a legegyszerűbb mozgások jelzésével is
* tudnak formákat mintázni emlékezéseik alapján és megfigyeléseik felhasználásával
* önállóan tudják alkalmazni a megismert technikákat, önállóan díszítenek tárgyakat, elképzeléseik megvalósításában kreatívan alkalmaznak egyszerre akár több ismert technikát
* kialakul a finom kézmozgás képessége biztos és helyes ceruzafogással
* vonalvezetésük balról jobbra halad
* esztétikai élmény létrehozásával gazdagodik személyiségük
* ismernek 2-3 műalkotást, jellegzetes épületet, hidat.

### 5.3.2 Mozgás, edzés, szervezett mozgás

Az óvodáskor a természetes hely -, helyzetváltoztató- és finommotoros mozgáskészségek tanulásának, valamint a mozgáskoordináció intenzív fejlődésének szakasza, amelyeket sokszínű, változatos és örömteli, érzelmi biztonságban zajló gyakorlási formákkal, játékokkal szükséges elősegíteni. Ezzel biztosítható a mozgás és az értelmi fejlődés kedvező egymásra hatása.

A mozgásos játékok, tevékenységek, feladatok rendszeres alkalmazása kedvezően hatnak a kondicionális képességek közül különösen az erő és az állóképesség fejlődésére, amelyek befolyásolják a gyermeki szervezet teherbíró képességét, egészséges fejlődését. Fontos szerepük van a helyes testtartáshoz szükséges izomegyensúly kialakulásában, felerősítik, kiegészítik a gondozás, és egészséges életmódra nevelés hatásait.

A tornának, játékos mozgásoknak, az egészséges életmódot erősítő egyéb tevékenységeknek teremben és szabad levegőn, eszközökkel és eszközök nélkül, spontán vagy szervezett formában az óvodai nevelés minden napján-az egyéni szükségleteket és képességeket figyelembe véve-minden gyermek számára lehetőséget kell biztosítani.

**Szabad, spontán mozgás:**

A spontán, a szabad játék kereteiben végzett mozgásos tevékenységeket kiegészítik az irányított mozgásos tevékenységek. A komplex testmozgások beépülnek az óvodai élet egyéb tevékenységeibe is, miközben együtt hatnak a gyermekek személyiségének – pozitív énkép, önkontroll, érzelemszabályozás, szabálykövető társas viselkedés, együttműködés, kommunikáció, problémamegoldó gondolkodás – fejlődésére.

A mozgás egy állandó belső késztetés a gyerekek számára, ezért örömmel és természetes módon gyakorolják.

Az óvoda udvara lehetőséget nyújt a mozgásformák gyakorlására, mozgásos játékokra, miáltal a gyerekek természetes mozgásigénye sokrétűen kielégül. A gyermekek különböző terepeken gyakorolhatják a különböző fogó játékokat, mászásokat, gurulásokat, bújócskát, stb.

A csoportszobákban fontos szempont, hogy elegendő teret, rögzített és/vagy mobilizálható, eszközt biztosítsunk a mozgásos játékokhoz. Így a gyermekek váltakozva használhatják azokat a torna és egyéb eszközöket, amelyek testedzésüket, mozgásfejlődésüket is szolgálják.

A jó levegő, napfény, víz segítik a gyermekek edzését. Késő ősszel és télen az udvar mozgáslehetősége időnként kevésnek bizonyul. Sétákkal, közeli játszóterek látogatásával a levegőzés és mozgás adta lehetőségeket szükséges kiegészíteni.

Nyáron fontos gondoskodni a nap, a lég- és vízfürdőzésről. Módszere, szervezése a nevelőtestület által kidolgozott, a helyi körülményeket figyelembe vevő nyári terv alapján történik.

**Szervezett mozgás**

A sokoldalú képességfejlesztés révén szorosan kapcsolódik más nevelési területekhez.

a) mindennapos mozgás

25-30 percben (az életkori, egyéni szükségleteket és képességeket figyelembe véve) sok játék, pergő ritmusú, frissítő mozgás jellemzi. Törekedni kell a gyermekeket legjobban fejlesztő, kooperatív mozgásos játékok széleskörű alkalmazására, a szabad levegő kihasználására.

b) testnevelés foglalkozás

a természetes emberi alapmozgások, mint pl.: járás, futás, ugrás, dobás, mászás, kúszás, gurulások, egyensúlyozások, mozgásos játékok alkotják.

**Célunk**

* A gyermekek természetes mozgáskedvének megőrzése, mozgásigényük kielégítése.
* Rendszeres mozgással az egészséges életvitel megalapozása.
* A gyermeki személyiség sokoldalú, harmonikus fejlesztése a gyermek testi- és mozgásfejlesztésén keresztül.
* A természetes mozgásfajták gyakoroltatásával alakuljanak ki azok a feltételes reflexek, melyek a gyerekek összerendezett és gazdaságos mozgását létrehozzák.
* Téri tájékozódás, lateralitás kialakítása.

**Feladatunk**

* a mozgás beépítése természetes módon a gyermek tevékenységébe
* mozgásra inspiráló biztonságos környezet kialakítása
* a baleset elkerülése érdekében a mozgástevékenység szabályainak kialakítása gyermekekkel közösen, majd fokozott betartatása
* mozgásos tevékenység lehetőségének biztosítása a csoportszobában és az udvaron
* a gyermekek természetes mozgásának: a járás, a futás, támasz, függés, egyensúlyozás, ugrás, dobás; a ritmusérzék, motorikus képességek differenciált fejlesztése, az alapmozgások koordinációjának elősegítése
* a gyermekek testi képességeinek: erő, gyorsaság, ügyesség, állóképesség fejlesztése
* gimnasztika, néhány talajtorna elem, labdagyakorlatok, testnevelési játékok megismertetése a gyerekekkel
* a testnevelés foglalkozások anyagába testalkati deformitások megelőzésére speciális gyakorlatok beiktatása
* prevenciós feladatok megvalósítása: nagymozgás-fejlesztés, egyensúlyérzék-fejlesztés, szem-kéz, szem-láb koordináció fejlesztése, testséma-fejlesztés, térpercepció-fejlesztés, finommotorika - fejlesztés, keresztcsatornák fejlesztése
* odafigyelés a gyermekek optimális terhelésére, a gyerekek egyéni szükségleteire és képességeire
* sikerélmény nyújtása, amely a gyermekeket aktív részvételre ösztönzi
* az egészséges versenyszellem alakítása, formálása
* a helyzetfelismerés, döntés, alkalmazkodó képesség segítése, a személyiség akarati tényezőinek alakítása.
* ötletek a mindennapos testnevelés megvalósításához:
* játékos lábtorna gyűjteménye (mezítlábas torna a csoportszobában, nyáron a homokozóban)
* tartásjavító torna gyűjteménye
* játékok gyűjteménye
* fogójátékok gyűjteménye
* vitamintorna
* mozgásfejlesztés a szabad játékban
* top tál, Tini – kondi, ugróasztal, szobakerékpár, topogók, twister, ugráló labda, célbadobó játékok
* változó mozgáslehetőséget biztosító udvari játékok, biciklizés, mászókák, hinták, labdajátékok, szánkózás, mozgásutánzás, ugró- és labdaiskola.
* Gergely Ildikó szemlélete alapján a szabad levegőn való mozgást preferáljuk*,* sok játékkal, minden évszakban az udvaron, képesség fejlesztésre törekedve
* mindennapos testnevelés: a mindennapi tevékenységek közé beépített mozgásos játékok a teremben és a szabadban
* különböző szervezeti formák megteremtése a gyermekek mozgásszükségletének differenciált kielégítése érdekében

*-* vízhez szoktatás, úszásoktatás

*-* labdás torna

*-* tartásjavító torna

*-* foci

*-* séták, kirándulások, játszótér látogatások

**A fejlődés várható jellemzői óvodáskor végére**

Célunkat akkor érjük el, ha

* növekszik a gyermek teljesítőképessége, teherbíró és ellenálló képessége, mozgása összerendezettebbé, ügyesebbé, megfelelő ritmusúvá válik
* szereti és igényli a mindennapos mozgást
* mozgása harmonikus, összerendezett
* téri tájékozódása kialakult, irányokat meg tud különböztetni
* magabiztosan alkalmazza a jobb-bal kifejezéseket, ismeri saját testét, testrészeit, képes meg is nevezni és beazonosítani
* fizikai erőnléte, állóképessége életkorának megfelelő
* kialakult a szem-kéz, szem-láb koordinációja
* fejlett az egyensúlyérzéke
* a mozgásos játékok, gyakorlatok téri helyzetek felidézésére képes, vizuálismemóriája korának megfelelően fejlett
* ismer legalább egy labdajátékot (foci, kidobós)
* ismeri legalább 2-3 kézi szer használatát (labda, medicin labda, különböző méretű karika, tornabot)
* képes alkalmazkodni társaihoz, korának megfelelően fejlett az önuralma, toleráns, együttműködő, segítőkész
* ismeri a csapatjáték szabályait
* egészséges versenyszellemmel képes küzdeni.

### 5.3.3 A külső világ tevékeny megismerésére nevelés

Szeretnénk olyanná nevelni óvodásainkat, akik a természeti- emberi-tárgyi környezetükben jól eligazodnak, pozitívan viszonyulnak a természethez, az emberi alkotásokhoz ,megtanulják azok védelmét, az értékek megőrzését, életkoruknak megfelelő magatartás- és viselkedéskultúrával rendelkeznek. Igyekszünk megismertetni a szülőföld, az ott élő emberek, a hazai táj, a helyi hagyományok és néphagyományok, szokások, a közösséghez való tartozás élményét,a nemzeti, családi és a tárgyi kultúra értékeit, megtanítani ezek szeretetét, védelmét.

**Célunk:**

* Tapasztalatok, ismeretek nyújtása - a természeti-emberi és épített környezet jelenségeiről, a hazai táj, a helyi hagyományok , szokások, a családi és tárgyi kultúra értékeiről- amelyek segítik a gyermekeket az életkoruknak megfelelő biztos eligazodásban, tájékozódásban.
* A természetet szerető, védő emberi értékek alakítása, környezettudatos viselkedés megalapozása. Olyan szabályok, magatartás formák megismertetése, amelyek a természet védelmére, megóvására nevelnek.
* A gyermekek kíváncsiságának felkeltése a körülöttük lévő dolgok, tárgyak, jelenségek mennyiségi alaki, nagyságbeli és téri különbözőségeinek összefüggéseire. A biztos téri tájékozódás elősegítése.

Sajátos célok (Zöld óvoda, Madárbarát óvoda):

* Óvodánkban a környezeti nevelésnek domináns szerepe van a nevelési folyamatban. Olyan intézmény vagyunk, amely tisztában van a fenntarthatóság gondolatával és problémáival. A környezeti nevelés, és ezen belül a környezet védelmére nevelés, óvodánk minden dolgozójának szívügye. Személyes példamutatással törekszünk mintát nyújtani gyermekeink számára, az elnyert „Zöld Óvoda” és a „Madárbarát Óvoda” cím is erre kötelez bennünket.  
  A környezet védelmére nevelés alapgondolatát követve: „a minden mindennel összefügg” elve alapján, apró, de életre szóló szokások megalapozását tekintjük fő feladatunknak gyermekeink nevelése érdekében.  
  Elérendő célunk, hogy gyermekeink:
* érzelmileg kötődjenek az őket körülvevő természeti és társadalmi környezethez.
* alakuljon ki környezetvédő szemléletük, erősödjön meg a helyes viselkedési minta.
* tevőlegesen is gondozzák és védjék közvetlen környezetüket.
* alapozódjanak meg az egészséges életmódra nevelés szokásai

**Feladatunk**

* a gyermekek személyiségének komplex tevékenységekkel, cselekedtetéssel történő fejlesztése, amelyek képességeikhez, fejlődési ütemükhöz alkalmazkodnak
* igazodás a gyermekek életkori sajátosságaihoz, az egyéni fejlettségi szintjükhöz, eltérő élmény- és ismeretanyagukhoz
* sok élmény, elegendő idő, megfelelő hely és eszköz biztosítása a spontán, és szervezett tapasztalat- és ismeretszerzésre, a környezetkultúra és a környezettudatos életvitel szokásainak alakítására
* a környezetük jelenségeinek, tárgyainak, tulajdonságainak mennyiségi, alaki, nagyságbeli és téri viszonyainak felfedeztetése, tapasztalat szereztetés játékos formában
* a valóság objektív bemutatásával a gyermekek segítése abban, hogy meglássák az összefüggéseket, képesek legyenek megfogalmazni is azokat, rávezetésük a helyes ítéletek alkotására
* gazdaságosságra (takarékosságra) és újrahasznosításra törekvés, pozitív mintakövetéssel szemléletük formálása
* tevékenykedtetésük során a gondolkodási műveletek fejlesztése, a logikus gondolkodás megalapozása
* a gyerekek megtanítása arra, hogy a szerzett tapasztalatokat különféle szempontok alapján rendszerezzék
* annak a célkitűzésnek az elősegítése, hogy a problémahelyzetekben a gyerekek maguk találják ki a megoldást, próbálkozzanak, kísérletezzenek, éljék át a felfedezés örömét
* a gyermekek önálló vélemény alkotásának elősegítése, döntési képességeik fejlesztése a kortárs kapcsolatokban és a környezet alakításában
* a fenntartható fejlődés érdekében, a környezettudatos magatartásformálás megalapozása, alakítása
* képességeinek célzott fejlesztését (pl. logikai fejtörők, nyelvi játékok stb.)
* differenciált feladatadással annak az elősegítése, hogy a gyermekek önmaguk lehetőségeihez képest fejlődjenek
* a gyermekek által feltett kérdésekre igényes, értelmi szintjükhöz igazodó válaszadás érdeklődésük és beszédkedvük megőrzése érdekében
* a gyermekek egyéni feladatmegoldásának meghallgatása, a sajátos logika elfogadása
* a kommunikatív és együttműködési képesség fejlesztése.

Sajátos célokhoz rendelt óvónői feladatok:

* szelektív hulladékgyűjtésben, újra hasznosításban való aktív részvétel
* Komposztálás alapjaival való ismerkedés az óvoda udvarán- zöld hulladék szelektív gyűjtése
* „Zöld ünnepeink” hagyományos megünneplése változatos tevékenységekkel egybekötve, a családokat is bevonva: A Víz világnapja, a Föld napja, Madarak és Fák napja
* Természetbarát programok megpályázása, megvalósítása: kirándulások (óvodai és családi), terepgyakorlatok (Napocska Természetbúvár Ovi Program), állatkerti, múzeumpedagógiai programok szervezése, lebonyolítása
* Természet- és környezetvédelemmel kapcsolatos könyvek, folyóiratok, képek, filmanyagok, „természeti kincsek” gyűjtése, albumok készítése

#### 5.3.3.1 A környezet megismerésére nevelés

* Természeti környezet:
* az évszakok folyamatos megfigyelése: az időjárás, természet jellemzői, szépségei, színek, az évszakokhoz kapcsolódó tevékenységek (megfigyelések, séták, terepgyakorlatok, kirándulások stb.)
* a növények élőhelyei, tulajdonságaik, gondozásuk, fogyasztásuk, felhasználásuk
* az állatok (háziállatok és vadonélők) megfigyeltetése, ha lehetséges, természetes környezetükben, vagy képek, filmek segítségével, tulajdonságaik, életmódjuk megismerése
* az ember testrészeinek megismerése, megnevezése, érzékszervek és funkcióik, tisztálkodás és egészségvédelem, az orvos gyógyító munkája
* Társadalmi, emberi környezet:
* a család élete, az otthon fogalma, családtagok szerepe a családban
* az óvoda és épülete
* felnőttek munkája, foglalkozások, eszközök, felszerelések az egyes munkahelyen, gyerekek tevékenysége
* közintézmények az óvoda környékén
* a közlekedési morál megalapozása: a gyalogos közlekedés szabályai, közlekedési eszközök az óvoda környékén, rendszerezésük (szárazföldi, vízi, légi)
* a napszakok változásai, és az ezekhez kapcsolódó tevékenységek
* Környezetvédelmi nevelés:
* Óvodánk udvarán illetve környékén található növény- és állatvilág megfigyelése, gondozása, védelme, „kedvenc fa” kiválasztása, változásainak nyomon követése, más élőlények életének figyelemmel kísérése, mikro csoportos formában és egyéni tapasztalatszerzéssel.
* az óvodánk udvarát látogató madarak megfigyelése, megismerése a „Madarász Ovi” program segítségével. A madarak gondozása: télen madáretetők kihelyezése, folyamatos madáretetés, nyáron itatókról való gondoskodás.
* az udvarrendezésben való részvétel évszakonként: gereblyézés, falevél, seprés, hólapátolás stb.
* növényápolási feladatok végzése: az életfeltételek megteremtésének figyelemmel kísérése, virágoskert gondozása, sziklakerti gyógy- és fűszernövények ápolása és begyűjtése
* állatgondozás megfigyelése, akváriumban halak, csigák etetése
* a csoportszobában a „Természetsarok” kialakítása, évszakonkénti átalakítása, gondozásában való segítségadás, az óvónővel való együttműködés: ültetés, csíráztatás, hajtatás, rügyeztetés
* szelektív hulladékgyűjtéssel az újrahasznosítás segítése- zöld hulladék - komposztálás
* elemi tapasztalatok szerzése a levegővel, vízzel, talajjal kapcsolatban egyszerű vizsgálódások végzése
* elemi ismeretek szerzése saját környezetükkel, a természetvédelmi területekkel, a védett állatokkal, növényekkel, a veszélyes hulladékokkal kapcsolatban
* gyűjtőmunka a családokkal közösen, a természet adta kincsek kiállítása a „Föld napja” alkalmából.

**A fejlődés várható jellemzői óvodáskor végére**

Célunkat akkor érjük el, ha

* a gyermekek tudják személyi adataikat, szüleik nevét, foglalkozását, testvéreik nevét, életkorát
* ismerik a család életét, a családtagok otthoni munkáját
* ismerik a viselkedés alapvető szabályait, kialakulóban vannak azok a magtartási formák

és szokások amelyek a környezet megbecsüléséhez, megóvásához szükségesek

* gyakorlottak az elemi közlekedési szabályok betartásában, elsajátították az alapvető

viselkedési szabályokat

* tudják csoportosítani az ismert közlekedési eszközöket
* ismerik a környezetükben lévő intézményeket (tűzoltóság, rendőrség, orvosi rendelő iskola, könyvtár, művelődési ház, zöldségüzlet, élelmiszer üzlet, piac stb.), tisztában vannak az itt dolgozó emberek munkájával
* felismerik és megnevezik a környezetükben észlelhető színeket, azok árnyalatait, fel tudják emlékezetből is idézni azokat
* ismerik a természet változásait, felismerik az időjárás és az öltözködés közötti összefüggéseket
* ismerik az évszakok jellegzetességeit
* tudják a napok nevét, sorrendjét, ismerik a napszakokat
* tudnak különbséget tenni az élő és élettelen természet jelenségei, elemei között
* az általuk ismert állatokat életmódjuk, külső jeleik, lakóhelyük alapján tudják csoportosítani, ismerik a környezetükben élő állatokat és növényeket, azok gondozását és védelmét
* ismerik az emberi test felépítését, a testrészek nevét, funkcióját, törekednek testük tisztában tartására
* ismerik az orvos gyógyító munkáját
* ismernek a népi hagyományokat
* kialakulóban vannak azok a magatartási formák, szokások, amelyek a természeti és társadalmi környezet megbecsüléséhez, megóvásához szükségesek.

#### 5.3.3.2 A matematikai nevelés

* Differenciált szervezeti formák: csoportos, mikro csoportos, páros illetve egyéni foglalkozások keretein belül (tehetséggondozás, felzárkóztatás)
* Óvodánkban ütemterv javaslatot, feladatlap gyűjteményt készítettünk az óvónők számára
* A környezet megismerésére nevelés, mozgásfejlesztés, művészeti nevelés során is matematikai tapasztalatokhoz juttatjuk a gyerekeket, tudatosan odafigyelve vetetjük észre velük a környezet mennyiségi és formai viszonyait.

Informatika az óvodában:

Óvodánkban a nagy-, vegyes és esetenként a középső csoportokban a számítógép használata rendszeres, ahol a számítógép változó időpontokban és időtartamban kerül bekapcsolásra. A használat során elsajátítják a gép, a billentyűzet, az egér használatát.

A számítógépen játszható játékokkal fejlődik a gyermekek:

* finommotorikája
* szem-kéz koordinációja
* figyelme
* koncentrációs képessége
* logikus gondolkodásuk
* térlátásuk – térbeli helyzetek, irányok tanulása, gyakorlása
* türelem, alkalmazkodás

**A fejlődés várható jellemzői óvodáskor végére**

Célunkat akkor érjük el, ha

* gondolataikat kifejezik tevékenységeikkel, és szóban is
* képesek csoportosan, párokban, egyénileg feladatmegoldásokra, együttműködésre
* képesek mennyiségek összehasonlítására különböző szempontok szerint
* képesek megfelelő szöveget alkotni mennyiségi viszonyokat ábrázoló képekről
* azonosítani tudnak síkbeli és térbeli alakzatokat, formákat
* képesek minta utáni másolásra
* tudnak tájékozódni a térben, ismerik a téri viszonyokat
* saját magukat képesek a térben elhelyezni, más irányhoz, tárgyhoz viszonyítani
* tudnak tájékozódni a síkban
* felismernek mennyiségi, alaki, nagyságbeli, téri viszonyokat
* a cselekvő szemléletes és képi gondolkodás mellett kialakul az elemi fogalmi gondolkodásuk.

# 6. Integráció , kiemelt figyelmet igénylő gyermekek

Elutasítjuk a hátrányos megkülönböztetést bármilyen okból, így különösen a gyermek vagy hozzátartozói bőrszíne neme, vallása, nemzeti, etnikai hovatartozása, politikai vagy más véleménye, nemzetiségi, etnikai vagy társadalmi származása, vagyoni és jövedelmi helyzete, kora, cselekvőképességének hiánya vagy korlátozottsága, születési vagy egyéb helyzete miatt. Társadalmi beilleszkedését segítjük a kiemelkedő tehetségestől a gyenge adottságúig, tekintet nélkül egyesek akadályozottságára, s az esetleg tapasztalható nagyon eltérő képességeire.

Természetesnek vesszük és értékként kezeljük a különböző, sokszínű kulturális hátteret, gondolkodásmódot, a különbözőséget.

**Célunk**

A harmonikus, nyugodt, biztonságot adó óvodai környezetben természetessé váljon a gyerekek között személyiségük különbözősége.

**Feladatunk**

* inkluzív szemlélettel a különbözőséget elfogadó viselkedés és magatartás alakítása a gyermekközösségekben, ezen belül különösen a tolerancia, türelem, megértés, figyelmesség, segítőkészség, empátiás készségek alakítása.

## 6.1 Részképesség-zavarok

Minden gyermek más, alapvető joga, hogy sajátos szükségleteinek, állapotának megfelelően segítséget kapjon képességei, készségei kibontakoztatásához. Különbözőségük miatt hasonlóan társaikhoz az egyéni bánásmódot alkalmazzuk, a részfunkciók fejlesztésén túl az általános személyiségfejlesztést tekintjük feladatunknak.

A részképesség-zavarok alapvetően nehezítik az iskolai tanulás során az olvasás, írás, matematika elsajátítását, ezért az óvodai foglalkozásokat preventív vagy korrekciós céllal szervezzük.

Felfogásunk szerint:

* minden kisgyerek fejleszthető
* a meglévő képességekből indulunk ki
* a megkésett, vagy zavart szenvedett képességek fejlődését támogatjuk, megsegítjük.

Ha a gyermekek, főként a nagycsoportos korúak, illetve további nevelési évre óvodában maradtak nem érik el társaik, korosztályuk fejlettségi szintjét, illetve az iskolába lépéshez szükséges fejlettségi szintet, pedagógiai, s ha szükséges pszichológiai vizsgálatot kell kéni annak érdekében, hogy pontosan tudjuk, miben kell a gyermek segítségére lennünk az elkövetkezendő nevelési évben. Tudnunk kell  honnan indulunk el és hova akarunk eljutni a gyermek egyéni fejlesztésében.  Ezek ismeretében részletes fejlesztési tervvel segítjük a gyermek egyéni, önmagához viszonyított fejlesztését (szakmai segítők igénybevételével: fejlesztőpedagógus, Nevelési Tanácsadó, utazó gyógypedagógus, logopédus, pszichológus).

**Célunk**

A gyermek állapotának megfelelő segítséget kapjon képességei, készségei kibontakoztatásához, személyiségének védelméhez, fejlesztéséhez.

**Feladatunk**

* a gyermekek meglévő képességeiből kiindulva a részleges zavart szenvedett és/vagy késve jelentkezett képességek fejlődésének támogatása, az önállóságuk fejlesztése, az ehhez szükséges feltételek megteremtése.

**Fejlesztő óvodapedagógus feladatai**

* az óvónők jelzése alapján a korrekciós fejlesztést igénylő gyermekek megfigyelése, képességeik felmérése (az ehhez szükséges szülői jóváhagyás beszerzése),a mérés értékelése
* egyéni fejlesztő programok kidolgozása, koordinálása a csoportos óvodapedagógusokkal, pszichológussal, logopédussal
* az előző nevelési évben a fejlesztő foglalkozásokban részesült gyermekek ellenőrző felmérése, esetleges egyéb szakértői, fejlesztési javaslatok figyelembe vételével szükség esetén egyéni fejlesztő programok kidolgozása, ennek további koordinálása
* egyéni, illetve kiscsoportos fejlesztő foglalkozások megtartása elsődlegesen a gyermekcsoportban, ahol párhuzamos tevékenységként kezdeményezi a fejlesztő játékot. Indokolt esetben a gyermek kivihető a „fejlesztő” szobába (játszó szobába)
* a fejlesztés folyamatos koordinálása a csoportos óvodapedagógusokkal, pszichológussal, logopédussal
* a szülők rendszeres tájékoztatása a gyermekük fejlődéséről
* folyamatos kapcsolattartás a speciális szükségletű gyermekeket fejlesztő szakmai segítő intézményekkel, fejlesztőkkel (pl. Korai Fejlesztő).
* További feladatok

A prevenciós és korrekciós fejlesztőprogram tartalma és feladatai

* figyelem, koncentráció képesség
* emlékezet-sorrend betartása, számolás
* motoros képesség (mozgás, tapintás, ceruzafogás)
* saját test ismerete, téri viszonyok, tájékozódás
* beszédkészség
* észlelés
* képzelet
* gondolkodás

Fejlesztő óvópedagógus kompetenciaköre:

* csak normál IQ övezetbe tartozó gyerekekkel foglalkozik teljesítményzavar esetén
* diagnosztikus tevékenysége csak a képzésben elsajátított tesztek felvételére és értékelésére terjed ki
* a diagnosztikus és terápiás kompetenciakörét meghaladó eseteket köteles szakemberhez irányítani
* tevékenységét más szakemberekkel összehangoltan végzi
* felelős a fejlesztő foglalkozások szakmai minőségéért

A fejlesztő óvodapedagógus által használt dokumentumok:  
*Fejlesztési napló*

Tartalma:

* anamnézis lap
* fejlesztő óvodapedagógus éves terve
* a vizsgált gyermekek névsora /heti, napi ütemterv/
* megfigyelések, mérések eredményei (DIFER, GMP, GOH + esetleg választott mérés)
* jelenléti ív
* féléves fejlesztési terv, feljegyzések
* féléves egyéni felmérés, értékelés, kontrollvizsgálatok eredményei, (fejlesztési terv)
* a fejlesztő munka féléves értékelése
* kapcsolattartási dokumentumok:
  1. Szülők- szülői hozzájárulások, (mérések, fejlesztő foglalkozások), fogadóórák, szülői értekezlet jegyzőkönyve
  2. Óvodapedagógusok, gyermekvédelmi felelős, tagintézmény vezető, pszichológus, védőnő team megbeszélése (konzultációs űrlap)
  3. Nevelési Tanácsadói és szakértői vélemények
* A fejlesztő munka éves értékelése

A fejlesztés formái

* Prevenció: a gyermek fejlődési sajátosságaira való tudatos odafigyelés, követés, támogatás
* Korrekció: a fejlődéi ívben bekövetkezett megakadásokon segíti át
* Tehetséggondozás: elsősorban a meglévő erősségek fejlesztését és a biztos bázissá való alakítását célozza meg

A fejlesztő munkában a prevenciós fejlesztésnek nagy szerepe van. A preventív fejlesztésnél a legközelebbi fejlődési zóna bemérése szükséges. A korrekciós fejlesztésnél abból indulunk ki, amit a gyermek tud, így ez a fejlesztési forma nem korrepetálás, hanem az éppen fejlődő pszichikus funkciók kibontakoztatásához és begyakorlásához biztosít megfelelő szociális környezetet. A mozgásfejlesztés kiemelt jelentőségű az általános transzfer hatása miatt, mivel közvetlenül kihat az idegrendszeri struktúrák közötti kapcsolatokra, megerősíti, fejleszti azokat.

A fejlesztés szempontjai:

* A spontán, érzelmileg motivált helyzet megtalálása
* Az egyes képességek fejlődésében azoknak a szinteknek a megkeresése, ahol biztosan mozognak a gyerekek
* Az életkori sajátosságok figyelembevétele

**A fejlődés jellemzői az óvodáskor végére**

Célunkat akkor érjük el, ha

* örömmel, aktívan vesz részt a játékos foglalkozáson
* az érintett gyermekek részképességei pozitív irányban fejlődnek
* a speciális fejlesztés hatására kompenzálódik a részképesség-zavar.

6.2 Sajátos nevelési igényű gyermek az a különleges bánásmódot igénylő gyermek, aki a szakértői bizottság szakvéleménye alapján mozgásszervi, érzékszervi, értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartás –szabályozási zavarral ) küzd.

A feltételek megteremtését követően abban az esetben nyer felvételt, ha az óvodai nevelésen belül, a többi gyermekkel együtt, integrált nevelési keretek között fejleszthető.Az integráció elve, hogy egy csoportba ne kerüljön azonos típusú sérüléssel rendelkező gyermekből egynél több, hiszen felerősítik egymást. Erről elsősorban az óvoda vezetője, a tagóvoda-vezető, a gyermek leendő óvodapedagógusa közösen dönt, melynél figyelembe veszik a csoport jellegét, a sérültség fokát és az adott csoport összetételét. A gyermek érdekében az integráció csak szakfejlesztéssel együtt biztosítható óvodáinkban. Elengedhetetlen az együttműködés a gyermekek nevelésében közreműködő más személyekkel, természetesen elsősorban a szülőkkel.

A gyermekcsoportot a sajátos nevelési igényű gyermek fogadására fel kell készíteni, nem túl hangsúlyozva a másságát. Minden apró siker elismerése további pozitív változásra motiválja a gyereket. Az óvodapedagógusnak úgy kell segítenie a gyermek beilleszkedését a csoportba, hogy ne csorbítsa önállóságát, ugyanakkor a többi gyermeket a segítőkészségre nevelje.

**Célunk** a sajátos nevelési igényű gyermekek beilleszkedésének, személyiségfejlődésének, esélyegyenlőségének előmozdítása.

**Feladatok:**

* a vizuális, akusztikus, taktilis, mozgásos észlelés folyamatainak, a motoros képességek, a beszéd és nyelvi készségek fejlesztése
* az egyes területek a fogyatékosságnak megfelelő hangsúlyozása a fejlesztésben
* törekedni kell arra, hogy a nem, vagy kevésbé sérültfunkciók tudatos fejlesztésével bővüljenek a kompenzációs lehetőségek
* a gyerekeket egyéni terv szerinti fejlesztése, speciális szakember bevonásával
* speciális differenciáló módszerek, terápiák, technikák alkalmazása az integrált nevelésben
* az interperszonális kapcsolatok, az énkép, az önismeret fejlesztése, új attitűdök kialakítása
* a verbális és nonverbális kommunikáció és a tanulási képességeket meghatározó struktúrák fejlesztése
* változatos módszerek alkalmazása az egyre pontosabb észlelés, figyelem, összpontosítás, gondolkodás és emlékezet fejlődéséhez
  + a sajátos nevelési igénynek megfelelő környezet kialakítása, megfelelő tárgyi feltételek, segédeszközök biztosítása az adott intézményegységben
  + az önálló tevékenykedéshez szükséges differenciált segítségadás
  + a habilitációs, rehabilitációs célú fejlesztő terápiák elemeinek beépítése az óvodai nevelőmunkába (gyógypedagógus segítségével)
  + az optimális nevelés érdekében a pedagógusok ismereteinek bővítése elsősorban a gyógypedagógia területén
  + a gyermekek speciális fejlesztése team munkában, több szakember részvételével, a gyerek igényének megfelelő időkeret, eszközök, módszerek alkalmazásával.

### 6.2.1 Sérülésspecifikus feladatok szakfejlesztéssel

#### 6.2.1.1 Magatartászavaros gyermek

A pszichés fejlődés zavara miatt a nevelési folyamatban tartósan és súlyosan akadályozott gyermek nevelésének prioritásai: az egészséges énkép és önbizalom kialakítása, a kudarctűrő képesség növelése, önállóságra nevelés.

* valamennyi tevékenységben mindig olyan feladattal kell megbízni a gyermeket, amelyet eredménnyel tud elvégezni, figyelemmel kell kísérni a tanulási, figyelmi és fegyelmi teherbíró képességét
* különösen fontos, hogy a szabályokat előre és közösen hozza létre a felnőtt és a gyerek, részese legyen a vele kapcsolatos döntéseknek, hiszen a szabályszegésnek következményei vannak (figyelemmegvonás, esetleg büntetés). Tisztában kell lenni (megismerésen alapulva) mi várható el tőle, a gyermek képességeinek megfelelően követeljen az óvodapedagógus
* a magatartászavaros gyermek feladattudata, ismeretszerzési motivációja gyenge, csak a spontán tevékenységből kiinduló fejlesztéssel, a tevékenységbe bekapcsolódva tud a pedagógus változásokat kezdeményezni.

#### 6.2.1.2 Mozgásban akadályozott gyermek

* a speciális, egyénre szabott eszközök használatának kipróbálása, megtanítása, s ezek segítségével a tágabb és szűkebb környezet minél sokrétűbb megismertetése, és ily módon a számára elérhető tapasztalatok megszereztetése, a megtanult mozgás alkalmaztatása,
* az óvodában biztosítanunk kell - a gyermek állapotának megfelelően

- az akadálymentes közlekedést

- a megfelelő mozgást és az ehhez szükséges eszközöket

- az elsajátított mozgásminták rögzítése, alkalmaztatása a napirend egészét átszövi.

#### 6.2.1.3 Látássérült gyermek

* a közös játékban való részvétel segítése, a közösséghez való alkalmazkodás, a viselkedési formák megtanulása és gyakorlása
* az önkiszolgálás megtanítása, a tárgyak és helyük megismertetése, a rendszeretet, a higiéné, különösen a szem és a kéz tisztán tartása
* a környezet vizuális megismertetése:

- látásnevelés: a látás használatának megtanítása a távoli és a közeli környezetben

- a nagymozgás fejlesztése: mozgáskoordináció, mozgásbiztonság

- térbeli tájékozódás a látás felhasználásával

- a finommozgás fejlesztése: a kézügyesség fejlesztése, az írás előkészítése.

- a látás-mozgáskoordináció fejlesztése: finommozgások és nagymozgások esetében

egyaránt.

#### 6.2.1.4 Hallássérült gyermek

* a kognitív funkciók és az érzelmi élet fejlesztése
* alapvető önkiszolgálási szokások elsajátítása
* az aktív nyelvhasználat építése.

Ennek keretében kell fejleszteni a beszédértést, szókincset, szájról olvasási készséget, érthető kiejtésre nevelést.

#### 6.2.1.5 Enyhe értelmi fogyatékos gyermek

* a cselekvésbe ágyazott gondolkodást figyelembe vevő képességfejlesztés

- az alapmozgások kialakítása, fejlesztése

- a minimális kontaktus, kooperációs készség, a nonverbális és verbális kommunikációfejlesztése

- a beszédindítás, a beszédmegértés fejlesztése, az aktív szókincs bővítése

- az alapvető önkiszolgálási szokások kialakítása

- az adekvát játékhasználat elsajátítása, a kognitív funkciók fejlesztése

* a rendszeresség, a gesztussal kísért, egyszerű verbális utasítás, a sokszori ismétlés alkalmazása.

#### 6.2.1.6 Akadályozott beszédfejlődésű gyermek

* az anyanyelvi nevelés
* a mozgás fejlesztése
* a kommunikáció
* a vizuo-motoros koordinációs készség fejlesztése
* speciális terápiák alkalmazása (diszlexia-prevenció, grafo-motoros fejlesztés stb.).

#### 6.2.1.7 Autizmus spektrum zavarral küzdő gyermek

* kommunikációs, szociális és kognitív habilitációs terápia
* a meglévő töredékkészségek használata, az egyéni motiváció megteremtése, a speciálisan a gyermek szükségleteihez alkalmazkodó módszerek alkalmazása
* az autisztikus gyermekek szükségleteinek megfelelő fejlesztéséhez az óvodai környezet megfelelő kialakítása, és a speciális módszerekben képzett szakember vagy fejlesztő asszisztens jelenléte szükséges.

### 6.2.2 Az integrált óvodai nevelés előnyei

**A sajátos nevelési igényű gyerekek számára**

* az együtt tevékenykedés, a kölcsönös kommunikáció, a mindennapi együttes szituációkban természetesen tanulják a társak magatartás mintáit, szokásait
* a gyermekközösség erősíti a sajátos nevelési igényű gyerekek önbizalmát, a többi gyereket követve, jobban fejlődik önállóságuk
* fejlődésükre ösztönző a többi gyerek eredményeinek tapasztalása
* a közösségben reálisabban tudják bemérni sajátosságaikat, jobban fejlődik önismeretük
* megtapasztalják, hogy ők is sok mindenben képesek ugyanarra mint társaik
* a többi gyerek megismerésével tapasztalatot szereznek, hogy mindenkinek vannak gyenge pontjai
* a közösségben megtanulják elfogadni és elfogadtatni a másságukat
* a másokkal való együttműködésnek többféle technikáját tanulják meg
* kedvező a gyerekek számára, hogy a szocializáció abban a természetes közegben zajlik, amelyben későbbi élete során is élni fog.

**Az integrált óvodai nevelés előnyei a többi gyerek számára**

* a sajátos nevelési igényű gyerekekkel együtt nevelt gyerekek megtanulják elfogadni az egyéni különbségeket
* megismerik a másságot, tapasztalják, hogy mindenkinek vannak erősségei és gyengéi
* megtanulnak odafigyelni másokra, megtanulják a másikat tiszteletben tartó segítés formáit, technikáit
* érzékenyebbé, kifinomultabbá válik kommunikációjuk.

**A fejlődés jellemzői az óvodáskor végére**

Célunkat akkor érjük el, ha

* képességeik önmagukhoz viszonyítottan fejlődtek
* az adottságukhoz viszonyított legmagasabb önállóságra, együttműködésre képesek
* akaraterejük, önállóságra törekvésük fejlődött
* egészséges énképük, önbizalmuk megalapozódott
* kommunikációs technikájuk, együttműködési készségük fejlődött
* képesek a közösségbe való beilleszkedésre
* a fejlettebb területeken képességeik továbbfejlődtek
* hiányos képességeik kezelésére speciális technikák és eszközök használatát megismerték
* a közösségben minden gyerek alkalmazkodó készsége, toleranciája, empátiája fejlődött az együttnevelés során.

## 6.3 A nemzetiségi feladatok

**Célunk**

A nemzetiséghez tartozó gyermekek kisebbségi önazonosságának megőrzésének, ápolásának, erősítésének, átörökítésének elősegítése.

**Feladatok a roma kisebbséghez tartozó gyerekek nevelésében:**

* a jellegzetes hagyományok, szokások felkutatása, ápolása, a kisebbségi identitástudat kialakítása, fejlesztése
* az egészséges életmódra nevelés szokásainak kialakítása, a szociális hátrányból eredő hiányok kompenzálása. A higiénia, a táplálkozási szokások, a pihenés, edzés, mentálhigiénét biztosító szemlélet megalapozása
* egyéni élmények átélésével az érzelmi élet gazdagítása, a kezdeti gátlások feloldása,
* az óvodai tevékenységformák tartalmában a kisebbség irodalmi, zenei, szellemi és tárgyi kultúra értékeinek felhasználása
* az értelmi képességek területén mutatkozó esetleges eltérések kiegyenlítése, az iskolai élethez szükséges személyiségjegyek és részképességek fejlesztése
* az esetleges veszélyeztetettség miatt kiemelt feladat az együttműködés szorgalmazása a szűkebb és tágabb környezettel (család, kisebbségi önkormányzatok, iskolák, egészségügyi intézmények, Gyermekjóléti Központ, Gyámhivatal).

A gyermekek sajátos kultúrájából és családi életviteléből adódó másságra tekintettel a személyiség fejlesztése differenciált módszerekkel vezet eredményhez. A tudástartalmakhoz való hozzájutás esélyét minden kisgyermek számára biztosítjuk. Ugyanakkor esélyeik javítása érdekében sajátos szükségleteik kielégítésére törekszünk (pl. a magyar nyelvi nevelés fontossága).

Fontosnak tartjuk a korai prevenciót az egészséges életmód, az érzelmi, az értelmi nevelés, a szocializáció területén, együttműködve a családi és társadalmi környezettel a hátrányok csökkentése érdekében.

**A fejlődés jellemzői az óvodáskor végére**

Célunkat akkor érjük el, ha

* rendszeresen járnak óvodába
* önazonosságukat megőrzik, kisebbségi kultúrájuk értékeire büszkék
* ismerik, gyakorolják az egészséges életmód szokásait
* betartják a közösségi szabályokat, akarati személyiségjegyeik életkoruknak és adottságaiknak megfelelően fejlett.

## 6.4 Migráció

A más országból bevándorló, vagy itt tartózkodó családok gyermekei óvodai nevelésének alapelveiben az integrált nevelés szemléletét, céljait és feladatait érvényesítjük.

**Célunk**

A hazájukat elhagyni kényszerülő családok gyermekei részére az önazonosság megőrzésének, ápolásának, erősítésének biztosítása, társadalmi integrációjuk elősegítése.

**Feladatok**

* felkészülés a gyermek fogadására
* a magyar nyelv elsajátításának segítése
* hazánk értékeihez való pozitív kötődés kialakítása
* nyitott és megértő viselkedés tanúsítása a más anyanyelvűek és kultúrák iránt
* folyamatos kapcsolat tartása a családdal.

Tiszteletben tartjuk saját nyelvüket, ugyanakkor a gyermekekkel való közös játék és az óvoda más tevékenységformái közben elsajátítják a magyar nyelvet. A felnőttek beszédmintája és a differenciálás, az egyéni képességek fejlesztése ezen a területen is hangsúlyos. Az együttes tevékenységek során arra törekszünk, hogy oldott, feszültségmentes környezetben növeljük a gyermekek beszédbátorságát, nyelvi és nonverbális kifejezőképességüket.

Differenciálással, egyéni képességfejlesztéssel fejlesztjük a csoportközi kapcsolatokat. Természetesnek vesszük és értékként kezeljük a másságot, a sokszínű, sokféle kulturális hátterű szükségleteket, igényeket és gondolkodásmódokat.

Népmesékkel, versekkel, énekekkel és hagyományainkkal, a saját élményű tapasztalatszerzéssel pozitív érzelmein keresztül hatunk.

A gyermekek számára az óvoda dolgozóinak viselkedésmintái az eltérő kultúrák természetes jelenlétének elfogadását eredményezik. A magyar gyermekek saját identitásuk, nyelvük, kultúrájuk megőrzése mellett nyitottá válnak mások befogadására, elfogadására és az együttélés formáinak megélésére.A nevelés folyamán a más anyanyelvű gyermek szülőhazájának hagyományainak, énekeinek, meséinek beillesztése a tevékenységekbe oly módon, amelyeket a többségi gyermekek is megértenek. Arra törekszünk, hogy a más népek szokásai színesítsék a magyar szokásokat és hagyományokat.

A befogadás és beilleszkedés tekintetében kitüntetett szerepet kap a szülői házzal való pozitív kapcsolattartás, együttműködés. Elsősorban a család igényeinek és szükségleteinek megismerésére törekszünk, ugyanakkor segítséget kell nyújtanunk abban, hogy ők is megismerjék és értsék nevelési törekvéseinket. Együttműködésünk – a gyermek szükségleteinek megfelelően – természetes módon kiterjed a családsegítő, a gyermekvédelmi és gyermekjóléti szolgáltatásokra, a szakmai szervezetekre.

**A fejlődés jellemzői az óvodáskor végére**

Célunkat akkor érjük el, ha

* a gyermek szívesen jár óvodába
* a magyar nyelvet megérti és tőmondatokat képes magyarul kimondani
* saját gyökereit, kultúráját megtartva ismeri és érzelmileg kötődik hazánk értékeihez
* szívesen játszik társaival, és a többségi csoporttársak is keresik a társaságát
* a gyermekek pozitív érzelmekkel, természetesnek élik meg más népek kultúráját.

## Tehetséggondozás

**Célunk**

A gyermekek egyéni szükségleteinek megismerése, képességeik kibontakoztatása.

**Feladatok**

* a tehetség (valamely kiemelkedő adottság, képesség) legkorábbi felismerése
* az egyéni aktuális fejlettséghez igazított fejlesztés biztosítása, speciális szükségletek kielégítése
* tevékenységek szervezése a gyermekek saját aktivitására támaszkodóan
* az intellektus, a kreatív önkifejezést támogatása, a szocializáció, az önismeret elősegítése
* a fejlesztéshez szükséges speciális eszközrendszer biztosítása
* a szülő segítése gyermeke nevelésében.

Szemléletünk szerint minden gyermekben van valami jó, értékes, fel lehet fedezni olyan képességeket, amelyeket a lehető legjobban tudunk fejleszteni. Kiemelkedően tehetségesnek azt a gyermeket tekintjük, aki egy adott területen sokkal többet képes teljesíteni az életkorának megfelelő átlagnál, aki viszonylag kevés segítséggel nagyon gyorsan tud előrehaladni, fejlődni az adott területen. A tehetség a legritkább esetben tud önmagától utat törni, fejlődni, ehhez az kell, hogy a szülő, a pedagógus felismerje ezt, megadja a gyorsabb haladáshoz, az intenzívebb fejlődéshez szükséges többletsegítséget. Az öt év alatti gyerekekre két okból érdemes külön odafigyelni: az egyik ok a tehetséges kisgyerek sajátos korai személyiségfejlődése, a másik a konkrét képességek és az azokkal szükségszerűen együtt járó igények jellege. Ekkor tehetséggondozás címén főleg nem „fejlesztésre”, hanem egyszerűen csak megfelelő környezetre és érzelmi biztonságra van szükségük.

A tehetség három legfontosabb összetevője: képességek, kreativitás, motiváció. Érzelmi biztonságban, ingergazdag környezetben a szabad játék és a korai tanulás feltételeit biztosítjuk. Az érdeklődésüknek megfelelő speciális területeken való elmélyüléshez biztosítjuk a feltételeket. A családdal együttműködve különös gondot fordítunk arra, hogy szocializációjukat segítsük, hiszen a társak, a környezet elismerése elősegítik a tehetség kibontakozását.

Kimagasló képességek felismerése a gyermekekben /megfigyelések, mérőeszközök értékelése / - a korai jó képességek tehetségpotenciák.

A különböző fejlődési területek nem egy szinten vannak- disszinkrónia.

A tehetség gondozásban is teljes személyiségben kell gondolkodni- kerüljenek be személyiséglapba a tehetségazonosításban segítséget adó szempontok. A differenciálás alapvető velejárója a hatékony tehetséggondozásnak.

Differenciálni lehet: az ismeret tartalmakat, a tanulási formák változatos használatát, szervezési kereteket.

Óvodánkban integráltan foglalkozunk a tehetséges gyermekekkel- az egyéni fejlesztés átmeneti és nyitott jelleggel történik. Fejlesztő pedagógus kolléga az óvodapedagógusok jelzése alapján foglalkozik a tehetséges gyermekekkel. Erre leginkább az OKOSKOCKA eszközcsalád vált be.

Tehetség gondozó műhelyünkben a Művészeti Szakmai Műhely kórus vezetője a zenei képességekben tehetséges gyermekekkel foglalkozik . Évente 2-3 alkalommal a felnőtt kórussal közösen szerepelnek ünnepélyeken.

**A fejlődés jellemzői az óvodáskor végére**

Célunkat akkor érjük el, ha

* kiemelkedő képessége fejlődik
* önismerete pozitív
* társai elismerik
* társas kapcsolataiban kiegyensúlyozott.

# 7. Gyermekvédelemi feladatok

**Az óvodai gyermekvédelem célja** a prevenció, a veszélyeztetettség kialakulásának megelőzése, a gyerekek hátrányos helyzetének csökkentése, a gyermekek jogainak és érdekeinek minél szélesebb körű érvényesítése.

Az óvodákban minden pedagógus a differenciálpedagógia eszközeivel működik közre a gyermekek fejlődését veszélyeztető körülmények megelőzésében, feltárásában és megszüntetésében, a gyermek családban történő nevelkedésének segítésében. Minden esetben a gyermek mindenek felett álló érdekét vesszük figyelembe. Személyes kapcsolatot alakítunk ki azokkal a szülőkkel, akik segítséget kérnek, és kellő körültekintéssel, tapintattal azokkal a családokkal is, akik bár nem kérnek támogatást, mégis rászorulnak.

**A szociális hátrányok enyhítését segítő tevékenység, a gyermekek esélyegyenlőségét szolgáló intézkedések -**

minden óvodapedagógus egyben saját csoportja elsőszámú gyermekvédelmi felelőse, ezért közös **feladatunk:**

* a mindenkori érvényben lévő gyermekvédelmi törvény ismerete
* saját gyermekcsoportban a veszélyeztetettség felismerése, az okok feltárása, nyilvántartásba vétel
* a veszélyeztetési okok változásának figyelemmel kísérése
* az óvodapedagógus segítő közreműködése (segélyezésre javaslat, az ehhez szükséges környezettanulmányok elkészítése, térítéscsökkentésre javaslattétel, szociális ügyek intézésének segítése)
* családgondozás, a családokban bekövetkező minden változás azonnali lereagálása, szükséges segítségnyújtás, illetve megoldások közös keresése szülői igény szerint
* a tagóvoda vezetőjének és a gyermekvédelmi felelősnek tájékoztatása a gyermekeket veszélyeztető körülményekről
* feltárni mindazon körülményeket, amelyek a gyermekek testi, lelki, mentális egészség fejlődését hátrányosan befolyásolják
* sajátos eszközeinkkel, a nyugalom, a bizalom, a szeretet légkörével ellensúlyozni a gyermekek kiszolgáltatottságát, az egyes gyermekek bárminemű hátrányait.

**Hátrányos helyzetű** gyermekek azok, akiknek alapvető szükségleteinek kielégítési lehetőségei korlátozottak. Családja, szűkebb társadalmi környezete az átlaghoz képest negatív eltérést mutat, elsősorban szociális és kulturális téren. Mindez azonban még nem veszélyezteti egészséges személyiségfejlődését, de az optimális fejlődési lehetőség akadályozott.

Kialakulásához vezető tényezők: alacsony jövedelmi, fogyasztási szint, rossz lakáskörülmények, a szülő alacsony iskolázottsági, műveltségi szintje. Következménye lehet a gyermek esélyegyenlőtlensége.

**Veszélyeztetett gyermekek** azok, akik testi, lelki, erkölcsi és értelmi fejlődését a szülő vagy a gondozó környezet nem biztosítja, ami a személyiségfejlődésben torzulást idézhet elő. A gyermek egészséges személyiségfejlődése akadályozott. A veszélyeztetettség a személyiségfejlődésnek csupán a fenyegetettségét minősíti.

**A gyermekek veszélyeztetettségének okait vizsgáló szempontok:**

* nevelési hiányosságok, elhanyagoló nevelés
* antiszociális környezet
* rossz lakásviszonyok
* egészségügyi okok
* rossz anyagi helyzet
* megromlott családi kapcsolat
* a családban a devianciák halmozott előfordulása.

Következmény lehet a gyermek egészséges személyiségfejlődésének sérülése, deviáns magatartásformák kialakulása.

Az óvoda jelzéssel köteles élni a gyermek veszélyeztetettsége esetén a Gyermekjóléti Központnál, illetve kötelessége hatósági eljárást kezdeményezni a gyermek bántalmazása, illetve súlyos elhanyagolása, vagy egyéb más veszélyeztető ok fennállása, illetve a gyermek önmaga által előidézett súlyos veszélyeztető magatartása esetén.

A veszélyeztetettség megelőzése és megszüntetése érdekében a gyermekvédelemben dolgozó személyek, szervek, intézmények és hatóságok kötelesek egymással együttműködni és egymást kölcsönösen tájékoztatni. A jelzőrendszer tagjai ezen kötelezettségüket írásban – krízishelyzet esetén utólagosan – kell, hogy teljesítsék. A Gyermekjóléti Központ a tett intézkedésről tájékoztatni köteles a jelzéstevőt.

**Jelzési kötelezettség:** óvodapedagógus > gyermekvédelmi felelős > tagóvoda vezető > intézményvezető > felsőbb szervek.

**Tagóvoda-vezető feladatai:**

* óvodai szinten összefogja a gyermekvédelmi munkát
* dönt és határozatot hoz az étkezési kedvezményekről az érvényes önkormányzati rendeletnek megfelelően
* a kapott jelzéseket, információkat ellenőrzi
* gyermekvédelmi ügyekben segíti a csoportban dolgozó óvodapedagógusokat és az óvodai gyermekvédelmi felelőst
* kapcsolatot tart a gyermekvédelemmel foglalkozó intézményekkel
* gyermek veszélyeztetettsége esetén azonnal intézkedik
* hatósági eljárást kezdeményez a gyermek bántalmazása, illetve súlyos elhanyagolása vagy egyéb más, súlyos veszélyeztető ok fennállása, továbbá a gyermek önmaga által előidézett súlyos veszélyeztetető magatartása esetén
* a megtett intézkedésekről tájékoztatja az Egyesített Óvoda vezetőjét.

**Gyermekvédelmi felelős feladatai:**

* a gyermekvédelemmel kapcsolatos adminisztrációt, nyilvántartást és statisztikát vezet
* óvodai szinten nyilvántartja a veszélyeztetett és hátrányos helyzetű gyermekeket
* folyamatos kapcsolatot tart a nevelőtestület tagjaival
* a törvényi változásokat, rendelkezéseket nyomon követi → naprakészen informál
* véleményével, javaslataival segíti a tagóvoda vezető munkáját (étkezési kedvezmények)
* folyamatosan képzi magát, a kerületi gyermekvédelmi munkaközösségben részt vesz
* kapcsolatot tart a gyermekvédelemmel foglalkozó intézményekkel.

**A gyermekvédelmi felelős kapcsolatot tart fenn:**

* HÍD Családsegítő Központtal családi krízishelyzet esetén
* Gyermekjóléti Központtal veszélyeztetettség, anyagi támogatás szükségessége esetén
* Pedagógiai szakszolgálattal a magatartási, viselkedési, átlagtól lényegesen eltérő fejlődésű gyermekek esetében
* orvossal és védőnővel a gyermekek testi fejlődésének lényeges eltérése, bántalmazás nyomai esetén.

**Óvodapedagógusok feladatai:**

* minden év elején felméri a csoportba járó gyermekek, családi és szociális helyzetét
* probléma esetén jelez a gyermekvédelmi felelősnek és a tagóvoda vezetőnek
* javaslatot tehet étkezési kedvezményre
* családlátogatást végez szükség szerint
* a törvényes adatközlést biztosítja intézkedés esetén
* a veszélyeztetett vagy hátrányos gyermekkel differenciált bánásmódot alkalmaz.

Minden óvodapedagógust és alkalmazottat **titoktartási kötelezettség** terhel a gyermekkel és családjával kapcsolatban a mindenkori törvényi szabályok szerint. Ez minden olyan tényre, adatra, információra vonatkozik, amelyről hivatásának ellátása során szerez tudomást.

**Munkánk eredményes, ha**

* a prevenció során meg tudjuk akadályozni a veszélyezettség kialakulását
* egyedi probléma esetén segíteni tudunk
* a hátrányos helyzetben lévő családokkal jól működünk együtt
* differenciált bánásmóddal kompenzálni tudjuk a gyermek hátrányait (humánum, megértés, támaszadás, szeretet)
* a gyermekvédelemmel foglalkozó szakemberek segítségével szükség esetén a gyermeket biztonságba, megnyugtató környezetbe helyezhetjük
* a rászoruló családok bizalommal fordulnak az óvodához problémáik megoldásához való segítségadásért.

Nevelésünkben alapvető követelmény a **gyermeki jogok védelme.**

A gyermekek joga, hogy személyiség jogait, különösen személyiségének szabad kibontakoztatásához való jogát, önrendelkezési, családi élethez és magánélethez való jogát az óvoda tiszteletben tartsa. A gyermek jogai közé soroljuk a saját véleménynyilvánítást is. A kisgyermeket megilleti a társadalom által nyújtott védelem és a segítségre vonatkozó jog is.

**A szociálisan hátrányos helyzetű családok és gyermekeik pedagógiai módszerekkel való segítésének lehetőségei óvodáinkban:**

* egyéni bánásmód
* differenciált fejlesztés csoportjában
* logopédiai fejlesztés, részképesség hiány korrigálása
* pszichológus személyes segítése a szülők számára is.

Gyermekvédelmi munkánk során mindannyian ügyelünk arra, hogy a rászoruló gyermekek és szüleik ne érezzék ezt a segítségnyújtást pozitív diszkriminációnak.

* a tagóvoda környezetének jellemzői gyermekvédelmi szempontból:

Lakókörnyezetünk a társadalmi háttér tekintetében változó, lakótelep- és régi, rossz állagú,

komfortnélküli házak egyaránt tartoznak óvodánkhoz. Főbb okok: sok hátrányos helyzetű

gyermek, szociális helyzet, a család szétesése illetve deviáns életmódja, ingerszegény

környezet. Ebből adódik, hogy akad HH –s és HHH-s gyermek is óvodánkban. Sajnálatos

módon folyamatosan nő a magatartási problémákkal rendelkező gyermekek száma.

* prevenciós módszerek:
* team megbeszélések
* megfigyelés
* célzott beszélgetés
* tanácsadás
* családlátogatás
* esélyegyenlőség érdekében alkalmazott módszerek:

- egyéni bánásmód

- fokozott és differenciált segítségnyújtás

- pótló-, korrigáló-, helyettesítő nevelés

- a fejlődés figyelemmel kísérése és a személyiséglapokon lévő feljegyzések elemzése

# 8. Az óvodába lépés, iskolába lépés feltételei

Az óvodai felvételt a mindenkori törvényi szabályozásnak, és a XIII. ker. Önkormányzat köznevelésre vonatkozó határozatainak megfelelően végezzük. Amennyiben a gyermek érettsége lényegesen eltér az átlagostól, speciális szakszolgálat igénybevételével döntünk a felvételről.

Óvodaérett az a kisgyermek, aki már rendelkezik „én” tudattal, el tud tölteni néhány órát a szülei nélkül is, bizonyos fokú önállósulási törekvés jellemzi, igényli a gyermekközösséget, képes másoktól elfogadni az ételt.

A gyermek belső érése, valamint a családi nevelés és az óvodai nevelési folyamat eredményeként a kisgyermekek többsége az óvodáskor végére eléri az iskolai élet megkezdéséhez szükséges fejlettségi szintet. Belép a lassú átmenetnek abba az állapotába, amelyben majd az iskolában, az óvodásból iskolássá szocializálódik.

Az óvoda a tankötelezett gyermek iskolába lépéséhez szükséges fejlettséget (az Óvodai nevelés országos alapprogramjában meghatározott paraméterek alapján-) igazolja. Az iskolai felvételről az iskola igazgatója dönt az óvodai szakvélemény, a hatályos jogszabályok, és a fenntartói köznevelésre vonatkozó határozatok alapján.

**A fejlődés jellemzői óvodáskor végére**

Az iskolakezdéshez az alábbi feltételek megléte szükséges: testi, lelki és szociális érettség, amelyek egyaránt szükségesek a sikeres iskolai munkához.

*a)* A testileg egészségesen fejlődő gyermek hatéves kora körül eljut az első alakváltozáshoz. Megváltoznak testarányai, megkezdődik a fogváltás. Teste arányosan fejlett, teherbíró. Mozgása összerendezettebb, harmonikus finommozgásra képes. Mozgását, viselkedését, testi szükségletei kielégítését szándékosan irányítani képes.

*b)* A lelkileg egészségesen fejlődő gyermek az óvodáskor végére nyitott érdeklődésével készen áll az iskolába lépésre. A tanuláshoz szükséges képességei alkalmassá teszik az iskolai tanulás megkezdéséhez. Érzékelése, észlelése tovább differenciálódik. Különös jelentősége van a téri észlelés fejlettségének, a vizuális és az akusztikus differenciálásnak, a téri tájékozottságnak, a térbeli mozgásfejlettségnek, a testséma kialakulásának.

A lelkileg egészségesen fejlődő gyermeknél:

- az önkéntelen emlékezeti bevésés és felidézés, a közvetlen felidézés mellett megjelenik a szándékos bevésés és felidézés, megnő a megőrzés időtartama; a felismerés mellett egyre nagyobb szerepet kap a felidézés,

- megjelenik a tanulás alapját képező szándékos figyelem, fokozatosan növekszik a figyelem tartalma, terjedelme, könnyebbé válik a megosztása és átvitele,

- a cselekvő-szemléletes és képi gondolkodás mellett az elemi fogalmi gondolkodás is kialakulóban van.

Az egészségesen fejlődő gyermek

- érthetően, folyamatosan kommunikál, beszél; gondolatait érzelmeit mások számára érthető formában, életkorának megfelelő tempóban és hangsúllyal tudja kifejezni; minden szófajt használ; különböző mondatszerkezeteket, mondatfajtákat alkot; tisztán ejti a magán- és mássalhangzókat (a fogváltással is összefüggő nagy egyéni eltérések lehetségesek); végig tudja hallgatni és megérti mások beszédét,

- elemi ismeretekkel rendelkezik önmagáról és környezetéről; tudja nevét, lakcímét, szülei foglalkozását, felismeri a napszakokat; ismeri és gyakorlatban alkalmazza a gyalogos közlekedés alapvető szabályait; ismeri szűkebb lakóhelyét, a környezetében élő növényeket, állatokat, azok gondozását és védelmét; felismeri az öltözködés és az időjárás összefüggéseit. Ismeri a viselkedés alapvető szabályait, kialakulóban vannak azok a magatartási formák, szokások, amelyek a természeti és társadalmi környezet megbecsüléséhez, megóvásához szükségesek; elemi mennyiségi ismeretei vannak.

*c)* Az óvodáskor végére a szociálisan érett gyermek kedvező iskolai légkörben készen áll az iskolai élet és a tanító elfogadására, képes a fokozatosan kialakuló együttműködésre, a kapcsolatteremtésre felnőttel és gyermektársaival. A szociálisan érett gyermek:

- egyre több szabályhoz tud alkalmazkodni; késleltetni tudja szükségletei kielégítését,

- feladattudata kialakulóban van, s ez a feladat megértésében, feladattartásban, a feladatok egyre eredményesebb –szükség szerint kreatív - elvégzésében nyilvánul meg; kitartásának, munkatempójának, önállóságának, önfegyelmének alakulása biztosítja ezt a tevékenységet.

A kötelező óvodába járás ideje alatt az óvodai nevelési folyamat célja, feladata a gyermeki személyiség harmonikus fejlődésének elősegítése.

A sajátos nevelési igényű gyermekek esetében folyamatos, speciális szakemberek segítségével végzett korrekció mellett érhető csak el a fentiekben leírt fejlettségi szint.

A kiemelt figyelmet igénylő gyermekek iskolaérettségi kritériuma tükrözi a befogadó intézmény elvárásait az iskolába kerülő gyermekekkel szemben.

# 9. Pedagógiai dokumentáció

Az Egyesített Óvodában az óvodai nevelés a jóváhagyott pedagógiai programja alapján történhet és a gyermek neveléséhez szükséges, a teljes óvodai életet magába foglaló tevékenységek keretében szervezhető meg.

A pedagógiai dokumentációcélja, hogy megjelenítse a pedagógiai program elv-, cél-, és feladatrendszerét, biztosítva a tagóvodai sajátosságok – útmutatójuk szerinti - érvényesülését, ezen belül az óvodapedagógusok választási szabadságát a módszerek és az eszközök alkalmazásában.

**Az Egyesített Óvoda pedagógiai dokumentációja**

Az óvodai nevelés országos alapprogramja /363/2012.(XII. 17.)Korm. rendelet/

Az Egyesített Óvoda pedagógiai programja

A Egyesített Óvoda érvényes éves munkaterve ( pedagógiai – működési terve), amely alapján a tagóvodák elkészítik a saját éves pedagógiai – működési tervüket.

**Az óvodai csoportnapló** az Egyesített Óvoda pedagógiai programja alapján a nevelőmunka tervezésének dokumentálására szolgál. (20/2012(VIII. 31.)EMMI rendelet **91. §** (1, 2, 3 bek. módosítással)

Az óvodai csoportnaplóban fel kell tüntetni a tagóvoda nevét, OM azonosítóját és címét, a nevelési évet, a csoport megnevezését, a csoport óvodapedagógusait, a megnyitás és lezárás helyét és időpontját, a tagóvoda vezető aláírását, a tagóvodai körbélyegzők lenyomatát, a pedagógiai program nevét. (2)

Az óvodai csoportnapló tartalmazza (3):

*a)* a gyermekek nevét és óvodai jelét,

*b)* a fiúk és lányok számának összesített adatait, ezen belül megadva a három év alatti, a

három–négyéves, a négy–ötéves, az öt–hatéves a hat–hétéves gyermekek számát, a sajátos

nevelési igényű gyermekek számát, továbbá azon gyermekek számát, akik bölcsődések

voltak,

*c)* a nevelési évben tankötelessé váló gyermekek nevét,

*d)* a napirendet, a napirend szerinti tevékenységek időtartamát és a tevékenységeket,

*e)* a hetente ismétlődő közös tevékenységeket tartalmazó hetirendet napi bontásban,

*f)* nevelési éven belüli időszakonként

*fa)* a nevelési feladatokat,

*fb)* a szervezési feladatokat,

*fc)* a tervezett programokat és azok időpontjait,

*fd)* a gyermekek neveléséhez szükséges, a teljes óvodai életet magában foglaló tevékenységek,

foglalkozások keretében az óvoda pedagógiai programjában meghatározott tevékenységi

formák tartalmi elemeit

*fe)* az értékeléseket,( a nevelőmunka értékelését félévente, az Egyesített Óvoda egységes

tartalmi és formai elemei alapján *)*

*g)* a hivatalos látogatásokat, a látogatás célját, időpontját, a látogató nevét és beosztását, a

látogatás szempontrendszerét, az eredményt

*h)* a feljegyzést a csoport életéről

Fentieken kívül még:

* a csoport működésére vonatkozó adatokat
* a gyermekcsoport szokás-szabályrendszerét
* ciklusra vonatkozó tanulási tervet, melyben jelöljük a differenciált képességfejlesztést, a megvalósításhoz tervezett tevékenységeket, az eszközöket és a szervezeti keretet, a megvalósítás tapasztalatait

**A gyermek fejlődését nyomon követő dokumentáció a gyermek fejlődéséről vezetett olyan dokumentum, amely tartalmazza a gyermek fejlettségi szintjét, fejlődésének ütemét, a differenciált nevelés irányát.**

**A gyermek fejlődését nyomon követő dokumentáció tartalmazza:**

* a gyermek anamnézisét, a gyermekről szóló rövid, szülő által írt jellemzést
* a gyermek fejlődésének mutatóit - az Egyesített Óvoda által kidolgozott szempontsor alapján - a gyermekek érzelmi-szociális, értelmi, beszéd, mozgásfejlődését, valamint a pedagógiai program gyermeki tevékenységben, képességfejlődésben megnyilvánuló sikerkritériumainak való megfelelést,
* a gyermek fejlődését segítő megállapításokat, intézkedéseket, az elért eredményt,
* amennyiben a gyermeket szakértői bizottság vizsgálta, a vizsgálat megállapításait, a fejlesztést végző pedagógus fejlődést szolgáló intézkedésre tett javaslatait,
* a szakértői bizottság felülvizsgálatának megállapításait,
* a szülő tájékoztatásáról szóló feljegyzéseket

**Pedagógiai értékelés**

Az Óvodai nevelés országos alapprogramjában megfogalmazott mérés - értékelés magába foglalja a megfigyelés, megismerés, tervezés, fejlesztés, nyomon követés fogalmait.

A 20/2012 (VIII. 31.) EMMI rendelet 63. § (1) értelmében *„az óvoda az óvodás gyermekek fejlődését folyamatosan nyomon követi és írásban rögzíti. Az óvodás gyermek fejlődéséről a szülőt folyamatosan tájékoztatni kell. (4) Az óvoda a gyermek értelmi, beszéd-, hallás-, látás-, mozgásfejlődésének eredményét - szükség szerint, de legalább félévenként - rögzíti.”*

A pedagógiai mérések célja, hogy pontos információhoz jussunk a mérésben részt vevő gyerekek képességeiről, tudásáról, segítve ezzel a szakmai munka tervezését, és a hatékony fejlesztést. A fejlesztésben kulcsszerepe van a pedagógiai értékelésnek.

A pedagógiai értékelés funkciója szerint lehet diagnosztikus, formatív, és szummatív értékelés.

A **diagnosztikus értékelés** során megállapítjuk, melyek azok a területek, melyeken a gyermekek, jól teljesítenek, illetve hol vannak hiányosságok. A **formatív értékelés**, egy folyamatos fejlesztő értékelés, amivel állandó visszajelzést biztosítunk, és korrekciót hajtunk végre. A **szummatív értékelés**, célja az összegzés, minősítés. **Az óvodás gyermekek értékelésénél a diagnosztikus, és formatív értékelést használjuk, és nem használunk minősítő, szummatív értékelést.**

Minden óvoda alapfeladata, hogy a rábízott gyermek személyiségét a lehető legnagyobb mértékben fejlessze a nála töltött 3-4 év alatt. Ehhez, az szükséges, hogy a gyermekeket megismerjük, és minden gyermeket egyéniségként kezeljünk.

Az értékelés fontos eszköze a személyiségfejlesztésnek és a közösségformálásnak. Az értékelés során az óvodában fontos feladatunk, hogy értékelésünk pozitív legyen. Minden gyermekben meg kell találni a pozitívumokat, ezeket erősíteni, és kialakítani a gyermek reális önértékelését, fejleszteni önbizalmát.

# 10. Érvényességi rendelkezések

**Az óvodai nevelési program érvényességi ideje:**

a nevelőtestület határozata alapján **2013. szeptember 1-jétől visszavonásig** szól.

**Az óvodai nevelési program módosításának lehetséges indokai:**

* hálózatbővítés, leépítés
* törvényi változás
* szervezeti átalakítás
* egyéb érdekegyeztető fórum módosító javaslata
* a program beválását figyelemmel kísérő ellenőrzést, értékelést követő módosítási javaslat esetén.

**A programmódosítás előterjesztésének előírásai:**

* írásbeli előterjesztés az Egyesített Óvoda vezetőjének
* írásbeli előterjesztés a nevelőtestületnek
* szóbeli nevelőtestületi előterjesztés, véleménykérés, döntés az elfogadásáról.

A program módosításával kapcsolatos nevelőtestületi értekezletet abban az esetben hívunk össze, ha a nevelőtestületi érdekegyeztető fórum, valamint a szülők közösségét képviselő fórum előterjesztésében a módosítást a tagok legalább 50% + 1fő kéri.

**Nyilvánosság biztosítása:**

a Pedagógiai Program dokumentumot az Egyesített Óvoda ügyviteli és iratkezelési szabályzata szerint kezeljük és a Közérdekű adatok megismerésére irányuló szabályzat szerint biztosítjuk a nyilvános hozzáférését.

A tagóvodákban a dokumentum hozzáférhető - helyben olvasásra minden alkalmazott és érdeklődő számára - a vezetői szobában elhelyezett példány, és a gyermekcsoportokban elhelyezett példányok formájában.

# Legitimációs záradék

A Pedagógiai Programot

véleményezte:

................................................................... dátum:

Szülői szervezet képviselője

elfogadta: a nevelőtestület

..................................................................... p.h. dátum:

a nevelőtestület képviseletében

jóváhagyta: a Budapest Főváros XIII.ker. Önkormányzat Képviselőtestülete

# 

# Bibliográfia

* 1. 2011. évi CXC. törvény a nemzeti köznevelésről
  2. 20/2012. (VIII. 31.) EMMI rendelet a nevelési-oktatási intézmények működéséről és a köznevelési intézmények névhasználatáról
  3. 229/2012. (VIII. 28.) Korm. rendelet a nemzeti köznevelésről szóló törvény végrehajtásáról
  4. 1992. évi XXXIII. törvény a közalkalmazottak jogállásáról
  5. 326/2013. (VIII. 30.) Korm. rendelet a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról

6. 2012. évi I. törvény a munka törvénykönyvéről

7. 2011. évi CXCV. törvény az államháztartásról

1. 368/2011. (XII. 31.) Korm. rendelet az államháztartásról szóló törvény végrehajtásáról
2. 363/2012. (XII. 17.) Korm. rendelet az Óvodai nevelés országos alapprogramjáról
3. 32/2012. (X. 8.) EMMI rendelet a Sajátos nevelési igényű gyermekek óvodai nevelésének irányelve és a Sajátos nevelési igényű tanulók iskolai oktatásának irányelve kiadásáról
4. 32/1997. (XI. 5.) MKM rendelet a Nemzeti, etnikai kisebbség óvodai nevelésének irányelve és a Nemzeti, etnikai kisebbség iskolai oktatásának irányelve kiadásáról
5. 48/2012. (XII. 12.) EMMI rendelet a pedagógiai-szakmai szolgáltatásokról, a pedagógiai- szakmai szolgáltatásokat ellátó intézményekről és a pedagógiai-szakmai szolgáltatásokban való közreműködés feltételeiről
6. 277/1997. (XII. 22.) Korm. rendelet a pedagógus-továbbképzésről, a pedagógus szakvizsgáról, valamint a továbbképzésben részt vevők juttatásairól és kedvezményeiről
7. 15/2013. (II. 26.) EMMI rendelet a pedagógiai szakszolgálati intézmények működéséről
8. 17/2013. (III.01) EMMI rendelet a nemzetiség óvodai nevelésének irányelve
9. 346/2013.(IX.30) Korm. rendelet a pedagógus továbbképzésről, pedagógus - szakvizsgáról valamint a továbbképzésben résztvevők juttatásairól és kedvezményeiről.
10. Budapest Főváros XIII. Kerület Helyi Esélyegyenlőségi Programja 2013-2018
11. „A tudás hatalom” - A Budapest Főváros XIII. Kerületi Önkormányzat Közoktatási koncepciója 2011-2015
12. Gyermekvédelmi törvény (1997. évi XXXI. 1997. nov. 1.), és 2015.évi módosításai
13. Egyezmény a gyermekek jogairól Bp. Egyesült Nemzetek UNICEF 1992.
14. Önértékelési kézikönyv óvodák számára
15. Országos tanfelügyelet. Kézikönyv óvodák számára
16. Útmutató a pedagógusok minősítési rendszeréhez